
PREDGOVOR 


Ovaj priručnik je nastao na temelju tekstova objavljenih u knjizi: Temeljni 
hitni medicinski postupci, autora Miljenka Gvožđaka i Branke Tomljanović 

u izdanju Hrvatske komore medicinskih sestara i Hrvatskog zavoda za hitnu 
medicinu iz 2011. godine. Priručnik je namijenjen vozačima koji rade u timu 
izvanbolničke hitne medicinske službe. U njemu su opisani temeljni hitni 
medicinski postupci kao i oprema koju vozači u izvanbolničkom timu hitne 
medicinske službe moraju poznavati kako bi doprinijeli timskom radu u zbri- 
njavanju hitnog pacijenta. Hitni medicinski postupci su opisani na pregledan 
i jednostavan način koji uz uspješno završenu praktičnu nastavu osigurava 
razumijevanje i usvajanje temeljnih vještina. Cilj je osiguravanje kvalitetne 
skrbi i sigurnosti hitnog pacijenta, ali i profesionalna sigurnost i zaštita voza- 
ča HMS. 


Autori 

POGLAVLJE 1. 


OPREMA 


U ovom poglavlju kratko će se opisati uređaji i oprema koja se upotrebljava 
u izvanbolničkoj hitnoj medicinskoj službi, a nije opisana u prethodnim po- 
glavljima. Poznavanje ove opreme i uređaja je nužno ne samo za liječnike 

i medicinske sestre/medicinske tehničare nego i za vozače koji sudjeluju u 
radu izvanbolničkog hitnog medicinskog tima. 


I. UREĐAJI /NAPRAVE 


1. Fonendoskop (slušalice) je akustična medicinska naprava koja služi za 
auskultaciju, odnosno slušanje unutrašnjih zvukova ljudskog ili živo- 
tinjskog tijela. Najčešće se koristi za slušanje srčanih zvukova i disanja. 
Osim toga koristi se za slušanje crijeva, protoka krvi i sl. Uvriježeni naziv 
za fonendoskop je stetoskop (slika 1.) i to iz povijesnih razloga. Steto- 
skop je zapravo ljevkasta naprava napravljena od različita materijala 
(najčešće drvo) koja se također upotrebljavala za osluškivanje rada srca, 
disanja, pluća i dr. Fonendoskop (slike 2. i 3.) je zapravo usavršeni oblik 
stetoskopa. Sastoji se od dvije cijevi koje su preko nastavaka prilagođe- 
ne za stavljanje u uši, a završavaju u rezonatoru (bubnjiću) smembra- 
nom. 


low 


Slika 1. Slika 2. 


Slika 3. 


2. Tlakomjer (sfigmomanometar) je uređaj koji se koristi za mjerenje krv- 
nog tlaka i sastoji se od manžete i mjerača. Mjere se dvije vrijednosti 
krvnog tlaka: gornja vrijednost i donja vrijednost. Gornja vrijednost ili 
prva brojčana vrijednost naziva se sistolički krvni tlak i nastaje kontrak- 
cijom srčanog mišića i tjeranjem krvi u arterije. Donja ili druga brojčana 
vrijednost naziva se dijastolički krvni tlak, a mjeri tlak preostao u arte- 
rijama kada se krv slije u srce. S obzirom na način na koji se mjeri krvni 
tlak tlakomjeri se dijele na: 


* tlakomjer na živu (slika 4.) koji je najstarija vrsta uređaja za mjere- 
nje krvnog tlaka. Njegov jednostavan mehanizam radi na principu 

gravitacije i omogućuje precizno mjerenje, bez potrebe za redovi- 
tim podešavanjem 


* tlakomjer na pero (slika 5. ) lakši i jednostavniji za prenošenje od 
živinog tlakomjera, a tijekom mjerenja se može držati u bilo kojem 
položaju, te je zato i primjereniji za upotrebu u hitnoj medicinskoj 
službi. No, ovaj tlakomjer ima osjetljiv i kompliciran mehanizam te 
zahtjeva redovito kalibriranje jednom godišnje te ukoliko nije ot- 
poran na pad svaki puta kada padne ili se njime udari o nešto. 


* automatski elektronski (digitalni) tlakomjeri (slika 6.) imaju slo- 
žen i osjetljiv mehanizam. Obavezno se povremeno moraju testira- 
ti. Pokreti tijela tijekom mjerenja utječu na točnost. Modeli koji se 
stavljaju oko ručnog zgloba nisu pouzdani u mjerenju krvnog tlaka 
te se stoga ne preporučuju. 


Slika 5. Slika 6. 


3. Dijagnostička lampica (slika 7.) je obična baterijska lampica (najčešće u 
obliku olovke) koja služi za određivanje reakcije zjenica na svjetlost. 


Slika 7. 


4. Pulsni oksimetar je fotoelektrični uređaj koji mjeri razinu kisika u krvi 
pacijenta i brzinu pulsa. Sastoji se od prijenosnog monitora i sonde (sli- 
ke 8. i 9) ili je sve to u jednom komadu kao kod pulsnih oksimetara za 
prste koji su sve više u upotrebi u hitnoj medicinskoj službi (slika 10.). 
Pulsni oksimetar može biti i sastavni dio defibrilatora. Senzor oksimetra 
obično se pričvrsti na vršak prsta na ruci, na nožni prst, ušnu školjku, a 
postoje i pulsni oksimetri koji se mogu staviti na čelo obraze i sl.. Nakon 
što se uključi, aparat šalje u tkivo svjetlost različitih boja i mjeri količinu 
vraćene svjetlosti. Rezultati se bilježe kao postotak hemoglobina koji 

je zasićen kisikom i bilježi se kao SpO.. Na mjerenje utječu postoci bilo 
kojih molekula koje su vezane na hemoglobin. U većini slučajeva, ovo je 
mjera za kisik. 


Slika 8. Slika 9. Slika 10. 


5. Glukometar (slike 11. i 12.) je uređaj, naprava za mjerenje razine gluko- 
ze (šečera) u krvi. Bolesnici koji boluju od šećerne bolesti si sami u kuć- 
nim uvjetima određuju razinu glukoze u krvi te je u tu svrhu proizveden 
niz uređaja koji iz male količine krvi kvantitativno mjere razinu glukoze 
U krvi. Zbog jednostavnosti upotrebe, brzini određivanja vrijednosti 
šećera u krvi te funkcionalnosti, u velikoj većini hitnih medicinskih in- 
tervencija neizostavan je dio opreme hitnih medicinskih službi. 


Slika 11. Slika 12. 


6. Kapnometar (slike 13. i 14.) je uređaj koji mjeri parcijalni tlak ugljičnog 
dioksida u izdahnutom zraku. Kao i pulsni oksimetar može biti sastavni 
dio defibrilatora. 


a 


Slika 13. Slika 14. 


vozaci_hitne_2012.indd 7 q&) 19.07.2012. 19:12 


7. Aspirator (slika 15.) je uređaj koji se koristi za uklanjanje aspiriranog 
krutog sadržaja i/ ili tekućine iz pacijentovih dišnih putova. Na raspola- 
ganju nam stoje različiti uređaji za aspiraciju tzv. aspiratori. Bez obzira 
na način na koji se stvara sila usisavanja svi aspiratori se sastoje od: 


e |zvora energije usisavanja 

* Spremnika za skupljanje aspiriranog sadržaja 
* Široke nesavitljive cijevi debelih stijenki 
eŠirokog tvrdog aspiracijskog nastavka 

* Fleksibilnih mekanih katetera 


Aspiratori mogu biti prijenosni, ali i učvršćeni na unutrašnjoj stjenci cestov- 
nog medicinskog vozila, najčešće uz uzglavlje glavnih nosila ili u jedinicama 
intenzivne njege, objedinjenim hitnim bolničkim prijemima, odnosno u pro- 
storu za reanimaciju. Prijenosni aspiratori mogu se koristiti bilo gdje. Mogu 
raditi na električni, ručni i pogon kisikom ili zrakom. Rade na principu stva- 
ranja podtlaka (vakuuma) koji zatim usisava željeni sadržaj. Svaki uređaj ima 
svoje prednosti i nedostatke te treba odabrati onaj koji je najprikladniji u 
određenoj situaciji. Dobri uređaji imaju mogućnost regulacije tlaka usisava- 
nja. 


Bez obzira na odabir uređaja, isti mora stvarati dovoljno podtlaka za aspira- 
ciju velike količine tekućine kao i komadića hrane ili nekog drugog sadržaja. 
Cijevi i kateteri trebaju biti dovoljno široki kako bi ti komadići mogli proći 
kroz njih. 


Slika 15. 


8. Defibrilator je električni uređaj koji proizvodi i isporučuje električni 
impuls istosmjerne struje na prsni koš ili direktno na srce sa ciljem da 
se ponovno potakne rad srca. Prema načinu rada defibrilatori mogu biti 
ručni ili automatski vanjski defibrilatori. Za rad sa ručnim defibrilato- 
rom potrebno je znati očitati srčane ritmove dok automatske vanjske 

defibrilatore mogu koristiti za to obučeni nemedicinski djelatnici/laici. 
Automatski vanjski defibrilatori imaju softerski rješeno očitanje ritma. 
Timovi izvanbolničke hitne medicinske službe u kojima je liječnik opre- 
mljeni su ručnim defibrilatorima. Većina modernih defibrilatora osim 
mogućnosti defibrilacije, elektrokardioverzije, srčane stimulacije ima i 
mogućnost snimanja 12 kanalnog EKG-a, pulsne oksimetrije, neinvaziv- 
nog mjerenja tlaka i kapnometrije. 


. EKG uređaj je električni uređaj koji se koristi za snimanje električne ak- 


tivnosti srca. Snimanje električne aktivnosti srca naziva se elektrokardi- 
ografija, a grafički prikaz te aktivnosti elektrokardiogram. Elektrokardio- 
gram predstavlja grafički prikaz električne aktivnosti srca koja se stvara 
za vrijeme srčanog rada. Srce stvara električne impulse koji se šire duž 
srca te dovode do kontrakcije i relaksacije srčanih stanica u određenim 
vremenskim razmacima te omogućavaju rad srca kao pumpe. Samo 
snimanje je neinvazivan postupak i ima značajno mjesto u procjeni i 
nadzoru stanja hitnog pacijenta. 


. Transportni mehanički ventilator je uređaj koji se koristi za mehanič- 
ku ventilaciju pacijenata koji ne dišu (npr. kardiorespiratorni arest) ili 
im je disanje nezadovoljavajuće. Ovaj uređaj omogućava kvalitetnu i 
ujednačenu kontrolu disanja. 


Boca za medicinski kisik 

Boce za medicinski kisik mogu biti izrađene od čelika s nehrđajućim 

unutrašnjim dijelom, od aluminija te kevlara (vrsta umjetnog vlakna). 

Jednako tako boce za medicinski kisik dolaze u različitim zapreminama 

i punjene pod različitim tlakovima. 

Prema načinu upotrebe razlikujemo: 

a) fiksne sustave koji su smješteni ili u cestovnom medicinskom vozi- 

lu ili u hitnom bolničkom prijemu. Te boce najčešće su zapremine 
od 10 litara. 


b) prijenosne sustave (boce do 3 litre). 


Tlak u bocama može biti izražen u barima ili kPa (1 bar =100 kPa). Če- 
lične boce se mogu puniti na vrijednosti od 200 bara, a kevlarske i do 
400 bara. 


Količina kisika u boci (izražena u litrama) može se izračunati na način 
da se pomnoži zapremina boce sa tlakom u boci. 


Kako bi se kisik iz boce mogao primijeniti, na nju se mora priključiti 
manometar s redukcijskim ventilom te mjerač protoka kisika. Na ma- 
nometru se očitava vrijednost tlaka kisika u boci, a redukcijski ventil 
ograničava izlazni tlak kisika na 5 +/- 0,5 bara kako bi isti bio siguran 
za uporabu u medicini. Mjerač protoka kisika koristi se za reguliranje 
protoka kisika u litrama po minuti. 

Postoje dva osnovna tipa mjerača protoka kisika: 


a) Bourdon tip je mjerač protoka kisika koji stoji iza manometra i redukcij- 
skog ventila te je prikladan za prijenosne boce jer može raditi neovisno o 
položaju (slika 17.). Nedostaci su mu: 


* nije dovoljno pouzdan - najčešće pokazuje nešto niže vrijednosti kod 
nižih protoka, dok kod oštećenja filtera može pokazivati više vrijed- 
nosti protoka kisika od realnih 

* ne prepoznaje povišenje povratnog tlaka u slučaju kada dođe do po- 


većanja otpora u cijevima za kisik kod npr. presavijanja cijevi. Tada 
također pokazuje više vrijednosti protoka od realnih. 


regulator protoka 


Slika 18. 


glavni ventil manometar 


b) Thorpe tip je model mjerača protoka kisika s kuglicom u prozirnom pla- 
stičnom cilindru koji se primjenjuje u fiksnim sustavima, jer da bi radio 
mora stajati u okomitom položaju (slika 18.). 

Postoje dva sigurnosna sustava koji osiguravaju da se redukcijski ventil 
priključi na bocu s kisikom, a ne na bocu s nekim drugim plinom. To su tzv. 
pin - index sigurnosni sustavi gdje postoji različiti položaj pin spojeva za 
različite plinove kao što su npr. helij i dušik te ventili s različitim dimenzija- 
ma navoja. 


Postupak s bocom za medicinski kisik 


S bocom za kisik treba rukovati pažljivo kako ne bi došlo do neželjenih doga- 
đaja. Sigurnost uvijek treba biti na prvom mjestu. Stoga je važno uočiti ošte- 
ćenja na boci i redukcijskom ventilu prije sastavljanja. Potrebno je provjeriti 
da na regulatoru protoka na mjestu gdje on priliježe na bocu za kisik postoji 
tzv. ,O“ prsten. Kisik treba biti pohranjen na sobnoj temperaturi. Potrebno 

je paziti da kisik nije na previsokoj ili preniskoj temperaturi. Provjeriti da 
boca nije prevruća niti prehladna. 
1. Pregledati ima li oštećenja na boci ili redukcijskom ventilu. NE koristiti 


bocu ako se primijeti bilo kakvo oštećenje. Oštećena boca i/ ili redukcijski 
ventil mogu izazvati eksploziju. 


N 


. Kada je to moguće bocu uspraviti i učvrstiti. Ukoliko se pacijent s kisikom 
prevozi na nosilima, bocu svakako treba poleći i učvrstiti na nosila. Ne 
učvršćena boca za kisik može pasti i ozlijediti osobe koje se nalaze u blizi- 
ni. 


QW 


. Ukloniti plastičnu kapicu koja štiti priključak ili ventil na boci. Plastična ka- 
pica čuva ventil od oštećenja i osigurava da je ,,O“- prsten na mjestu. Ako 
»O“- prsten padne tijekom uklanjanje kapice, potrebno ga je zamijeniti. 


4. Kako bi se ventil propuhao (uklonila eventualna prašina ili sl.) potrebno ga 
je brzo otvoriti i zatvoriti. 


U1 


. Odabrati odgovarajući regulator (mjerač protoka kisika s pripadajućim 
manometrom i redukcijskim ventilom) (slika 19.) zavisno od toga koji se 
sigurnosni sustav koristi. 


Slika 19. 


6. Vijkom regulatora učvrstiti isti za bocu (slika 20.). Provjeriti na manometru 
količinu kisika u boci. 


Slika 20. 

7. Otvoriti glavni ventil polagano te regulatorom protoka kisika odabrati že- 
ljeni protok kisika u litrama po minuti (slika 21.) 


Slika 21. 


VAŽNE NAPOMENE: 
* NE koristiti oštećenu bocu ili bocu sa oštećenim ventilom. 


* Paziti da tijekom korištenja boca ne padne i ne ošteti se jer može postati 
projektil 


* Oštećeni regulator protoka kisika može dovesti do netočnih očitanja. 


* Ako se pri otvaranju ventila na boci čuje šištanje, treba ukloniti regulator 
kisika i provjeriti priliježe li dobro ,O“-prsten. 


* Ne prazniti boce na manje od 15 bara (sigurnosni tlak). Time se osigu- 
rava točnost mjerenja protoka kisika i izbjegava ulazak vlage u bocu te 
korodiranje čeličnih boca. 


* Temeljem visine tlaka u boci može se procijeniti količina kisika u boci, 
izražena u litrama prema formuli: 
zapremina boce u litrama x tlak u boci = ukupna količina kisika u litrama 


* Prilikom dužih transporta potrebno je osigurati dovoljnu količinu kisika. 
Potrebna količina kisika se može izračunati prema formuli : 


(Tlak kisika u boci fočitan na manometru — sigurnosni tlak) x veličina boce 
u litrama 


Protok kisika u litrama 

lI. OSTALA OPREMA 


1. Orofaringealni (usno ždrijelni) tubus je zakrivljena plastična cijev s 
otvorima na obje strane. Otvor na jednoj strani je obrubljen plosnatim 
prstenom koji priliježe na usnice i osigurava da tubus ne zapadne u usnu 
šupljinu. Iza tog dijela cijev je ravna i ojačana kako bi bila otporna na za- 
griz. Konačno, u nastavku slijedi zakrivljeni dio cijevi koji priliježe na jezik i 
ne dozvoljava mu da zapadne i nasloni se na stražnji zid ždrijela. Orofarin- 
gealni tubus smatra se osnovnim pomagalom za održavanje prohodnosti 
dišnih putova. Za odrasle pacijente u uporabi su najčešće dva tipa orofa- 
ringealnih tubusa, Guedel i Berman, oba nazvana prema svojim dizajne- 
rima. Kod nas je uobičajena uporaba Guedel orofaringealnog tubusa koji 
ima jedan centralni kanal, za razliku od Bermanova tipa gdje sa svake stra- 
ne ide po jedan kanal. Orofaringealni tubusi su za jednokratnu upotrebu i 
dolaze u raznim veličinama: za odrasle, djecu, dojenčad i novorođenčad. 
U setu je potrebno imati sve veličine kako bi se osigurao brz i odgovaraju- 
ći izbor (slika 22.). 


Slika 22. 


2. Nazofaringealni (nosno ždrijelni tubus) je plastična ili gumena cijev bez 
balončića (slika 23.) Različitih je dužina (od 17 do 20 cm) dok promjer 
Varira od 20-36 F (French gauge). Proksimalni je kraj ljevkastog izgleda, s 
prstenom ispod kojega se nastavlja lagano zakrivljena cijev. Prsten je po- 
mičan duž cijevi i zajedno s gornjim/proksimalnim dijelom onemogućava 
klizanje tubusa u nos pacijenta. Distalni, koso odrezani kraj omogućava 
lakše umetanje tubusa, a lagana zakrivljenost cijevi tubusa slijedi prirod- 
nu zakrivljenost nazofarinska. Pravilno postavljen nazofaringealni tubus 
leži između baze jezika i stražnjeg zida ždrijela čime održava dišne putove 
otvorenim. Nazofaringealni tubus smatra se osnovnim pomagalom za 
održavanje prohodnosti dišnog puta. 

Slika 23. 


3. Samošireći balon s valvulom, maskom i spremnikom (slika 24.) upotre- 
bljava se za provođenje postupka umjetnog disanja. Osnovni dijelovi su: 


balon koji ima svojstvo samoširenja. To znači da dok se balon pritišče ru- 
kom, zrak prolazi kroz jednosmjernu valvulu do maske i pacijenta. Kada 
pritisak popusti, balon se automatski proširi ulaskom zraka ili kisika kroz 
otvore na drugom kraju zbog svoje elastičnosti. Zrak ulazi ili iz okoline 
kroz otvor na drugom kraju balona ili iz spremnika za kisik ako je priklju- 
čen na balon. Na balonu postoji i poveznica na koju se može priključiti 
crijevo šireg promjera za dotok kisika. 


jednosmjerna valvula koja nakon stiskanja balona propušta zrak prema 
maski, a za vrijeme izdisaja se zatvara i tako sprječava povratak zraka u 
balon i ponovno udisanje izdahnutog zraka. Većina samoširećih balona 
ne podržava spontano disanje. Zrak prolazi samo dok je valvula otvore- 
na, a to se događa dok se balon pritišće. Ako se balon ne stišće, osoba 

neće moći disati, jer ne može generirati tlak koji bi otvorio valvulu. 


maska za lice koja je prozirna s mogućnošću dobrog prianjanja na lice 
pacijenta. Maske moraju biti prozirne kako bi se mogla kontrolirati boja 
kože te uočiti povraćani sadržaj. Postoje maske raznih veličina i dvaju 
oblika: anatomskog i kružnog. Maske kružnog oblika, od mekane plasti- 
ke ili napuhanog ruba omogućuju dobru priljubljenost u novorođenčeta 
i malog djeteta. Anatomski oblikovana maska može se koristiti za stariju 
djecu i odrasle. 


* spremnik za kisik koji se može priključiti na samošireći balon. Spremnici za 
kisik su vrećice ili široke cijevi koje dolaze u volumenima za odrasle i djecu. 


Samošireći baloni s valvulom i maskom (BVM) su dostupni u raznim veličina- 


ma: 


250, 450-500 i 1.600 — 2.000 ml. Kod odraslih se uglavnom upotreblja- 


vaju baloni volumena od 1600 ml, a kod djece zavisno o dobi, ali najčešće 
volumena od 500 ml. 

spremnik 


Slika 24. 


anatomski oblikovana 
maska 


4. Pribor za endotrahealnu intubaciju 
Endotrahealna intubacija je vještina koju izvode liječnici, ali im je potreb- 
na pomoć prilikom pripreme sve opreme kao i uvođenja ili održavanju 
položaja endotrahealnog tubusa. Ovdje će se kratko navesti samo ona 
oprema koja se upotrebljava pri samom činu endotrahealne intubacije. 
Sva ostala oprema koja je potrebna se nalazi opisana u drugim dijelovima 
ovog poglavlja. 


* Endotrahealni tubus (slika 25.) je lagano zakrivljena cijev s balonči- 
ćem na dijelu koji je bliži plućima. Otvor ispod balončića omogućava 
ventilaciju. Kada je tubus postavljen u dušnik, taj napuhani balončić 
zatvara dušnik i sprječava ulaz stranog sadržaja u dišne putove i na 
taj način smanjuje rizik aspiracije. Dolazi zapakiran u prozirne pake- 
tiće u različitim veličinama koje su označene na pakiranju kao i na 
samom tubusu. 


Slika 25. 


un 

* Vodilica (stilet) (slika 26.) je savitljiva plastificirana žica koja se uvodi 
u endotrahealni tubus, omogućavajući njegovo oblikovanje prema 
potrebi. Vrh vodilice ne smije prijeći rub donjeg otvora tubusa zbog 


opasnosti od ozljede dušnika. 


Slika 26. 


* Laringoskop (slika 27.) je naprava pomoću koje se endotrahealni tu- 
bus postavlja direktno u dušnik. Sastoji se od drške u kojoj se nalaze 
baterije te ravnih ili zakrivljenih špatula u koje je ugrađena lampica. 
Svjetlo na laringoskopu omogućava postavljanje endotrahealnog 


tubusa pod kontrolom oka. 


Slika 27. 

* Za učvršćivanje endotrahealnog tubusa mogu se koristiti tvornički 
držaći (slika 28.) ili se tubus može učvrstiti zavojem. 


Slika 28. 


* Magillova hvataljka (slika 29. ) je škarasta metalna hvataljka s kruž- 
nim vrhovima. Dizajnirana je da ne smeta pogledu pri obavljanju 
postupaka u ždrijelu. Obično se upotrebljava za otklanjanje stranih 
tijela iz gornjih dišnih putova ili za navođenje nazotrahealnog tubusa 
u dušnik, nazogastričnog tubusa u jednjak itd. 


Slika 29. 


* Gel — sprej (lokalni anestetik) (slika 30.) za podmazivanje tubusa 

Slika 30. 

* Ezofagealni detektor (slika 31.) i detektor izdahnutog CO, (slika 32.) 
služe za potvrdu pravilnog položaja tubusa. 


Slika 31. Slika 32. 


5. Laringealna maska (slika 33.). 
Zlatni standard održavanja dišnih putova i djelotvorne ventilacije jest en- 
dotrahealna intubacija, vještina koja zahtijeva dobru uvježbanost. Nedo- 
statno iskustvo i neuvježbanost kao i nepovoljni uvjeti rada (izvanbolnički) 
ponekad onemogućuju primjenu ovoga postupka. U tom slučaju treba 
posegnuti za alternativnim metodama uspostavljanja prohodnosti dišnih 
putova. Jedna od tih metoda je i postavljanje laringealne maske. 
Klasična laringealna maska se sastoji od tubusa nalik endotrahealnom koji 
završava eliptičnim balonom oblikovanim tako da, kad je napuhan, zatvara 


Slika 33. 


otvor grkljana. Na tom se dijelu nalaze dva okomita tračka unutar balo- 

na, dizajnirana tako da spriječe upadanje grkljanskog poklopčića u otvor 
tubusa. Na vrhu tubusa je standardni adapter preko kojega se na masku 
pričvršćuje samošireći balon ili ventilator. Laringealna maska se proizvodi u 
nekoliko različitih veličina označenih brojevima od 1 do 5. (1-2 za djecu, 3-5 
za odrasle). Osim klasične laringealne maske postoje i njene modifikacije. 

6.1 -— gel maska (slika 34.) kao i laringealna maska je dizajnirana tako da na- 
liježe na otvor grkljana te zatvara prostor oko njega kao i ždrijelo. Njena je 
prednost što nema balona za napuhavanje te je postavljanje brže i jedno- 
stavnije. Također dolazi u različitim veličinama za odrasle i djecu. 


15 mm konektor =? L 
početak gastričkog ——— "WBA 


kanala 


stabilizator uređaja u 


y 
dio za zagriz :' Le usnoj šupljini 


držač epiglotisa 


mekanalavabe ===" 


zračnog balona 


završetak 
gastričkog kanala 


Slika 34. 


7. Oprema za čišćenje dišnih putova se koristi prilikom uklanjanja različitih 
sadržaja iz dišnih putova. Uključuje različite tipove aspiratora te priključ- 
nih katetera. Najčešće se za uklanjanje stranog sadržaja (krvi, sline, želu- 
čanog sadržaja) iz gornjih dišnih putova koristi široka cijev koja na kraju 
završava rigidnim nastavkom tzv. Yankauer kateter (slika 35.). Na tvrdom 
dijelu katetera obično se nalazi otvor koji kada se zatvori prstom omogu- 
ćava aspiraciju sadržaja u gornjim dišnim putovima. 


pr 
oli =a 


Slika 34. 


Slika 34. 


Tvrdi kateteri dolaze u veličinama za odrasle i djecu. Obično se kod do- 
jenčadi i manje djece (<14 kg tjelesne težine) koristi veličina 8 F, kod veće 
djece i manjih odraslih 10 F, a kod odraslih 12 F. Osim tvrdih katetera sa 
širokom cijevi mogu se koristiti i mekani savitljivi kateteri (slika 36.) koji 


19 

dolaze u različitim veličinama. Oni se mogu koristiti za aspiraciju kroz oro- 
faringealne ili nazofaringealne tubuse, endotrahalne tubuse te za aspiraci- 
ju dišnih putova kod male djece i novorođenčadi. 


8. Oprema za primjenu kisika 


* Nosni kateter (slika 37.) omogućava primjenu niske koncentracije 
kisika i to u rasponu od 24 - 44%. Kisik se pacijentu daje preko dva 
plastična nastavka u obliku krakova koji su cjevčicom povezani s 
glavnim izvorom kisika. Plastični se nastavci postavljaju na ulaz u 
nosnice. 


Slika 37. 


* Jednostavna maska za kisik (slika 38.) je napravljena od plastike i 
prekriva nos i usta te služi za dostavu kisika iz boce za kisik pacijentu 
koji spontano diše. Maske su jednokratne, prozirne i lagane te se 
najčešće pričvršćuju elastičnim trakama oko glave ili ušiju pacijenta. 


Slika 38. 

* Maska s jednosmjernom valvulom i spremnikom (slika 39.) 


Slika 39. 


Maska s jednosmjernom valvulom i spremnikom omogućava davanje 
najviše koncentracije dodatnog kisika pacijentima koji spontano dišu. 
Za razliku od jednostavne maske ova maska ima spremnik koji je s 
maskom povezan jednosmjernim ventilom. Ventil sprječava miješanje 
pacijentovog izdahnutog zraka s kisikom iz spremnika. Na masci sa 
svake postoje otvori prekriveni tankom gumenom opnom s vanjske 
strane koja predstavlja jednosmjernu valvulu. Ona dozvoljava izlaz 
izdahnutog zraka, a sprječava udisanje zraka iz okoline. Optimalni pro- 
tok kisika za tu masku treba biti od 12 - 15 l/min. odnosno dovoljan da 
spremnik uvijek bude pun kisika (napuhan). 

POGLAVLJE 2 


PRIMJENA MJERA OSOBNE ZAŠTITE 


CILJ: Razumijevanje i primjena mjera osobne zaštite 


UVOD 


Svi članovi tima izvanbolničke HMS u svom radu moraju se pridržavati mjera 
osobne zaštite jer time štite sebe, svoje suradnike i pacijente od moguće 
zaraze. U mjere osobne zaštite spadaju: 


* pravilno i redovito pranje ruku 

* pravilna upotreba zaštitne odjeće i obuće 
* pravilna upotreba maski i rukavica 

* pravilno rukovanje sterilnim materijalom 


U ovom poglavlju će se opisati samo osnovna oprema za zaštitu od zaraznih 
bolesti koju je neophodno koristiti za vrijeme rada u izvanbolničkoj HMS. 


Uzročnici zaraznih bolesti su bakterije, virusi, gljive i dr. Prisutni su u vodi, 
zraku i okolini pacijenta, koji i sam može biti izvor zaraze. Do prijenosa za- 
raze najčešće dolazi kontaktom s krvlju/tjelesnim tekućinama (otvorene 
rane, ubodni incident iglom ili oštrim predmetima), fekalno-oralnim putem 
i zrakom. Primjena mjera osobne zaštite smanjuje mogućnost zaraze i neop- 
hodna je posebno kada se zna da su uvjeti rada izvanbolničkih timova HMS 
često nepovoljni (skučen, nedovoljno osvijetljen prostor, nedostatak infor- 
macija i sl.) 


Odabir odgovarajuće opreme ovisi o situaciji i riziku od zaraze u toj situaciji. 
Zaštitna oprema uključuje: rukavice od prirodnog ili sintetičkog lateksa te 
vinila, zaštitne naočale, maske i pregače. 


1. Rukavice treba koristiti uvijek kada postoji mogućnost doticaja s tje- 
lesnim tekućinama pacijenta bilo da se radi o direktnom kontaktu s 
pacijentom ili njegovom odjećom, posteljinom ili sl. One su jednokratne 
i moraju se zamijeniti prije nego li se pristupi pregledu/zbrinjavanju 
drugog pacijenta. Ne zamjenjuju pranje ruku. 


2. Zaštitne naočale treba koristiti uvijek kada postoji mogućnost doticaja 
tjelesnih tekućina s očima ili pri izloženosti štetnim utjecajima koji bi 
mogli nadraživati/ozlijediti oči. Ispravnu zaštitu očiju osiguravaju naoča- 
le koje priliježu uz lice te imaju bočne otvore. 


3. Masku treba koristiti uvijek kada postoji mogućnost zaraze mikroor- 
ganizmima koji se prenose zrakom ili kapljicama sline. Ona mora pre- 
krivati nos i usta. Ponekad se maska mora staviti i pacijentima. Tada je 
potrebno pažljivo nadzirati disanje pacijenta. 


00) 

4. Pregaču treba koristiti uvijek kada treba zaštititi odjeću i kožu od tjelesnih 
tekućina pacijenta. 


OPREMA 
* Rukavice, lateks ili vinil 
e Zaštitne naočale 
* Maska 
* Pregača 


* Sredstvo za pranje ruku 


POČETNA PROCJENA 


Osobna zaštitna oprema članova tima u hitnoj medicinskoj službi ovisi o pro- 
cjeni izloženosti zarazi u odnosu na stanje pacijenta. Zaštitnu opremu treba 
nositi kada: 


* Ima krvi ili tjelesnih izlučevina (urin, pljuvačka, povraćani sadržaj, stoli- 
ca...) te postoji rizik od izlaganja istima 


* Pacijent kašlje, kiše, povraća ... 
* Prilikom čišćenja dišnih putova (prstima, aspiracija...) 
* Dodirivanja predmeta na kojima bi moglo biti krvi ili tjelesnih izlučevina 


* Čišćenja opreme i vozila nakon intervencije 


POSTUPAK: primjena osobne zaštitne opreme 
1. Objasniti pacijentu razlog za nošenje zaštitne opreme. 
2. Navući rukavice (slika 1.). 
3. Staviti naočale (slika 2.). 
4. Staviti masku (slika 3.). 
5. Po potrebi obući pregaču (slika 4.). 


: 


Slika 1. Slika 2. Slika 3. 

6. Nakon što je završeno zbrinjavanje paci- 
jenta ukloniti sve onečišćene predmete u 
za to predviđenu jednokratnu vrećicu ili 
spremnik. 


7. Skinuti zaštitnu opremu tek nakon što je 
prošla opasnost od izlaganja zarazi. 


8. Baciti sve onečišćene predmete, rukavice, 
maske i pregače u zato predviđene spre- 
mnike za otpad (slika 5.). 


9. Što je moguće prije oprati ruke sapunom 
i dezinfekcijskim sredstvom. Pranje ruku 
je najvažnija i najučinkovitija metoda pre- 
vencije prijenosa mikroorganizama. 


Slika 5. 


TRAJNI NADZOR I PONOVNE PROCJENE 


Obratiti pažnju na stanje osobne zaštitne opreme. Ako je poderana, puknuta 
ili natopljena, zamijeniti je. 


VAŽNE NAPOMENE 


* U slučaju da se posumnja na mogućnost kontakta s krvlju ili tjelesnim 
tekućinama, obavijestiti nadležne i ispuniti potrebnu dokumentaciju. U 
slučaju neposredne izloženosti odmah potražiti liječničku pomoć. 


* Opremu na mjestu događaja kao i sve predmete u cestovnom medi- 
cinskom vozilu što je moguće manje dirati kontaminiranim rukavicama. 
Oprema može biti zaražena indirektnom kontaminacijom. 


* Na mjestu događaja obratiti pažnju na igle, staklo i ostale mogućnosti za 
nastanak ozljeda od oštrih kontaminiranih predmeta. 


* Pri zbrinjavanju više pacijenata pokušati mijenjati rukavice kako bi se 
izbjegla indirektna kontaminacija pacijenata. 


* Ukoliko dođe do oštećenja osobne zaštitne opreme potrebno ju je zami- 
jeniti. Posebno to treba imati na umu kada se ona oblači prije nego li se 
pristupi pacijentu. 


* Nije potrebno da vozač koristiti rukavice pri vožnji. 


* Tijekom čišćenja opreme i vozila nekada će biti potrebno nositi i zaštitno 
odijelo. 


* Što je moguće prije presvući onečišćenu odoru ili osobnu odjeću. Nepri- 
hvatljivo je službenu odjeću nositi kući i prati sa kućnim rubljem. 

Pravni propisi u Republici Hrvatskoj 


Osobna zaštitna sredstva se određuju temeljem Pravilnika o izradi procjene 
opasnosti (NN 48/97), a u njemu su identificirane sve opasnosti i štetnosti 
po radnika na pojedinim radnim mjestima. 


Članak 2. Pravilnika o izradi procjene opasnosti (NN 48/97). 

Temeljem procjene opasnosti primjenjuju se pravila zaštite na radu kojima 
se otklanjaju ili na najmanju moguću mjeru smanjuju opasnosti i štetnosti 
po zaposlenike na mjestima rada i u radnom okolišu za što poslodavac osigu- 
rava sva potrebna materijalna sredstva. 


Članak 3. Pravilnika o izradi procjene opasnosti (NN 48/97). 

Obvezu izrade procjene imaju poslodavci u djelatnosti industrije, graditelj- 
stva, poljoprivrede, ribarstva, šumarstva, prometa i zdravstva te poslodavci 
u drugim djelatnostima za dijelove radnog procesa u kojima postoji mo- 
gućnost nastanka ozljeda na radu, profesionalnih bolesti te poremećaja u 
procesu rada koji bi mogli izazvati štetne posljedice po sigurnost i zdravlje 
zaposlenika. 

POGLAVLJE 3. 


PRIMJENA REMENJA ZA VEZANJE PACIJENTA 


CILJ: uspješno postaviti remenje za vezanje pacijenta kada je to po- 
trebno 


UVOD 


Svi pacijenti koji se prevoze ili prenose (transportna kolica, rasklopna stolica, 
duga daska ...) bez obzira na stanje u kojemu se nalaze moraju biti zavezani 
na način kako je to previđeno za opremu koja se koristi . Na taj način se spr- 
ječava moguće ozljeđivanje, pad pacijenta tijekom nošenja i vožnje. U većini 
situacija pacijenti se ne opiru takovu postupku. Problem mogu stvarati oni 
pacijenti koji zbog bolesti ili ozljede, ali i drugih razloga nisu spremni na su- 
radnju (npr. stanja koja dovode do poremećaja stupnja svijesti kao snižena 
razina šečera u krvi, ozljeda glave, predoziranje i sl.). Takovi pacijenti također 
moraju tijekom prijevoza ili prenošenja biti zavezani. Isto tako ukoliko se 
procijeni da je pacijent opasan po sebe i/ili okolinu neophodno ga je pre- 
vesti u zato nadležnu zdravstvenu ustanovu. Kod svih ovih pacijenata smije 
se primijeniti opravdana sila te ih se treba povezati remenjem. Opravdana 
sila je minimalna količina sile koja je potrebna da bi se pacijent stavio pod 
kontrolu i sigurno prenio/prevezao. Svrha je tog postupka obuzdati pacijenta 
bez da ga se ozlijedi. Fizičko obuzdavanje treba primijeniti tek onda kada se 
razgovorom nije uspjelo privoljeti pacijenta na suradnju. Pacijenta pri tome 
NIKADA ne pokušavati obuzdati sam. Prilikom vezanja takovih pacijenata oni 
moraju biti ili u položaju na leđima ili na boku. 


OPREMA 
* Sredstva osobne zaštite za sve koji će sudjelovati u postupku 
* Remenje za vezanje (ili široka traka i plahte) 
* Dovoljno osoblja; jedna osoba po ekstremitetu je minimum 
e Kirurška maska ili maska za kisik 

POČETNA PROCJENA 


Na temelju procjene stanja pacijenta pokušati utvrditi mogući uzrok paci- 
jentova odbijanja suradnje. Provjeriti da je mjesto događaja sigurno te da 
pacijent nije naoružan. Ukoliko je pacijent jako nasilan ili naoružan zatražiti 
pomoć policije. Za cijelo vrijeme procjene/zbrinjavanja nastojati se držati se 
na sigurnoj udaljenosti od pacijenta (dalje od dosega ruke ili noge) te si osta- 
viti mogućnost uzmaka . 

POSTUPAK postavljanja remenja za vezanje 
1. Primijeniti mjere osobne zaštite. 


2. Isplanirati i dogovoriti postupke svih koji će sudjelovati u postupku prije 
nego li se pristupi pacijentu 
3. Za vezanje i savladavanje pacijenta potrebne su najmanje četiri osobe. 


Svaka osoba trebala bi se opredijeliti za jedan ekstremitet koji će vezati. 
Postupak treba provesti sinkronizirano (slika 1.) 


4. Pacijenta nastojati primiti za velike zglobove jer to smanjuje mogućnost 
da se pomiče ili za odjeću. Izbjegavati Za cijelo vrijeme postupka savla- 
davanja (vezanja) nadzirati pacijenta( slika 2.). 


5. Izbjegavati blizinu pacijentovih usta jer postoji opasnost od ugriza. 


6. Jedan član tima (liječnik ili ako nije 
prisutan medicinska sestra/medicin- 
ski tehničar) trebao bi biti zadužen za 
kontakt s pacijentom te ga obavješta- 
vati o postupku. 


7. Učvrstiti sva četiri ekstremiteta reme- 
njem. 


Slika 2. 

8. Pacijent bi trebao ležati na leđima ili na boku na transportnim kolicima 
te pričvršćen remenjem (slika 3.) jer se u drugim položajima može ugro- 
ziti disanje, kao i nadzor nad stanjem pacijenta. Ukoliko pacijent pljuje 
na zdravstvenog djelatnika, može mu se postaviti kirurška maska ili 
maska za kisik (spojena na kisik). Ukoliko su pacijentova usta prekrivena 
pažljivo nadzirati dišne putove i disanje. 


9. Neprekidno pratiti i provjeravati znakove krvotoka distalno od mjesta 
vezivanja ekstremiteta kako ne bi došlo do nastanka otoka ili ozljede 
ekstremiteta zbog prečvrstog vezanja. 


10 Kad je pacijent jednom vezan, ne 
smije ga se u niti jednom trenutku 
puštati samog. 


11 U odjeljku za pacijenta za vrijeme 
prijevoza cestovnim medicinskim 
vozilom moraju bit prisutne barem 
dvije osobe. 


12 Tijekom prijevoza obavezno je nad- 
zirati pacijenta 


13. Remenje ne skidati ukoliko nema 
dovoljno osoblja na raspolaganju 
da nadzire pacijenta (obično u 
bolničkim uvjetima). 


Slika 3. 


VAŽNE NAPOMENE 


* Važno je poznavati postupak svladavanja i vezivanja pacijenta kao i re- 
menje koje se koristi. 


* Meko remenje je komercijalno dostupno, no može se improvizirati i s 
kravatama, zavojima, plahtama ili širokom trakom. 


* Ukoliko se pacijent nastavi silovito boriti, zahtijevati više ljudi za savlada- 
vanje. 


* Kod izrazito nasilnog pacijenta ili kod pacijenta koji ima oružje tražiti 
pomoć policije. 


* Ne približavati se pacijentovim ustima zbog rizika od ugriza. 

POGLAVLJE 4. 
PODIZANJE I PREMJEŠTANJE PACIJENTA 


CILJ: sigurno premjestiti pacijenta 


UVOD 


Gotovo svaki hitni medicinski izlazak na teren zahtjeva premještanje pacijen- 
ta iz položaja sjedenja ili ležanja na nosila i dalje u cestovno medicinsko vozi- 
lo. Sigurno podizanje i premještanje uključuje sigurnost i pacijenta i spašava- 
telja. Ispravno postavljanje tijela i ispravno korištenje pomagala za podizanje 
ključni su za sigurno premještanje pacijenta. 
OPREMA 

* Deka 

* Nosila 

* Jedan, dva ili tri zdravstvena djelatnika 
POČETNA PROCJENA 


Prije svakog postupka ukloniti moguće opasnosti na mjestu intervencije. Ako 
se opasnosti ne mogu ukloniti treba premjestiti pacijenta. U idealnim uvje- 
tima, sva stanja koja ugrožavaju dišne putove, disanje i cirkulaciju trebaju 

se riješiti na mjestu događaja, prije premještanja pacijenta. Ipak, ukoliko je 
opasnost prisutna, pacijenta se prvo premješta na sigurno, a tek tada se vrši 
procjena stanja pacijenta i primjereno zbrinjavanje. 


POSTUPAK podizanja i premještanja 
1. Primijeniti mjere osobne zaštite. 
2. Zauzeti slijedeći položaj (slika 1). 
e Stati na čvrstu podlogu, stopala razmaknutih u širini ramena. 


* Za podizanje upotrijebiti 
noge, a ne leđa, savinu- 
ti koljena i držati glavu 
uspravno. 


* Držati leđa ravno. 

* Pacijenta držati uz sebe. 

* Savijanje tijela tijekom 
dizanja nije dozvoljeno. 


* Izbjegavati prihvaćanje 
objekta s udaljenosti veće 
od 50 cm od tijela. 


Slika 1. 

* Treba gurati, a ne vući predmete kada god je to moguće. 
* Držati laktove savijene, a ruke uz tijelo. 


* Kada god je to moguće podizati pacijenta na način poštedan za osoblje i 
siguran za pacijenta. 

* Ovi se principi trebaju poštovati jer se na taj način smanjuje rizik nastan- 
ka ozljeda mišićno-koštanog sustava medicinskih sestara/ medicinskih 
tehničara hitne medicinske službe. 


3. Razlikovati potrebu za hitnim i ne-hitnim premještanjem. Kada nema opa- 
snosti nije potrebno hitno premještanje. 


n 


Izabrati najpogodnije premještanje ovisno o zatečenoj situaciji. 


ok 


Premjestiti pacijenta na nosila. Učvrstiti pacijenta remenom, pojasom ili 
trakom kako bi se spriječilo daljnje ozlijeđivanje. 


6. Ponovno procijeniti stanje pacijenta te provjeriti je li udobno i sigurno 
smješten. Podizanje i premještanje mogu promijeniti stanje pacijenta. 
Primijeti li se promjena stanja, primijeniti odgovarajući postupak. 


7. Pacijenta na nosilima premjestiti do cestovnog medicinskog vozila. 
NEHITNO PREMJEŠTANJE 
Jedan član tima hitne medicinske službe ukazuje pomoć (slika 2.) 


1. Postavlja ruku pacijenta sebi 
oko vrata. 


2. Rukom uhvati šaku pacijenta. 


3. Postaviti svoju drugu ruku 
oko struka pacijenta. 


4. Pomaže pacijentu sigurno 
doći do nosila. 


Slika 2. 

Dva člana tima hitne medicinske službe ukazuju pomoć (slika 3.) 

1. Po jedan član tima stane sa svake strane pacijenta. 

2. Svaki član tima postavlja po jednu pacijentovu ruku oko svojeg ramena. 
3. Svaki član tima rukom uhvati jednu šaku pacijenta. 


4. Obje medicinske sestre / medicinska tehničara hitne medicinske službe 
pomažu pacijentu sigurno stići do nosila. 


Slika 3. 


Podizanje za ruke i noge (slika 4.) 


1. Pacijent leži na leđima savijenih koljena, jedan član tima je uz glavu, a 
drugi uz stopala pacijenta. 


2. Član tima koji je uz stopala pacijenta uhvati ručne zglobove pacijenta kako 
bi mu trup podigao s poda, da bi drugi mogao provući ruke ispod pazuha 
pacijenta. 


3. Član tima koji je uz 
glavu hvata ručne zglo- 
bove pacijenta da bi 
osigurao stabilnost i 
spriječio da ruke pad- 
nu. 


4. Član tima uz stopala 
hvata pacijenta oko ko- 
ljena, okrenut je prema 
pacijentu ili od njega. 


5. Obojica trebaju ustati 
istovremeno, krećući se 
kao jedno dok odnose 

Slika 4. pacijenta na sigurno ili 

na nosila. 


vozaci_hitne_2012.indd 31 q&) 19.07.2012. 19:12 


Direktno nošenje (slika 5.) 


1. Dva se člana tima postave uzduž pacijenta, jedan uz glavu i trup, a drugi 
uz kukove i noge. 


2. Član tima uz glavu uvlači ruke ispod glave i leđa pacijenta. 


3. Član tima uz kukove zavlači jednu ruku ispod kukova, a drugu ispod beda- 
ra ili potkoljenica pacijenta. 


4. Oba člana tima povuku pacijenta na rub kreveta. 


5. Oba člana tima podižu pacijenta okrećući ga prema svojim prsima dok 
ustaju. 


6. Pacijenta se tada pomiče na sigurno ili na nosila. 


Slika 5. 


POSEBNOSTI KOD DJECE 


Malu djecu može podići član tima ili roditelj. Ispravno je da medicinski dje- 
latnik nosi malo dijete na rukama, ako je to ugodnije, sigurnije ili brže u od- 
nosu na prije opisane tehnike. 

HITNO PREMJEŠTANJE 


Povlačenje — jedan član tima hitne 

medicinske službe (slika 6.) 

1. Pacijenta postaviti u položaj supi- 
nacije (na leđa). 

2. Pričvrstiti šake pacijenta zajedno, 
tako da se ne ozljedi koža. 


3. Opkoračiti pacijenta, licem prema 
glavi. 
Slika 6. 

4. Čučnuti i provući glavu kroz ,obruč“ pacijentovih ruku. 


5. Podići se toliko da su glava, vrat i trup pacijenta jedva odignuti od podloge. 


6. Puzati na šakama i koljenima vukući pacijenta na sigurno. 


Povlačenje na deki (slika7.) 


Slika 7. 


nH 


. Rasprostrijeti deku pored ležećeg 


pacijenta. 


. Prikupiti pola deke prema bočnoj 


strani pacijenta. 


. ,Rolati“ pacijenta prema sebi i po- 


vući deku iza njega. 


. ,Rolati“ pacijenta natrag na deku. 


5. Pomaknuti pacijentovu glavu, priku- 


pljajući višak deke blizu glave i ra- 
mena. Odvući pacijenta na sigurno 
koristeći zarolanu deku. 


Nošenje na leđima bez pridržavanja nogu (slika 8.) 

1. 


A 


Pomoći pacijentu da ustane. 


. Okrenuti se leđima prema pacijen- 


tu, ruke pacijenta prebaciti preko 
svojih ramena i prekrižiti ih na svo- 
jim prsima. 


. Držati ruke pacijenta koliko je mo- 


guće ispružene, a pazuha pacijenta 
osloniti na svoja ramena. 


. Držati pacijenta za zapešća, vukući 


ga na svoja ramena. 


Pomaknuti pacijenta na sigurno. 


19.07.2012. 

Nošenje na leđima s pridržavanjem nogu (slika 9.) 
1. Pomoći pacijentu da ustane 


2. Okrenuti se leđima prema 
pacijentu, ruke pacijenta 
prebaciti preko svojih 
ramena i prekrižiti ih na 
svojim prsima. 


3. Dok se pacijent drži ruka- 
ma, čučnuti i obuhvatiti 
noge pacijenta ispod be- 
dara. 

4. Dižući se iz nogu poma- 


knuti pacijenta na svoja 
Slika 9. leđa. 


Nošenje preko ramena ( slika 10.) 


1. Stati nožnim prstima pre- 
ma nožnim prstima paci- 
jenta. 


2. Sagnuti se u struku i saviti 
se u koljenima. 


3. Držeći pacijentovo zape- 
šće povući ga preko rame- 
na spašavatelja. 

4. Slobodnom rukom dose- 


gnuti između pacijentovih 
nogu do bedra. 


Slika 10. 


5. Podići pacijenta i pustiti da težina pacijenta padne na ramena zdravstve- 
nog djelatnika. 


6. Ustati, prebacujući hvat s bedra na koljena pacijenta. 

TRAJNI NADZOR 


Pacijenta na nosilima treba osigurati remenom, pojasom ili trakom. Pacijen- 
ta na podignutim nosilima ne smije se ostavljati bez nadzora jer se mnoga 
nosila na neravnom terenu, ili ako pacijent promijeni težište tijela, mogu 
prevrnuti. 


Pri podizanju pacijenta važno je da se članovi tima međusobno koordiniraju 
i dogovaraju. Ako jedan član tima osjeti nestabilnost ili uvidi da mu je paci- 
jent pretežak, na to treba upozoriti ostale članove tima kako bi se osigurala 
sigurnost pacijenta i medicinskih djelatnika. Pacijent kojeg se ispusti može 
ozbiljno ozlijediti sebe ili zdravstvene djelatnike. Također, takva situacija po- 
drazumijeva pravnu odgovornost zdravstvenih djelatnika i njihove službe. 


VAŽNE NAPOMENE 


* Pri podizanju i premještanju pacijenata najčešći su problem pacijenti 
koji su preteški u odnosu na snagu zdravstvenih djelatnika. Kada je član 
tima nesiguran u svoju snagu treba pozvati pomoć prije pokušaja podi- 
zanja, kako bi se izbjegle ozljede pacijenta i člana tima. 


* Kada se premješta veoma pretile pacijente treba razmisliti o alternativ- 
nim metodama transporta, upotrebu posebnih nosila koja su dvostruko 
šira od standardnih te podnose veća opterećenja ili daske dvostruke 
širine. 

POGLAVLJE 5. 


TRANSPORTNI POLOŽAJI 


Cilj: odabrati pravilan položaj za transport pacijenta s obzirom na nje- 
govo procijenjeno stanje 


UVOD 


Za vrijeme transporta pacijent mora biti u onom položaju koji je prilagođen 
njegovom procijenjenom stanju. Položaj u kojemu se pacijent transportira 
osim toga mora biti takav da u svakom trenutku omogućava nadzor nad ži- 
votnim znakovima te izvođenje postupaka zbrinjavanja pacijenta. Pacijent se 
za vrijeme transporta cestovnim medicinskom vozilom postavlja u odgovara- 
jući položaj na glavna nosila. 


TRANSPORTNI POLOŽAJI 


1. LEŽEĆI POLOŽAJ (slika 1.) 
Za transport u ležećem položaju pacijenta se mora postaviti na ravnu pod- 
logu. Ovaj položaj se primjenjuje kod sumnje na ozljedu kralježnice. Pri 
tome se pacijenta imobilizira na dugu dasku/vakuum madrac/rasklopna 
nosila te polegne na potpuno ispružena i izravnata glavna nosila. Tako 
postavljenog pacijenta neovisno o korištenom imobilizacijskom sredstvu 
neophodno je zavezati remenjem za glavna nosila. 


=" |N mia 


2. POLUSJEDEĆI POLOŽAJ (slika 2.) 

Ovaj položaj se postiže 
tako da se pacijenta 
polegne na glavna no- 
sila čije je uzglavlje po- 
dignuto i učvršćeno u 
položaju od 45". To je i 
najčešći aktivni položaj 


Slika 2. 

koji pacijenti zauzimaju za vrijeme transporta. U polu sjedećem položaju 
transportiraju se pacijenti koji imaju poteškoća s disanjem: kod ozljeda 
prsnog koša, plućnih bolesti. 


3. FOWLEROV POLOŽAJ (slika 3.) 
To je položaj s blago savijenim nogama u koljenima i uzdignutim gornjim 
dijelom tijela za 90% . Može se postići tako da se uzglavlje glavnih nosila 
podigne na 90%, a pod koljena stavi složena deka, plahta, vakuum madrac 
ili sl. Položaj je indiciran kod bolesnika s teškim poremećajem disanja (npr. 
plućni edem). 


Slika 3. 


4. POLUFOWLEROV POLOŽAJ (slika 4.) 
To je položaj s blago savijenim nogama u koljenima i uzdignutim gornjim 
dijelom tijela za 45%. Može se postići tako da se uzglavlje glavnih nosila 
podigne na 45%, a pod koljena stavi složena deka, plahta, vakuum madrac 
ili sl. Neka glavna nosila imaju mogućnost rasklapanja u taj položaj. U 
njuje osjećaj boli u trbuhu. Položaj je indiciran za transport pacijenata s 
boli u trbuhu, ozljedama trbuha ili trudnica. 


Slika 4. 

5. MODIFICIRANI POLU FOWLEROV POLOŽAJ 
To je polu Fowlerov položaj s umetnutim plahtama i li dekama između 
koljena koji se primjenjuje kod ozljeda zdjelice. 


6. TRANDELEBURGOV POLOŽAJ (slika 5.) 
U tom položaju pacijenti leže na leđima na ravnoj podlozi s glavom i gor- 
njim dijelom tijela položenim niže od nogu i to u jednoj ravnini. Položaj se 
postiže istovremenim spuštanjem uzglavlja i podizanjem podnožja glavnih 
nosila. Ukoliko to glavna nosila nemaju kao opciju položaj se postiže po- 
stavljanjem pacijenta na dugu dasku i postavljanjem umetka ispod nožnog 
dijela. U tom položaju transportiraju se pacijenti u hipovolemiji, pacijenti 
U šoku i pacijenti nakon kolapsa. 


Slika 5. 


7. AUTOTRANSFUZIJSKI POLOŽAJ (slika 6.) 
U tom položaju pacijenti leže na leđima s nogama podignutim za 40 - 50% 
dok glava i gornji dio tijela ostaju u ravnini. 


Slika 6. 


8. BOČNI POLOŽAJ (slika 7.) 
Postoji nekoliko načina kako se pacijenta okreće i postavlja u ovaj položaj. 
Ono što je zajedničko svima je da taj položaj osigurava prohodnost dišnih 
putova i umanjuje mogućnost aspiracije kod pacijenata bez svijesti koji 
dišu uz istovremenu najveću moguću stabilnost tijekom transporta. Bočni 
položaj koji je preporučen smjernicama Europskog vijeća za reanimaciju 
ima prednost jer se jednostavno izvodi. 


Postupak postavljanja pacijenta u bočni položaj: 
* Poleći pacijenta na leđa s ispruženim nogama i rukama uz tijelo. 


* Ruka bliža vama savija se u laktu i postavlja pod pravim kutom prema 

Slika 7. 


gore paralelno s osi 
vrata i glave 


* Druga ruka se prihva- 
ća za dlan i prislanja 
na obraz pacijenta 
bliži vama 

* Pridržavajući ruku na 
obrazu pacijenta slo- 
bodnom rukom uhva- 
titi koljeno udaljenije 
noge te ga podići dok 
stopalo te noge ne 
dođe do razine dru- 
gog koljena. 


* Istovremeno pridržavajući dlan uz obraz i potiskujući rukom dlan pacijenta 
prema naprijed i dolje povlači se koljeno prema sebi okrećući tijelo paci- 


jenta. 


* Nakon toga savinutu nogu u koljenu postaviti pod pravim kutom u kuku i 
koljenu a glavu blago zabaciti i postaviti na pacijentov dlan. 


* Provjeriti dišne putove, disanje i krvotok. 


VAŽNE NAPOMENE 


* Sve pacijente koje se transportira potrebno je dvostruko učvrstiti; prvo za 


imobilizacijsko sredstvo, a potom za glavna nosila. 


* Ne zaboraviti da prije transporta sva oprema koja se nalazi u vozilu tako- 
đer mora biti učvršćena. 

POGLAVLJE 6 


ZAUSTAVLJANJE KRVARENJA I ZBRINJAVANJE ŠOKA 


CILJ : uspješno kontrolirati i /ili zaustaviti krvarenje te započeti liječe- 
nje šoka ukoliko je potrebno. 


UVOD 


Krvarenje nastaje prekidom krvotoka zbog djelovanja tupe ili penetrirajuće 
sile. Poremećaji krvotoka moraju se utvrditi tijekom početne procjene kada 
se u slučaju nekontroliranog krvarenja primjenjuje postupak direktnog pri- 
tiska. Opsežno krvarenje može dovesti do šoka te ukoliko se ne počne na 
vrijeme zbrinjavati do iskrvarenja i smrti. 


OPREMA 

e Sredstva osobne zaštite 

* Upijajući materijali, npr. sterilne komprese/gaze, prvi zavoji 

* Materijal za učvršćivanje, npr. zavoji različite veličine, trokutaste marame, 


* Jedan ili više medicinskih djelatnika 


POČETNA PROCJENA 


Uvjeriti se da je okolina sigurna prije nego što se započnu postupci kontrole 
krvarenja. Kod takvih vrsta poziva izloženost velikim količinama krvi i tjele- 
snih tekućina je velika, tako da je neophodno primijeniti mjere osobne zašti- 
te. Važno je istaknuti da prije nego što se počnu provoditi postupci kontrole 
krvarenja, dišni putovi i disanje moraju biti zbrinuti. Jednom kad je krvarenje 
pod kontrolom ili zaustavljeno dovršava se fizikalni pregled i procjenjuju ži- 
votni znakovi. 


POSTUPAK: Kontrola /zaustavljanje vanjskog krvarenja i zbrinjavanje šoka 


Manje krvarenje se spontano zaustavi osim kod pacijenta s hemofilijom i 
drugim bolestima zgrušavanja krvi. Kod njih treba biti oprezan da se eventu- 
alni ugrušak ne otkloni i ponovno ne izazove krvarenje. Oprez je potreban i 
kod pacijenata na trombolitičkoj terapiji. 


Veće krvarenje je potrebno aktivno zaustaviti jer su mehanizmi zaustavljanja 
krvarenja organizma ovdje nedjelotvorni. Mehanizmi zaustavljanja krvarenja 
u ljudskom tijelu imaju ulogu održavati krv u tekućem stanju, te pri ozljedi 
krvnih žila zaustaviti krvarenje na mjestu oštećenja. 

1. Primijeniti mjere osobne zaštite. 


2. Ukoliko je moguće otkriti ranu koja krvari (slika 1.). Lakše je obrađivati 
ranu koja je vidljiva. 


Slika 1. Slika 2. 


3. Pritisnuti ranu izravno rukom u rukavicama ili preko sterilne gaze/kom- 
prese (slika 2.). 


4. Gazu izvaditi iz sterilnog pakiranja neposredno prije upotrebe. Držati 
je vršcima prstiju (palac i kažiprst) za rubove. Može se djelomično raz- 
motati da joj se poveća površina. Stranu koja će se prisloniti na ranu se 
ne smije dodirivati.Gaza je pamučna tkanina preklopljena u nekoliko 
slojeva. Štiti ranu od infekcije i istodobno upija krv i druge tekućine koje 
izlaze iz ozlijeđenog tkiva. Krvarenje bi trebalo staviti pod kontrolu/zau- 
staviti što je prije moguće, da bi se spriječio daljnji gubitak krvi. 


5. Ukoliko se krvarenje nastavlja, postaviti dodatnu sterilnu gazu i vršiti 
direktan pritisak na ranu preko gaze.Jednom kada se gaza postavi na 
ranu, više se ne smije skidati. Skidanje gaze može prekinuti proces zgru- 
šavanja krvi i vratiti ga na početak - normalno taj proces traje oko 10 
min. 


6. Na pojedinim dijelovima tijela kao što su krajnji dijelovi ekstremiteta, a 
kada krvarenje nije zaustavljeno prethodnim postupcima, može se pre- 
ko gaze postaviti smotak zavoja paralelno s uzdužnom osi ekstremiteta i 
učvrstiti zavojem (kompresivni zavoj). 


7. Učvrstite sterilnu gazu zavojem ili troku- 
tastom maramom (slika 3.). 


8. Nakon postavljanja kompresivnog zavo- 
ja procijeniti bilo i osjet (ispod mjesta 
ozljede) kako bi se uvjerili da zavoj nije 
prečvrsto postavljen. 


Slika 3. 

9. Ukoliko nema znakova koštano mišićnih ozljeda, ekstremitet se podigne 
iznad razine srca (slika 4.) kako bi se smanjio dotok krvi u ekstremitet. 


(g) Slika 4. 


Slika 5. 

10. Ukoliko ovim postupkom nije 
došlo do kontrole/zaustav- 
ljanja krvarenja, pronaći bilo 
na arteriji proksimalno (bliže 
trupu) od mjesta ozljede te 
čvrsto pritisnuti to mjesto pr- 
stima (slike 5. i 6.). Pritisak na 
bilo proksimalno od ozljede 
prekinuti će dotok krvi prema 
ozlijeđenom području i na 
taj način smanjiti krvarenje iz 
rane. Pritisak na velike arterije 
(brahijalna, femoralna, tempo- 
ralna) se primjenjuje ako pret- 
hodni postupci nisu zaustavili 
krvarenje. Pri tome treba po- 
znavati točke na kojima velike 
arterije leže blizu kosti. Pritisak 
se može primijeniti i na gornje 
i na donje ekstremitete kako bi 
se smanjio dotok krvi, istovre- 
meno vršeći direktni pritisak 
na ranu. 


TEMPORALNA 
ARTERIJA 


MAKSILARNA 
ARTERIJA 


ARTERIJA 
SUBKLAVIJA KAROTIDNE 
ARTERIJE 
BRAHIJALNA 

ARTERIJA 


ULNARNA 
ARTERIJA 


RADIJALNA 
ARTERIJA 


2 


FEMORALNA 
ARTERIJA 

POPLITEALNA 

ARTERIJA 


ARTERIJA 
TIBIALIS POSTERIOR 


ARTERIJA 
DORSALIS PEDIS 


Slika 6. 

11. Ukoliko se radi o krvarenju nastalom ozljeđivanjem ekstremiteta imo- 
bilizirati ga. Imobilizacija ozlijeđenih udova je jedan od najboljih načina 
zaustavljanja krvarenja kao i sprječavanja daljnjeg ozljeđivanja krvnih žila 
slomljenim dijelovima kosti. Ona ujedno sprječava da aktivnost mišića 
poveća protok krvi kroz ozlijeđeni ekstremitet. Nakon imobilizacije mora 
se provjeriti prisutnost bila i osjeta distalno (dalje od trupa) od ozljede. 


12. Kod jakog krvarenja koje se ne može zaustaviti niti jednim drugim po- 
stupkom, kod amputacije uda ili takve ozljede kod koje će neminovno 
doći do amputacije ekstremitet se podvezuje. Pri tome se koriste ili tvor- 
nički napravljene trake ili traka široka oko 5 cm (može poslužiti trokuta- 
sta marama) koja se postavlja neposredno iznad krvareće rane i steže do 
trenutka kada krvarenje prestane. Obavezno se mora zabilježiti vrijeme 
postavljanja poveske. Poveska potpuno prekida protok krvi kroz ekstre- 
mitet te se postavlja samo u ekstremnim slučajevima (amputacija ili dje- 
lomična amputacija) kada nijednim od prethodnih postupaka krvarenje 
koje ugrožava život nije zaustavljeno. 


Potrebno je uvijek imati na umu da se ona postavlja samo kada krvarenje 
nije bilo moguće zaustaviti prethodnim metodama, a neposredno je ugro- 
žavalo život ozlijeđenog. 


13 Postaviti pacijenta u primjeren položaj te krenuti u transport. 


POSEBNOSTI STARIJE DOBI 


Stariji pacijenti koji u svojoj anamnezi imaju srčane probleme, mogu osjetiti 
poteškoće u disanju kada su u položaju na leđima. Unatoč njihovom smanje- 
nom protoku krvi zbog obilnog krvarenja, pacijenti bi se trebali postaviti u 
polu-Fowlerov položaj (polusjedeći položaj s uzdignutim uzglavljem za 45% i s 
blago savijenim koljenima) . 


VAŽNE NAPOMENE 


* Prije postavljanja zavoja provjeriti jesu li otklonjena sva stanja koja ne- 
posredno životno ugrožavaju pacijenta. Neodgovorno je brižljivo povijati 
malu ranu ako pacijent ne diše ili ima ostale mnogo ozbiljnije ozljede. 


* Ukoliko krvarenje probija kroz zavoj, postaviti još jednu gazu. Ne skidati 
namočene gaze, jer se može maknuti ugrušak koji je počeo zatvarati 
ranu koja krvari. 

* Izostanak bila, poremećaji osjeta (trnci, jaki bolovi), otekline koje rastu, 
plava koža, blijeda i hladna koža, nemogućnost micanja prstiju znak su 
da je zavoj previše stegnut i mora ga se samo popustiti bez da ga se ot- 
klanja. 

* išćenje rane se ne radi prilikom zbrinjavanja ozlijeđenih u izvanbolničkim 


vev 


uvjetima, ali se mora izbjegavati dodatno onečišćenje rane. 

POGLAVLJE 7. 


PREVIJANJE RANA 


CILJ : uspješno previjanje različitih vrsta otvorenih rana 


UVOD 


Otvorenim ranama smatraju se one kod kojih je prekinut kontinuitet kože. 
Osim što će najčešće krvariti, otvorene rane imaju visoki rizik za nastanak 
infekcije. Kod svih ozljeda mekih tkiva potrebno je kontrolirati/zaustaviti 
krvarenje te ih previti zavojem kako bi se zaustavilo daljnje oštećivanje unu- 
tarnjih struktura kao npr. krvnih žila ili živaca. 


OPREMA 

e Rukavice, zaštitne naočale 

* Sterilne gaze/komprese 

* Okluzivne gaze 

* Materijali za učvršćivanje - ljepljive vrpce, zavoji, trokutaste marame, ela- 
stične mrežice 

* Sterilne fiziološke otopine kod evisceracije (otvorene ozljede trbuha) 


* Jedan ili više medicinskih djelatnika 


POČETNA PROCJENA 


Procijeniti sigurnost okoline prije nego što se započne s obradom rane i 
previjanjem. Kod takvih vrsta poziva izloženost velikim količinama krvi i 
tjelesnih tekućina je velika tako da je neophodno primijeniti mjere osobne 
zaštite. Važno je istaknuti da prije nego što se počnu provoditi postupci kon- 
trole krvarenja, dišni put i disanje moraju biti zbrinuti. Jednom kad je krvare- 
nje pod kontrolom ili zaustavljeno dovršava se fizikalni pregled i procjenjuju 
životnih znakovi. Nakon kontrole/zaustavljanja krvarenja postavlja se zavoj. 
Zavoj mora biti dobro pričvršćen kako bi zadržao gazu na mjestu te spriječilo 
daljnje krvarenje, oštećenje živaca ili mišića. 


POSTUPAK: previjanje rane 
1. Primijeniti mjere osobne zaštite. 
2. Ukoliko je moguće otkriti ranu koja krvari. 


3. Sterilnom gazom i kompresivnim zavojem previti ranu. Kontrolirati krvare- 

nje direktnim pritiskom ili preko sterilne gaze, podizanjem ekstremiteta, 
te pritiskom nad arterijom ukoliko je potrebno (slika 1.). Zavoj se ne bi 
trebalo postavljati sve dok krvarenje nije stavljeno pod kontrolu. Ukoliko 
krv probije kroz prvu sterilnu gazu postavlja se još jedna povrh prve. 


Slika 1. Slika 2. 


4. Učvrstiti sterilnu gazu na mjestu zavojem, trokutastom maramom, ljeplji- 
vom vrpcom (flasterom) ili elastičnom mrežicom. Povijanje bi trebalo biti 
dovoljno čvrsto (slika 2.), ali ne previše jer može ugroziti distalni krvotok. 
Popustiti zavoj ako ugrožava krvotok. 


5. Postaviti pacijenta u primjeren položaj te započeti sa transportom. 


POSEBNOSTI 


Strano tijelo: Strano tijelo se iz rane NE vadi osim ako nije probilo obraz ili 
usta te ugrožava dišne putove. Postupati nježno i ne potiskivati predmet 
prema dolje dok se pokušava kontrolirati krvarenje. Preko i/ili sa strane 
stranog tijela postavlja se sterilna gaza. Oko stranog tijela postavlja se ili više 
gaza ili zavoja kako bi se izravnala razlika između rane i stranog predmeta. 
Jedan od medicinskih djelatnika pridržava strano tijelo dok drugi postav- 

lja više slojeva gaze oko njega. Više slojeva gaze trebali bi zadržavati strani 
predmet u mjestu. Mjesto u koje se strani predmet zabio potrebno je osigu- 
rati flasterom ili ga poviti (slike 3. i 4.). 


Slika 3. Slika 4. 

Ozljede oka: Ukoliko je došlo do težeg ozljeđivanja oka ili kod stranog pred- 
meta koji je zabijen u oko, potrebno je osigurati da se oči ne pomiču. 


1. Napraviti prsten od zavoja ili probušiti rupu u sredini više slojeva gaze 
kako bi očna jabučica ostala nepokrivena (slika 5.). 


2. Kartonsku čašicu postaviti 
na prsten tako da se pokrije 
ozlijeđeno oko te učvrstiti 
zavojem i flasterom. Tako- 
đer poviti neozlijeđeno oko 
kako bi se smanjili pokreti 
oka. 


Slika 5. 


Avulzije (otrgnuća): Očistiti površinu rane te vratiti otkinuti komadić kože 
natrag u normalnu poziciju ako je moguće. Poviti uobičajeno. 


Amputacije: Zamotati kompletno otrgnute ili amputirane komade u sterilnu 
gazu, kompresu te ih staviti u plastičnu vrećicu i obilježiti. Održavati amputi- 
rani dio hladnim tako da se zatvorena plastična vrećica stavi u hladnu vodu/ 
led. Amputirani dijelovi ne smiju se močiti ili zamrznuti. 


Ozljede vrata: Odmah postaviti ruku (obučenu u rukavicu) preko otvorene 
rane na taj način da je se zatvori. Tako se sprječava ulazak zraka u vene vra- 
ta. Zamijeniti ruku na rani okluzivnim pokrovom. Učvrstiti pokrov na mjestu 
pazeći da se ne vrši pritisak na vene i arterije vrata. Misliti na mogućnost 
ozljede vratne kralježnice s obzirom na mehanizam nastanka ozljede. Kod 
starijih pacijenata treba biti oprezan kod postavljanja okluzivnih pokrova na 
vrat kako se ne bi dogodilo da se stimulacijom nervus vagusa izazove hipo- 
tenzija i gubitak svijesti. Ako se pritisak na vrat ne može izbjeći, pacijenta 
treba poleći kako bi se smanjio rizik od nastanka hipotenzije i gubitka svije- 
sti. 


Otvorene ozljede prsnog koša: Otvorene ozljede prsnog koša često pred- 
stavljaju po život opasne ozljede zbog visokog rizika da nastane otvoreni 
pneumotoraks. Kod otvorenog pnemotoraksa zrak svakim udahom ulazi 

u pleuralni prostor uz istovremeno povlačenje medijastinuma na zdravu 
stranu. Osnovni cilj zbrinjavanja otvorenih ozljeda prsnog koša je spriječiti 
ulazak zraka u prsnu šupljinu, što se postiže postavljanjem tzv. okluzivnog 
pokrova. Zbog opasnosti da se zbog postavljanja okluzivnog pokrova razvije 
ventilni pneumotoraks (zrak može ući u pleuralni prostor, ali ne može iz nje- 
ga izaći), on se lijepi s tri strane. Do postavljanja okluzivnog pokrova jedan 
medicinski djelatnik na ranu postavi dlan ruke u rukavici. Drugi medicinski 


47 


vozaci_hitne_2012.indd 47 q&) 19.07.2012. 19:12 


djelatnik za to vrijeme priprema sterilnu gazu i najlon ili neki drugi nepro- 
pusni materijal. Na ranu se zatim prvo postavi sterilna gaza koja se pokrije 
tim nepropusnim materijalom koji mora biti veći od sterilne gaze najmanje 
za jedan prst te mora prianjati uz kožu prsnog koša. Taj nepropusni materijal 
se potom zalijepi flasterom za kožu prsnog koša tako da se donji vanjski vrh 
ostavi slobodan. Na taj način zrak pri udahu ne može ući u prsni koša s jedne 
strane, a s druge strane mu se omogućava pasivan izlazak van. Postoje i ko- 
mercijalni pokrovi s jednosmjernom valvulom što je najbolji način pokriva- 
nja i brtvljenja otvorene rane prsnog koša. Periodično podizati rub pokrova 
da se omogući izlazak zraka iz prsne šupljine. 


Evisceracija sadržaja trbuha: Postaviti pacijenta na leđa s lagano savijenim 
nogama u koljenima da bi se opustio pritisak na trbušne mišiće. Fiziološkom 
otopinom namočiti sterilne gaze te njima prekriti organe koji su izvan trbuha 
(slike 6. a-c.). Prekriti trbuh pacijenta plahtom ili ručnikom kako bi se održala 
toplina organa van trbuha. 


Slika 6.a Slika 6.b Slika 6.c 


VAŽNE NAPOMENE 


* Prije postavljanja zavoja provjeriti da su otklonjena sva stanja koja ne- 
posredno životno ugrožavaju pacijenta. Neodgovorno je brižljivo povijati 
malu ranu ako pacijent ne diše ili ima druge mnogo ozbiljnije ozljede. 


* Ukoliko krv probija kroz zavoj, postaviti još jednu gazu. Ne skidati namo- 
čene gaze, jer se može maknuti ugrušak koji je počeo cijeliti pacijentovu 
ranu. 


* Izostanak bila, poremećaji osjeta (trnci, jaki bolovi), otekline koje rastu, 
plava koža, blijeda i hladna koža, nemogućnost micanja prstiju znak su 
da je zavoj previše stegnut i mora ga se samo popustiti bez da ga se ot- 
klanja. 


* Čišćenje rane se ne radi prilikom zbrinjavanja ozlijeđenih u izvanbolnič- 
kim uvjetima, ali se mora izbjegavati dodatno onečišćenje rane. 


* Ukoliko se rana ispire sterilnom otopinom mora se voditi računa o tome 

da se fiziološka otopina ne slijeva u ranu preko rukavica medicinskog 
djelatnika. 


* Jednom otvorena boca infuzijske otopine ne smatra se više sterilnom. 

POGLAVLJE 8. 


IMOBILIZACIJA DUGIH KOSTIJU 


CILJ : uspješno imobilizirati ozlijeđeni ekstremitet. 


UVOD 


Znakovi moguće dislokacije/pomaka ili prijeloma kao što su bol, deformitet, 
krepitacije ili otekline upućuju na to da se takav ekstremitet mora imobilizi- 
rati pravilnim postavljanjem udlaga za imobilizaciju. Imobilizacijom ruke ili 
noge sprječava se daljnje oštećenje mekih tkiva, živaca i krvnih žila, ublažava 
se bol te smanjuje krvarenje. Udlaga se uvijek postavlja tako da zahvaća dva 
susjedna zgloba. Postoje mnogi tipovi komercijalnih udlaga. 


OPREMA 

* Splint udlage (,,Sam splint“, ,Blue splint“) 
* Kramerove udlage 

* Vakuum udlage 

* Zavoji, trokutasta marama, flasteri 

* Elastični zavoj 


* Dva ili više medicinskih djelatnika 


POČETNA PROCJENA 


Prije nego što se započne s imobilizacijom mora se procijeniti sigurnost. Tek 
kada je izvršen brzi prvi pregled te osigurani dišni putovi i disanje kao i ot- 
klonjeno sve što ugrožava krvotok može se započeti s imobilizacijom. 


POSTUPAK: Imobilizacija dugih kosti 
1. Primijeniti mjere osobne zaštite. 


2. Objasniti pacijentu postupak postavljanja udlage. Pacijenta treba pri- 
premiti na to da se za vrijeme imobilizacije može javiti bol kao i da će se 
ta bol nakon imobilizacije smanjiti. 


3. Jedan medicinski djelatnik rukama stabilizira kosti iznad i ispod mjesta 
ozljede. Ukoliko je prisutan deformitet ili nema znakova krvotoka distal- 
no od ozljede, potrebno je ispraviti krajeve kosti sve dok se ekstremitet 

Slika 1. 


Slika 2. 


ne dovede u neutralan položaj ili dok 

se ne postigne povrat bila. Ukoliko se 
prilikom poravnavanja kosti osjeti otpor, 
postupak treba prekinuti i imobilizirati 
ekstremitet u tom položaju (slika.1.). 


Obrazloženje: Ručna stabilizacija one- 
mogućava kretnje i daljnje ozljeđivanje 
nestabilnim krajevima 


4. Prije imobilizacije ekstremiteta mora 
se procijeniti bilo, osjet i motorički 
odgovor na ozlijeđenom ekstremitetu 
(slika 2.). 


Obrazloženje: Odsutnost distalnog bila 
je indikacija za poravnavanje/povlačenje 
ekstremiteta. 


5. Udlagu izmjeriti po neozlijeđenom 
ekstremitetu tako da bude duža od 
oba susjedna zgloba između kojih se 
ozljeda nalazi. 


Obrazloženje: Udlaga mora biti dovoljno 
dugačka da imobilizira susjedne zglobo- 


ve sciljem da se odgovarajuće učvrsti ozlijeđena kost. 


6. Podignuti ekstremitet istovremeno pridržavajući ga na oba kraja u najviše 
moguće ispruženom položaju. Drugi medicinski djelatnik postavlja udlagu 


ispod ekstremiteta (slika 3.). 

Slika 3. 


Obrazloženje: Potpora je potrebna uvi- 
jek kada se ozlijeđeni ekstremitet pomi- 
če kako bi se spriječilo dodatno ošteće- 
nje i pomicanje slomljene kosti. 


7. Ukoliko se upotrebljavaju ,Blue 
splint“ udlaga, učvrstiti ju koristeći se 
trakama s čičkom koje su sastavni dio 
tih udlaga. Ukoliko se upotrebljavaju 
Kramerove udlage učvrstiti udlagu 
kružnim postavljanjem elastičnih 
zavoja oko udlage i ekstremiteta. Pri- 
likom postavljanja udlaga često će biti 
potrebno koristiti dvije udlage kako 
bi se osigurala dobra imobilizacija 
ekstremiteta. 

8. Udlaga mora biti čvrsto pričvršćena kako se prelomljene kosti ne bi pomi- 
cale, ali da istovremeno nije ugrožen krvotok distalno od ozljede. 


Obrazloženje: Ukoliko je udlaga postavljena prečvrsto, može doći do ugroža- 
vanja krvotoka i dodatnog ozljeđivanja ekstremiteta. 


9. Nakon učvršćenja udlage mora se 
ponovno procijeniti bilo, osjet i moto- 
rički odgovor na ozlijeđenom ekstre- 
mitetu distalno od ozljede (slika.4.). 


Obrazloženje: Promjene distalnog kr- 
votoka, promjene osjeta ili motorike 
mogu ukazivati da je udlaga postavljena 
nepravilno, što može izazvati dodatno 
oštećenje ozlijeđenog ekstremiteta. 


10. Odabrati primjeren položaj za tran- 
sport i krenuti u transport. 


Slika 4. 


PONOVNE PROCJENE 


Nakon svakog pomicanja ili premještanja pacijenta mora se ponovno proci- 
jeniti bilo, osjet i motorički odgovor na ozlijeđenom ekstremitetu. 


POSEBNOSTI STARIJE DOBI 


Koža i meko tkivo starijih pacijenata podložniji su nastanku oštećenja, tako 
da neprimjereno postavljena udlaga može u kratkom roku (do dvadesetak 
minuta) dovesti do oštećenja na onim mjestima gdje je koža u izravnom 
dodiru s tvrdim dijelom udlage. To treba imati na umu prilikom imobilizacije 
starijih osoba te na takvim mjestima dodatno obložiti udlagu mekim materi- 
jalima. 


VAŽNE NAPOMENE 


* Tijekom početne procjene ozlijeđenog ekstremiteta česti nalaz je bol, 
bljedilo, parestezije (trnjenje), pulsiranje te neurološka oštećenja (odu- 
zetost pokretljivosti) ekstremiteta. To su sve znakovi koje treba tražiti 
kako bi se ozlijeđeni ekstremitet pravilno procijenio. 

* Kod otvorenih prijeloma, prije nego se postavi udlaga potrebno je ranu 
pokriti sterilnom gazom da bi se spriječila daljnje onečišćenje rane. Kra- 
jevi slomljenih kostiju ne smiju se gurati natrag kroz kožu. Prilikom pomi- 
canja ekstremiteta krajevi slomljenih kostiju mogu se smjestiti pod kožu 
sami od sebe. Svakako to zabilježiti. 


* Hladan oblog na ozlijeđenom mjestu može pomoći u smanjivanju otoka. 

POGLAVLJE 9. 


IMOBILIZACIJA ZGLOBOVA 


CILJ: uspješno imobilizirati zglob kod sumnje na prijelom ili iščašenje 


UVOD 


Mogući znakovi iščašenja ili prijeloma zgloba uključuju bol, deformitet, kre- 
pitacije i oteklinu. Udlaga imobilizira zglob i sprječava dodatno oštećenje 
mekog tkiva, živaca i krvnih žila. Ozlijeđeni zglobovi bi se trebali postaviti u 
udlagu u poziciji u kojoj je zglob nađen. Susjedne (bliže) kosti trebale bi biti 
učvršćene udlagom tako da se smanje pokreti u zglobu. 


OPREMA 

* Trokutasta marama, zavoji, leukoplast 
* Splint udlage 

* Kramerove udlage 

* Vakuum udlage 

* Elastični zavoj 


* Dva ili više medicinskih djelatnika 


POČETNA PROCJENA 


Prije nego što se započne sa zbrinjavanjem pacijenta mora se procijeniti 
sigurnost mjesta događaja po pacijenta i sve članove tima. Imobilizacija se 
provodi nakon što su dišni putovi, disanje i krvotok procijenjeni i zbrinuti. 


POSTUPAK: Imobilizacija zglobova 
1. Primijeniti mjere osobne zaštite 
2. Objasniti pacijentu postupak postavljanja udlage 


3. Jedan medicinski djelatnik rukama stabilizira kost s obje strane ozljede. 
Ukoliko nema znakova krvotoka distalno od ozljede, isteže zglob do gra- 
nice boli da bi postigao ispravnu anatomsku poziciju ili dok se ne pojave 
znakovi krvotoka (slika 1.). Ručna stabilizacija kostiju prilikom pomica- 
nja neposredno štiti od daljnjeg ozljeđivanja. 

4. Prije nego se započne s 
imobilizacijom potrebno 
je procijeniti bilo, osjetil- 
nu i motoričku funkciju 
ozlijeđenog ekstremiteta 
distalno od mjesta ozljede 
(slika 2.). Ukoliko se bilo 
ne palpira distalno od 
ozljede zglob treba po- 
kušati izravnatiistežući ga 
tako da slijedi uzdužnu os 
susjednih kostiju. 


5. Odabrati odgovarajuću 
udlagu prema mogućno- 
sti savijanja i oblikovanja 
kako bi određeni zglob bio 
najbolje moguće imobili- 
ziran. Savitljive udlage su 
bolji izbor za imobilizaciju 
zglobova, zbog toga što 
zglobovi nakon ozljede 
znaju biti u ne-anatom- 
skom položaju i često 
se anatomski položaj ne 
može postići. 


6. Ručna stabilizacija zgloba 
Slika 2. se provodi sve dok se ud- 
laga ne pripremi i postavi. 
Drugi medicinski djelatnik 
postavlja udlagu ispod 
ekstremiteta. 


7. Slobodni prostor između udlage i ekstremiteta 
treba podstaviti smekanim materijalima poput 
gaze, ručnika ili sl. 


8. Učvrstiti udlagu na mjestu sa kružno postavlje- 
nim zavojem kada se koriste Kramerove udlage, 
odnosno s trakama sa čičkom ukoliko se koriste 
»Blue splint“ udlage (izrađene od neoprena s 
aluminijskom čvrstom podlogom) i to tako da 
ne ugrozi krvotok, a da istovremeno onemogu- 

Slika 3. ćuje pokrete u zglobu. 

9. Nakon što se udlaga postavi i učvrsti, ponovno procijeniti bilo, osjet i 
motoriku ozlijeđenog ekstremiteta distalno od mjesta ozljede (slika 4.). 
Odsutnost distalnog bila, osjeta ili motorike mogu ukazivati da je udlaga 
postavljena nepravilno te dodatno ozlijediti već ozlijeđeni ekstremitet. 


10. Odabrati primjeren položaj za transport i krenuti u transport. 


PONOVNE PROCJENE 


Nakon svakog pomicanja ili premještanja pacijenta mora se ponovno pro- 
cijeniti bilo, osjet i motoriku ozlijeđenog ekstremiteta distalno od mjesta 
ozljede. Potrebno je uvijek imati na umu veliku mogućnost za nastanak ote- 
kline u području ozlijeđenog zgloba, što znači da imobilizirani ekstremitet 
treba cijelo vrijeme nadzirati i po potrebi popuštati pritisak bilo kojeg dijela 
imobilizacije. 


POSEBNOSTI KOD DJECE 


Mala djeca neće biti u mogućnosti primjereno odgovarati na upite medi- 
cinskih djelatnika te se u tom slučaju krvotok procjenjuje provjerom bila i 
utvrđivanjem vremena kapilarnog punjenja. Pokretljivost se procjenjuje pro- 
matrajući spontane pokrete djeteta u ozlijeđenom zglobu ili promatranjem 
povlači li dijete ozlijeđeni zglob kod blagih stimulativnih podražaja. 


POSEBNOSTI STARIJE DOBI 


Koža i meko tkivo starijih pacijenata su podložniji nastanku oštećenja tako 
da kada udlaga nije primjereno postavljena i obložena mekim materijalom 
može u kratkom roku (do 20 minuta) doći do oštećenja na onim mjestima 
gdje je koža u izravnom dodiru s tvrdim dijelom udlage. To treba imati na 
umu prilikom imobilizacije starijih osoba i dodatno obložiti udlagu mekim 
materijalima na takvim mjestima. 

VAŽNE NAPOMENE 


* Tijekom početne procjene ozlijeđenog ekstremiteta česti nalaz je bol, 
bljedilo, parestezije (trnjenje), pulsiranje te neurološka oštećenja (odu- 
zetost pokretljivosti). 


* Kod otvorenih (složenih) prijeloma prije nego se postavi udlaga potreb- 
no je ranu pokriti sterilnom gazom kako bi se spriječilo njeno daljnje 
onečišćenje. Krajevi slomljenih kostiju ne smiju se gurati natrag pod 
kožu. Prilikom pomicanja ekstremiteta krajevi slomljenih kostiju mogu se 
sami smjestiti natrag pod kožu. Svakako to zabilježiti. 


* Hladan oblog na ozlijeđenom mjestu može pomoći u smanjivanju otekline. 


vozaci_hitne_2012.indd 57 &q&) 19.07.2012. 19:12 


POGLAVLJE 10. 


IMOBILIZACIJA RAMENA TROKUTASTOM MARAMOM/ZAVOJEM 


CILJ: uspješno imobilizirati rame trokutastom maramom/zavojem 


UVOD 


Znakovi mogućeg iščašenja ili prijeloma kostiju ramena jesu bol, deformitet, 
krepitacije, otok i osjećaj ,padanja“ ozlijeđenog ramena. Ozlijeđeno rame se 
mora učvrstiti. Učvršćivanjem kostiju ramenog obruča, imobiliziraju se kosti 

i zglobovi, ograničava pomicanje te sprječava daljnje oštećenje mekih tkiva, 

živaca i krvnih žila. 


OPREMA 
* Dvije trokutaste marame 


* Materijal za podlaganje 


POČETNA PROCJENA 


Prije nego što se započne sa zbrinjavanjem pacijenta mora se procijeniti si- 
gurnost mjesta događaja po pacijenta i sve članove tima. Nadalje, treba osi- 
gurati prohodnost dišnih putova, disanje i krvotok te napraviti brzu procjenu 
nastalih ozljeda i osnovni fizikalni pregled. Imobilizaciji pojedinog ekstremi- 
teta može se pristupiti samo kod stabilnih pacijenata sa manjim ili izoliranim 
ozljedama. 


POSTUPAK 
1. Primijeniti osnovne mjere zaštite. 


2. Objasniti pacijentu postupak imobilizacije i nastojati osigurati njegov pri- 
stanak. Pacijenta treba pripremiti na to da se prilikom imobilizacije može 
javiti bol, ali i da će se bol nakon imobilizacije smanjiti te da će se na taj 
način spriječiti daljnje ozljeđivanje. 

3. Jedan medicinski djelatnik ručno stabilizira kosti iznad i ispod ozlijeđe- 
nog mjesta kako bi se spriječilo daljnje ozlijeđivanje zgloba za vrijeme 
provođenja postupka imobilizacije. Ukoliko je došlo do prekida distalnog 

krvotoka, pokušati postaviti ekstremitet u neutralan položaj ili u položaj u 
kojemu se javljaju znakovi krvotoka. Prestati s postupkom ukoliko se osjeti 
otpor te imobilizirati ekstremitet u položaju u kojemu je zatečen. 


4. Prije nego li se započne s imobilizacijom procijeniti bilo, osjet i motoriku 
ozlijeđenog ekstremiteta distalno od mjesta ozljede. Ukoliko nema bila, 
osjeta i motorike distalno od ozljede ekstremitet treba pokušati staviti u 
neutralni položaj. 


5. Jedan vrh marame postaviti na neozlijeđeno rame, a drugi vrh nategnuti i 
preko prsnog koša do ozlijeđene strane tako da preostali dio marame visi 
preko pacijentovog prsnog koša. Postaviti ozlijeđenu ruku preko marame i 
prsnog koša (slika 1.). 


Slika 1. Slika 2. 


6. Kraj marame koji visi podići i postaviti oko pacijentova vrata istovremeno 
pridržavajući drugi kraj marame na zdravom ramenu. Povlačiti krajeve ma- 
rame prema gore sve dok se ruka ozlijeđenog u marami ne nađe nekoliko 
centimetara iznad ravnine lakta. Svezati dva kraja marame u čvor (slika 2.). 
Postavljanje ruke nekoliko centimetara iznad ravnine lakta smanjuje isteza- 
nje zgloba i tako umanjuje bol. 


7. Ponovno procijeniti procjeniti distalni krvotok, osjet i mogućnost pokreta 
kako bi se osiguralo da imobilizacija nije izazvala dodatno ozljeđivanje. 


8. Povući višak tkanine oko lakta i pričvrstiti ga sigurnosnom iglom napravivši 
džep za lakat. Ako je potrebno pod ruku se može postaviti meka podloga 
da se smanji neugoda zbog kontakta ruke i prsnog koša. 


9. Drugu maramu postaviti preko sredine nadlaktice ozlijeđene strane i pr- 
snog koša (slika 3.) te na taj način smanjiti mogućnost pomicanja u rame- 
nom obruču i pomicanja gornjeg ekstremiteta (slika 4.). 

10. Prilikom postavljanja marame paziti da se ne pokriju vrhovi prstiju kako 

bi se ponovno mogao procijeniti distalni krvotok, osjeti i mogućnost po- 
kreta. 


Slika 3. Slika 4. 

Slika 3. Slika 4. 


11. Ponovno procijeniti distalni krvotok, osjet i mogućnost pokreta bilježeći 
svaku promjenu u odnosu na početnu procjenu. 


PONOVNE PROCJENE 


Nakon svakog pomicanja ili premještanja pacijenta mora se ponovno proci- 
jeniti bilo, motorne i senzorne funkcije ozlijeđenog ekstremiteta. 


POSEBNOSTI KOD DJECE 
& 


Trokutaste marame najčešće dolaze u jednoj univerzalnoj veličini koja može 
biti prevelika za malo dječje rame. U tome slučaju maramu se može jedno- 
stavno presaviti na pola kako _ bi se dobio manji trokut ili se marama može 
prerezati uzduž najdužeg kraja trokuta kako bi se dobila polovica veličine. 


VAŽNE NAPOMENE 


* Tijekom početne procjene ozlijeđenog ekstremiteta česti nalaz je bol, blje- 
dilo, trnci pulsiranje te neurološka oštećenja (oduzetost pokretljivosti). 


* Primjena hladnog obloga na ozlijeđeno mjesto može pomoći u smanjiva- 
nju otoka. 


* Ako nema druge marame, za učvršćivanje ozlijeđene ruke za prsni koš 
može se upotrijebiti široka traka ili zavoj. 


* Pacijentima koji uz ovu ozljedu imaju i ozljedu kralježnice, marama se ne 
smije vezati oko vrata. 

* Prijelome nadlaktične kosti u blizini ramena treba zbrinjavati točno kako 
je opisano u ovom poglavlju. 


* Kod prijeloma lakatnog dijela nadlaktične kosti, ruku koja je u marami 
ostavlja se u lakatnoj liniji bez povlačenja nekoliko centimetara iznad. 


* Otvorene prijelome treba prije povezivanja u maramu zaštititi sterilnom 
gazom kako bi se spriječila kontaminacija rane. 


* Krajeve kosti koji strše prema van ne smije se vraćati natrag. Međutim, 
prilikom pomicanja ekstremiteta može se dogoditi da se krajevi kosti 
sami ponovno reponiraju pod kožu. O tome treba svakako izvijestiti tim 
koji dalje zbrinjava pacijenta. 

POGLAVLJE 11. 


PRIMJENA OVRATNIKA ZA IMOBILIZACIJU VRATNE KRALJEŽNICE 


CILJ: uspješno postaviti odgovarajuću veličinu ovratnika za imobilizaci- 
ju vratne kralježnice 


UVOD 


Svaki put kada pacijent pretrpi ozbiljniju ozljedu, žali se na bol u glavi, vratu 
ili leđima; ima penetracijsku ozljedu, razderotinu ili kontuziju glave i vlasišta; 
ima promijenjeno stanje svijesti; ili je bez svijesti iz nepoznatog razloga, tre- 
ba razmišljati o imobilizaciji kralježnice. 

Imobilizacija kralježnice započinje ručnom stabilizacijom vratne kralježnice, 
a nastavlja se postavljanjem ovratnika za imobilizaciju vratne kralježnice i 
drugih sredstava za imobilizaciju. Ovratnik za imobilizaciju vratne kralježnice 
podupire glavu i vrat te održava neutralan položaj vratne kralježnice i pod- 
sjeća pacijenta da ne miče glavu i vrat. Imobilizacija kralježnice nije potpuna 
dok pacijent nije učvršćen na dugoj dasci s bočnim stabilizatorima. 


OPREMA 


* Ovratnik za imobilizaciju vratne kralježnice 


POČETNA PROCJENA 


Prije nego što se započne s imobilizacijom vratne kralježnice mora se pro- 
cijeniti sigurnost na mjestu događaja. Nadalje, treba osigurati prohodnost 
dišnih putova, disanje i krvotok te napraviti brzu procjenu nastalih ozljeda 

i osnovni fizikalni pregled. Prije postavljanja ovratnika pregledati cijeli vrat, 
jerje nakon njegova postavljanja otežana inspekcija i palpacija tog područja. 


Kada god je to moguće, treba postaviti ovratnik prije premještanja pacijenta 
na dugu dasku jer ovratnik pruža potporu vratnim kralješcima tijekom podi- 
zanja i pomicanja unesrećenog. 


POSTUPAK 
1. Primijeniti osnovne mjere zaštite. 


2. Pristupiti pacijentu sprijeda, predstaviti se i upozoriti ga da se ne miče (sli- 
ka 1.). Na taj način smanjuje se mogućnost da se pacijent okrene prema 
medicinskom djelatniku. 

Slika 1. Slika 2. 


3. Drugi medicinski djelatnik obuhvaća vrat i glavu pacijenta i stabilizira ih 
rukama (slika 2.) te osigurava neutralan položaj kralježnice. 


4. Objasniti pacijentu potrebu i korake postavljanja ovratnika za imobilizaciju 
vratne kralježnice jer postupak može biti neugodan. 


5. Procijeniti krvotok, osjete i mogućnost pomicanja svih ekstremiteta. Po- 
četna procjena se vrši palpacijom distalnih bila na svim ekstremitetima, 
procjenom snage stiska i mogućnosti savijanja ruku, ispružanja stopala 
te utvrđivanjem postoji li osjet dodira na svim ekstremitetima. Promjena 
navedenih parametara može ukazivati na ozbiljnu ozljedu leđne moždine i 
mogući trajni invaliditet. 


6. Odrediti pravilnu veličinu ovratnika za imobilizaciju vratne kralježnice mje- 
renjem razdaljine između trapezoidnog mišića na ramenu i donje čeljusti 
(mjerenje se iskazuje brojem prstiju) prema uputi proizvođača. Izmjerenu 
razdaljinu prenijeti na ovratnik i prilagoditi širinu ovratnika vratu pacijenta 
(slike 3.a, 3.b, 3.c, 3.d). 


Slika 3.a Slika 3.b Slika 3.c Slika 3.d 


7. Postaviti ovratnik oko vrata i zakopčati ga. Ovratnik bi se trebao oslanjati 
na prsnu kost i mišiće ramena obruča. 


a) Kod unesrećenog koji sjedi ovratnik se postavlja na način da se prvo 
postavi s prednje strane (ispod donje čeljusti), a nakon toga sa stra- 
žnje strane vrata te se zakopča (slika 4.). 


63 

b) Kod unesrećenog koji leži, prvo se stražnji dio ovratnika postavlja 
ispod glave i vrata, a nakon toga se ovratnik postavlja na prednji dio 
vrata ispod brade te zakopčava (slika 5.). 


Slika 4. Slika 5. 


8. Nakon što je ovratnik postavljen provjeriti da je primjerene veličine i pra- 
vilno postavljen. 


9. Ručna stabilizacija vrata se nastavlja sve dok se pacijent ne učvrsti reme- 
njem za dugu dasku uz postavljene bočne stabilizatore glave i vrata jer 
ovratnik za imobilizaciju vratne kralježnice samo smanjuje mogućnost 
okretanja glave i vrata, ali je ne sprječava. Ručna stabilizacija je potrebna 
kako bi potpuno spriječilo okretanje glave i vrata. 


10. Ponoviti procjenu krvotoka, osjeta i pokreta na sva četiri ekstremiteta 
zbog mogućih odstupanja od početne procijene. 


11. Premjestiti pacijenta na dugu dasku, postaviti bočne stabilizatore glave i 
vrata i učvrstiti pacijenta za dasku. Tek tada je pacijent spreman za tran- 
sport. Postavljanjem bočnih stabilizatora i vezanjem pacijenta za dugu 
dasku maksimalno se smanjuje mogućnost kretnji kralježnice. 


PONOVNE PROCJENE 


Nakon imobilizacije i nakon svakog pomicanja pacijenta, mora se ponovno 
procijeniti krvotok, senzorna i motorička funkcija sva četiri ekstremiteta. 


Bilježiti svaku promjenu mentalnog statusa. 


Promjene krvotoka, osjetilne ili motoričke funkcije značajan su nalaz kod 
pacijenta s ozljedom kralježnice i mogu upućivati na trajni invaliditet. 


Obvezno nadzirati stanje prohodnosti dišnih putova i disanje. 


Pacijent koji je imobiliziran na dasci ne može sjesti radi kašljanja ili povraća- 
nja, što je potrebno imati na umu. Ukoliko se javi nagon na povraćanje, paci- 
jenta se zajedno s daskom okreće na stranu te po potrebi vrši aspiracija kako 
bi se spriječio ulazak želučanog sadržaja u dišne putove. 

VAŽNE NAPOMENE 


* Vratna kralježnica mora se imobilizirati rukama istog trena kada se po- 
stavi sumnja na ozljedu kralježnice, kako bi se onemogućili bilo kakvi 
pokreti. 


* Sumnjati na ozljedu kralježnice treba kod svih pacijenata s ozljedom 
glave i/ili vrata, bolovima u vratu, kod pacijenata koji nisu pri svijesti ili 
su promijenjenog stanja svijesti, kao i kod onih kod kojih se zbog meha- 
nizma nastanka ozljede sumnja na teže ozljeđivanje. 


* Prije postavljanja ovratnika za imobilizaciju vratne kralježnice potrebno 
je skinuti naušnice, ogrlice, kape kao i sve ono što može smetati i/ili do- 
vesti do daljnjeg ozljeđivanja odnosno promijeniti položaj ovratnika. 


* Prije postavljanja ovratnika mora se prethodno izvršiti pregled glave i 
vrata. 


* Kod mjerenja veličine ovratnika ne uzima se u obzir mekani spužvasti 
dio ovratnika. 


* Spužva ne pruža potporu i stisne se kad se ovratnik postavi oko vrata. 


* Kosu podignuti prije postavljanja ovratnika te pokušati izbjeći zapetljava- 
nje kose za trake sa čičkom koje služe za zakopčavanje ovratnika. 


POSEBNOSTI STARIJE DOBI 


Ručna i mehanička stabilizacija vrata održava glavu i vrat pacijenta u neutral- 
nom položaju. Pacijenti starije dobi često imaju kifozu i izražene degenera- 
tivne promijene kralježnice pa su pogrbljeni. Medicinsko osoblje zato mora 
pridržavati glavu pacijenta, bez da se pokušava vrat postaviti u neutralan 
položaj, odnosno položaj neugodan za pacijenta. 


POSEBNOSTI KOD DJECE 


Prilikom imobilizacije vratne kralježnice kod djece primjenjuju se ovratnici u 
dječjim veličinama. Ovratnik za odrasle ne može biti primijenjen na djeci. 


Ovratnik koji je prevelik uzrokuje pretjerano istezanje vrata ili zabacivanje 
glave. 


Ukoliko ovratnik odgovarajuće veličine nije dostupan može se koristiti smo- 
tuljak deke ili ručnika. 

POGLAVLJE 12. 


IMOBILIZACIJA KRALJEŽNICE PRSLUKOM ZA IMOBILIZACIJU I IZVLAČENJE 


CILJ: uspješno imobilizirati kralježnicu kod sjedećeg pacijenta postav- 
ljanjem prsluka za imobilizaciju i izvlačenje. 


UVOD 


Imobilizacija kralježnice prslukom za imobilizaciju i izvlačenje provodi se kod 
pacijenata koji su zatečeni na mjestu događaja u sjedećem položaju. Imobili- 
zacija kralježnice kod sjedećih pacijenata može se provesti kratkom daskom 
za imobilizaciju ili prslukom za imobilizaciju i izvlačenje. 


OPREMA 

* Prsluk za imobilizaciju i izvlačenje 

* Ovratnik za imobilizaciju vratne kralježnice 
* Duga daska za imobilizaciju 

* Bočni stabilizatori glave i vrata 

* Široka traka 

* Pojasevi za osiguravanje 


* Tri medicinska djelatnika 


POČETNA PROCJENA 


Procijeniti sigurnost mjesta događaja prije nego se započne s ovim postup- 
kom. 


Osigurati prohodnost dišnih putova, disanje i krvotok te napraviti brzu 
procjenu nastalih ozljeda i ciljani fizikalni pregled. Prsluk za imobilizaciju i 
izvlačenje se postavlja stabilnim pacijentima za koje je utvrđeno da imaju 
bolove u vratu ili leđima. Nestabilni pacijenti ili oni s poremećajima životnih 
znakova moraju biti brzo izvučeni npr. iz vozila, bez dodatnih postupaka koji 
bi odgodili izvlačenje. NE postavljati prsluk kod pacijenata bez svijesti. 

POSTUPAK 
1. Primijeniti osnovne mjere zaštite. 


2. Pristupiti pacijentu sprijeda, predstaviti se i upozoriti ga da se ne miče (sli- 
ka 1.). Na taj način smanjuje se mogućnost da se pacijent okrene prema 
medicinskom djelatniku. 


Slika 1. Slika 2. 


3. Rukama obuhvatiti pacijentovu glavu i vrat oslanjajući dlanove na koštani 
dio lica te na taj način stabilizirati glavu i vrat u neutralnom položaju 
(Slika 2.). Ručna stabilizacija najbrži je način da se zaštiti kralježnica dok se 
ne odabere odgovarajuće sredstvo za imobilizaciju. 


4. Objasniti pacijentu postupak imobilizacije kralježnice i zatražiti njegovu 
suradnju jer postupak može biti neugodan 


5. Drugi medicinski djelatnik treba postaviti odgovarajući ovratnik za imobili- 
zaciju vratne kralježnice nakon inspekcije i palpacije vrata (slika 3.). 


6. Prije nego li se započne 
s imobilizacijom mora se 
procijeniti krvotok, osjeti 
i mogućnost pomicanja 
svih ekstremiteta. Početna 
procjena se vrši palpacijom 
distalnih bila na svim ek- 
stremitetima, procjenom 
snage stiska i mogućnosti 
savijanja ruku, ispružanja 
stopala te utvrđivanjem 
postoji li osjet dodira na 
svim ekstremitetima. Izosta- 
nak bila, osjeta ili motoričke 
funkcije može ukazivati na 
neurološki ispad i utječe na 
odluku o primjeni prsluka za 
imobilizaciju i izvlačenje. 


Slika 3. 

7. 


Slika 4. 


Co) 


Slika 5. 


e | 


Polagano nagnuti pacijenta prema na- 
prijed (slika 4.), dok drugi medicinski 
djelatnik postavlja prsluk iza leđa ozli- 
jeđenog (slika 5.). Namjestiti prsluk na 
leđa pacijenta. Otkopčati i povući re- 
menje za noge prema dolje, kako bi se 
poslije moglo doći do njih (slika 6.). bez 
dodatnog pomicanja pacijenta. 


. Učvrstiti prsluk za prsni koš ozlijeđe- 


noga zakapčanjem obojenog remenja 
(slika 7.). Zakopčati remenje za noge 
što osigurava imobilizaciju zdjelice. Re- 
menje za noge provući ukoso oko noge 
s iste strane i zakopčati za stražnju stra- 
nu prsluka (slika 8.). 


Slika 6. 


. Gornji dio prsluka učvrstiti oko glave i 


vrata pacijenta i zakopčati ga pripada- 
jućim trakama (slika 9.). U nekim slu- 
čajevima je potrebno između glave i 
prsluka umetnuti mekani umetak kako 
bi se osigurala neutralna pozicija glave 
i vrata (sastavni dio kompleta). 


10. Ponovno procijeniti krvotok, osjete i pokrete sva četiri ekstremiteta, 
bilježeći sve promjene u odnosu na početnu procjenu jer se na taj način 
utvrđuje je li došlo do ozljeđivanja kralježnične moždine. 

Slika 7. Slika 8. 


Slika 9. Slika 10. 


11. Pacijenta podignuti i polegnuti na dugu dasku držeći za ručke koje su 
sastavni dio prsluka i nalaze se na njegovim bočnim stranama (slika 10.) 
te omogućavaju nošenje i polaganje pacijenta na dugu dasku ili vakuum 
madrac bez da ga se prima za dijelove tijela i eventualno uzrokuju ozlje- 
de. 


12. Otkopčati pojaseve koji osiguravaju noge kako bi pacijent mogao zauzeti 
ravni ležeći položaj. 


13. Remenjem povezati pacijenta 
u prsluku za dugu dasku na 
način da se remenje/sigurno- 
sni pojasevi postavljaju preko 
koštanih izbočina u području 
gornjeg dijela prsnog koša, 
zdjelice i potkoljenica te gle- 
žnjeva ukoliko postoje 4 re- 
mena (slika 11.). Pojasevima 
treba prvo osigurati tijelo, a 
tek onda glavu jer bi ono mo- 
glo zbog svoje težine povući 

Slika 11. kralježnicu iz neutralnog po- 

ložaja, ako se postupak učini 
obrnutim redoslijedom. 

14. S obje strane glave staviti na dasku bočne stabilizatore i trakama učvrstiti 
glavu u području čela i brade. 


15. Ruke pacijenta zaštititi od ozljeđivanja provlačenjem pod remenje s da- 
ske. 


16. Podignuti pacijenta na glavna nosila i osigurati ga na njima remenjem. 


17. Ponovno procijeniti krvotok, osjete i pokrete sva četiri ekstremiteta, bi- 
lježeći sve promijene u odnosu na početnu procjenu. 

Kod sumnje na ozljedu kralježnice protokol nalaže da se navedeni parametri 

procjenjuju prije i poslije imobilizacije kao i svaki puta kada se pacijenta po- 

makne. Svaka promjena tih parametara može ukazivati na pogoršanje ozlje- 

de kralježnice. 


PONOVNE PROCJENE 


Nakon imobilizacije i nakon svakog pomicanja unesrećenog, mora se ponov- 
no procijeniti krvotok, osjetilna i motorička funkcija sva četiri ekstremiteta. 


Bilježiti svaku promjenu mentalnog statusa. 


Promjene stanja krvotoka, osjetilne ili motoričke funkcije su značajan nalaz 
kod pacijenta s ozljedom kralježnice i mogu upućivati na trajni invaliditet. 


Obavezno nadzirati stanje prohodnosti dišnog puta i disanje. 

Ukoliko se javi nagon na povraćanje, pacijenta treba zajedno s daskom okre- 
nuti i po potrebi aspirirati kako bi se spriječila aspiracija želučanog sadržaja 
u dišne putove. 


Gornji dio daske može se podići kod pacijenata s ozljedom glave kako bi se 
pokušalo smanjiti intrakranijalni tlak. 


Donji dio daske može se podignuti kod pacijenata sa niskim tlakom ili lošom 
prokrvljenošću. 


Ozlijeđene trudnice može se okrenuti na stranu zajedno s daskom kako bi se 
smanjio pritisak na donju šuplju venu kojeg uzrokuje težina djeteta. 


VAŽNE NAPOMENE 


* Ukoliko se utvrdi da pacijent ima glavobolju, bolove u vratu ili leđima, 
odnosno ozljede istih te ukoliko je poremećene svijesti, intoksiciran ili 
ako je došlo do ozljeđivanja uslijed većeg mehanizma ozljede neophod- 
no je potrebno imobilizirati kralježnicu. 

* Prsluk za imobilizaciju i izvlačenje koristi se kod pacijenata koji su ozli- 
jeđeni u prometnim nezgodama, no on se može upotrijebiti i kod svih 
drugih ozlijeđenih pacijenata koji su zatečeni sjedeći i pri svijesti su. 


* Trudnice u visokom stupnju trudnoće kao i predebeli pacijenti mogu biti 
preveliki za prsluk za imobilizaciju i izvlačenje pa se on tada ne smije niti 
koristiti. 


POSEBNOSTI VEZANE ZA DJECU 


Prsluk za imobilizaciju i izvlačenje je u veličini koja omogućava imobilizaciji 
prosječnih odraslih osoba. Ukoliko je prevelik za dijete upotrebljava se drugo 
imobilizacijsko sredstvo. 

POGLAVLJE 13. 


IMOBILIZACIJA KRALJEŽNICE KOD LEŽEĆEG PACIJENTA 


CILJ: uspješno imobilizirati kralježnicu kod ležećeg pacijenta. 


UVOD 


Svaki puta kada pacijent pretrpi ozbiljniju ozljedu, žali se na bol u glavi, vratu 
ili leđima; ima penetracijsku ozljedu, razderotinu ili kontuziju glave i vlasišta; 
ima promijenjeno stanje svijesti; ili je bez svijesti iz nepoznatog razloga treba 
razmišljati o imobilizaciji kralježnice. 

Mehanizam nastanka ozljeda kralježnice je prilično širok: prometne nezgo- 
de, nesreće na moru, sportske ozljede, padovi ili napadi i još mnogo toga. 


OPREMA 

* Ovratnik za imobilizaciju vratne kralježnice 
* Duga daska 

* Bočni stabilizatori glave i vrata 

* Široka traka 

e Pojasevi za osiguravanje, remenje 


* Četiri osobe (od toga najmanje 3 medicinska djelatnika) 


POČETNA PROCJENA 
Procijeniti sigurnost mjesta događaja prije nego se započne s ovim postupkom. 


Osigurati prohodnost dišnih putova, osigurati disanje i krvotok te napraviti 
brzu procjenu nastalih ozljeda i ciljani fizikalni pregled. U slučaju da dolazi 
do pogoršanja stanja ozlijeđenog, imobilizaciju kralježnice treba učiniti prije 
nego li se završi kompletan pregled. 

POSTUPAK 
1. Primijeniti osnovne mjere zaštite. 


2. Pristupiti pacijentu sprijeda, predstaviti se i upozoriti ga da se ne miče. Na 
taj način smanjuje se mogućnost da se pacijent okrene prema medicin- 
skom djelatniku. 


3. Rukama obuhvatiti pacijentovu glavu i vrat oslanjajući dlanove na koštani 
dio lica te na taj način stabilizirati glavu i vrat u neutralnom položaju. 


4. Objasniti pacijentu postupak imobilizacije kralježnice i zatražiti njegovu 
suradnju jer postupak može biti neugodan 


5. Prije nego li se započne s imobilizacijom mora se procijeniti krvotok, osjet 
i mogućnost pomicanja svih ekstremiteta. Početna procjena vrši se palpa- 
cijom distalnih bila na svim ekstremitetima, procjenom snage stiska i mo- 
gućnosti savijanja ruku, ispružanja stopala te utvrđivanjem postoji li osjet 
dodira na svim ekstremitetima. Izostanak bila, osjeta ili motoričke funkcije 
može ukazivati na neurološki ispad. Procjenu treba ponoviti tijekom izvo- 
đenja postupka kako bi se utvrdilo da nije došlo do pogoršanja ozljede 
kralježnice. 


6. Drugi medicinski djelatnik postavlja odgovarajući ovratnik za imobilizaciju 
vratne kralježnice ozlijeđenog nakon što je pregledan vrat, posebno po- 
dručje vratnih kralježaka. Ovratnik za imobilizaciju vratne kralježnice po- 
maže održavati i glavu i vrat ozlijeđenog u neutralnom položaju za vrijeme 
dok se imobilizira kralježnica. 


7. Dugu dasku postaviti paralelno uz ozlijeđenog. 

Dok jedan medicinski djelatnik pridržava glavu ozlijeđenog, drugi ramena 

i kukove, a treći kukove i donje ekstremitete, okrenuti ozlijeđenog na bok 

licem prema sebi. Na taj način se osigurava da tijekom okreta ne dođe do 
pomicanja kralježnice. Medicinski dje- 
latnik koji drži glavu ozlijeđenog daje 
upute za okretanje pacijenta na bok 
(slika 1.). Medicinski djelatnik koji drži 
ruku na ramenu ozlijeđenoga ne bi je 
smio pomicati. 


Slika 1. 

8. Dok je ozlijeđeni na boku i licem okrenut prema medicinskom osoblju, 
pregledava se stražnji dio leđa i stražnjice kako bi se uočile moguće ozlje- 
de (slike 2.a, 2.b). 


Slika 2.a 


Slika 3. 


Slika 2.b 


9. Četvrta osoba postavlja dugu dasku za 


imobilizaciju paralelno s tijelom pacijen- 
ta. Po uputama medicinskog djelatnika 
koji drži glavu, pacijenta se okrene na- 
zad i postavi na dugu dasku (slika 3.). 


10. Ukoliko je pacijenta nakon postavljanja 


na dugu dasku potrebno pomicati to 
se radi na načina da sva tri medicinska 
djelatnika koji ga pridržavaju (za glavu, 
zdjelicu i noge) to čine povlačeći ga 
uzdužno po dasci. Uzdužno pomicanje 
pacijenta smanjuje rizik od nastanka 
kretnji u području kralježnice i njena 
dodatnog ozljeđivanja. 


Napomena: Ovaj postupak kojim se 
pacijent okreće oko uzdužne osi uz 


podupiranje cijelog tijela i postavlja na dugu dasku u literaturi se često 


naziva ,log roll“. 


11. Kada je ozlijeđeni postavljen na dasku, svi prostori između pacijenta 
i daske se ispunjavaju ručnicima, dekama ili zavojem. Praznine mogu 
postojati pod vratom, lumbalnim dijelom kralježnice, pod koljenima ili 


stopalima. 


12. Ozlijeđenog je potrebno učvrstiti na dasci za imobilizaciju pomoću traka, 
pojaseva ili zavoja postavljajući iste preko koštanih izbočenja ramena, 
zdjelice i gležnjeva (slike 4.a., 4.b, 4.c). 

13. 


14. 


15. 

Slika 4.a Slika 4.b Slika 4.c 


Tijelo ozlijeđenog treba učvrstiti za dasku prije fiksacije glave zbog toga 
što težina tijela može pomaknuti kralježnicu iz neutralnog položaja, uko- 
liko se postupak učini obrnutim redoslijedom. 


Ukoliko je potrebno u prostor ispod glave se isto tako može staviti ručnik 
ili sl. kako bi se održao neutralan položaj. Sa svake strane glave postavlja- 
ju se bočni stabilizatori glave koji se preko čela i brade učvršćuju trakama 
za dugu dasku (slika 5.). 


Slika 5 Slika 6 


Ruke ozlijeđenog se također moraju učvrstiti kako bi se spriječilo mogu- 
će ozljeđivanje. Ruke se mogu učvrstiti pojasevima s duge daske za imo- 
bilizaciju ili trakama (slika 6.). 


Ponovno procijeniti krvotok, osjete i pokrete sva četiri ekstremiteta, 
bilježeći sve promijene u odnosu na prvu procjenu.Protokol kod sumnje 
na ozljedu kralježnice nalaže da se navedeni parametri procjenjuju prije 
i poslije imobilizacije kao i svaki puta kada se pacijenta pomakne. Svaka 
promjena tih parametara može ukazivati na pogoršanje ozljede kraljež- 
nice. 

PONOVNA PROCJENA 


* Nakon imobilizacije i nakon svakog pomicanja unesrećenog mora se po- 
novno procijeniti krvotok, osjetilna i motorička funkcija sva četiri ekstre- 
miteta. 


e Bilježiti svaku promjenu mentalnog statusa. 


* Promijene stanja krvotoka, osjetilne ili motoričke funkcije su značajan 
nalaz kod pacijenta s ozljedom kralježnice i mogu upućivati na trajni in- 
validitet. 


* Obavezno nadzirati stanje prohodnosti dišnih putova i disanje. 


* Pacijent koji je imobiliziran na dasci neće moći sjesti da bi kašljao ili po- 
vraćao. 


* Ukoliko pacijent ima potrebu povratiti, mora ga se okrenite na bok za- 
jedno sa daskom i pripremiti pribor za aspiraciju kako bi se spriječila 
aspiracija želučanog sadržaja u dišne putove. 


* Kod ozlijeđenih koji su izrazito niskog tlaka ili imaju slabu prokrvljenost 
podiže se dio daske na kojem se nalaze noge pacijenta. 


* Kod trudnica će možda biti potrebno okrenuti ozlijeđenu zajedno s da- 
skom na lijevi bok da bi se smanjio pritisak na donju šuplju venu zbog 
težine djeteta. 


VAŽNE NAPOMENE 


Ukoliko se utvrdi da pacijent ima glavobolju, bolove u vratu ili leđima, od- 
nosno ozljede istih, te ukoliko je poremećene svijesti, intoksiciran ili ako je 
došlo do ozljeđivanja uslijed većeg mehanizma ozljede, neophodno je imo- 
bilizirati kralježnicu. 

Problem koji se javlja kod imobilizacije kralježnice je povlačenje dijelova 
tijela u nastojanju da se ozlijeđenog što bolje namjesti na dasci. Pacijent se 
uvijek mora pomicati kao cjelina i to uzdužno po dasci, u čemu bi trebala 
sudjelovati najmanje tri medicinska djelatnika, a sve sa svrhom sprječavanja 
pomicanja kralježnice. 


Ukoliko ne postoji četvrta osoba koja bi trebala podmetnuti dasku pod leđa 
pacijenta, isto može učiniti i medicinski djelatnik koji drži ozlijeđenog za bo- 
kove i ramena. 

Kada se upotrebljava traka za učvršćivanje brade kako bi se glava osigurala 
na dasci, potrebno je posvetiti pažnju području preko kojeg traka prelazi 
(čelo i brada) kako se ne bi sprječavalo otvaranje usta, govor ili povraćanje. 

POSEBNOSTI VEZANE ZA STARIJE PACIJENTE: 


Kralježnica starijih osoba može biti promijenjenog izgleda i položaja, što će 
zahtijevati još bolje podstavljanje kako bi se održao neutralan položaj. Uko- 
liko nema dovoljno materijala za podstaviti pod pacijenta, uvijek se može 
posuditi ručnike ili pokrivače iz pacijentove kuće ili vozila, kao i iz vozila 
eventualnih promatrača. 

POGLAVLJE 14. 


LOG ROLL“ POSTUPAK KOD PACIJENTA KOJI LEŽI NA TRBUHU 


CILJ: uspješno premjestiti na dugu dasku pacijenta koji leži na trbuhu. 


UVOD 


U prethodnom poglavlju opisan je postupak imobilizacije kralježnice pacijen- 
ta u ležećem položaju. Pri tome je opisano premještanje na dugu dasku ,,log 
roll“ postupkom pacijenta koji leži na leđima. Prilikom premještanja pacijen- 
ta na dugu dasku, ,log roll“ postupak se može primijeniti i kod pacijenata 
koji leže potrbuške. 


OPREMA 

* Ovratnik za imobilizaciju vratne kralježnice 
* Duga daska 

* Bočni stabilizatori glave i vrata 

* Široka traka 


e Pojasevi za osiguravanje, remenje 


POČETNA PROCJENA 


Procijeniti sigurnost mjesta događaja prije nego se započne s ovim postup- 
kom. 


Osigurati prohodnost dišnih putova, osigurati disanje i krvotok te napraviti 
brzi prvi pregled. Tu treba napomenuti da je zbog položaja pacijenta procje- 
nu disanja i krvotoka i kompletni pregled nemoguće provesti sve dok se pa- 
cijenta ne okrene i položi na leđa (zapravo na dugu dasku za imobilizaciju). 


POSTUPAK 
1. Primijeniti osnovne mjere zaštite. 


2. Jedan medicinski djelatnik stabilizira vrat u neutralnom položaju po- 
stavljajući ruke na glavu i to tako da su palčevi okrenuti prema licu 
pacijenta. Na taj način neće doći do križanja ruku prilikom okretanja 
pacijenta. 

3. Pacijenta namjestiti u prirodan položaj. Ispružiti mu noge, a ruke ispru- 
žiti uzduž tijela s dlanovima okrenutim prema tijelu. To je i ujedno tre- 
nutak kada se vrši pregled leđa i stražnje strane tijela. 


4. Položiti dugu dasku uz tijelo pacijenta i to na suprotnu stranu od one 
na koju je okrenuto lice pacijenta jer se na taj način neće dogoditi da se 
pacijent okreće preko lica. 


5. Ukoliko je ruka pacijenta bliže dasci ozlijeđena, pažljivo ju podignuti 
iznad glave pacijenta kako se ne bi dogodilo da se okret vrši preko nje. 


6. Druga dva medicinska djelatnika se postave na suprotnu stranu od da- 
ske i to tako da prvi kleči uz prsni koš, a drugi uz natkoljenice pacijenta. 


7. Prvi medicinski djelatnik uhvati rame i bok pacijenta, a drugi uhvati pa- 
cijenta za bok i za potkoljenice. Pri tome drži potkoljenice priljubljene 
jednu uz drugu. 


8. Medicinski djelatnik koji drži glavu i stabilizira vrat u neutralnom po- 
ložaju vodi postupak okretanja pacijenta. Kada utvrdi da su svi članovi 
tima spremni daje jasnu naredbu da se započne sa okretanjem. Na nje- 
govu naredbu medicinsko osoblje okreće pacijenta od sebe i postavlja 
ga na dasku. Pri tome se mora paziti da su glava, ramena i zdjelica paci- 
jenta u istoj liniji prilikom okretanja, a ruke položene uz tijelo, tj. da se 
tijelo okreće oko uzdužne osi. 


9. Nakon što je pacijent položen na dugu dasku nastavlja se brzi prvi pre- 
gled procjenom disanja i krvotoka. 


10. Pacijentu se postavlja ovratnik za imobilizaciju vratne kralježnice te 
ga se imobilizira postavljanjem bočnih stabilizatora i učvršćivanjem za 
dasku . 


PONOVNE PROCJENE 


* Nakon imobilizacije i nakon svakog pomicanja unesrećenog mora se 
ponovno procijeniti krvotok, senzorna i motorička funkcija sva četiri ek- 
stremiteta. 


* Bilježiti svaku promjenu mentalnog statusa. 


* Promijene stanja krvotoka, osjetilne ili motoričke funkcije su značajan 
nalaz kod pacijenta s ozljedom kralježnice i mogu upućivati na trajni in- 
validitet. 


* Obvezno nadzirati stanje prohodnosti dišnih putova i disanje. 


* Pacijent koji je imobiliziran na dasci neće moći sjesti da bi kašljao ili po- 
vraćao. 


* Ukoliko pacijent povraća, mora ga se okrenuti na bok zajedno s daskom 

i pripremiti pribor za aspiraciju da bi se spriječila aspiracija želučanog 
sadržaja u dišne putove. 


* Kod ozlijeđenih koji su izrazito niskog tlaka ili imaju slabu prokrvljenost 
podiže se dio daske na kojem se nalaze noge pacijenta. 


O e zlijeđene trudnice će možda biti potrebno okrenuti zajedno s daskom na 
lijevi bok da bi se smanjio pritisak na donju šuplju venu zbog težine dje- 
teta. 


* Sve ove radnje upotpuniti podmetanjem ručnika, deka ili drugih podme- 
tača. 


VAŽNE NAPOMENE 


* Ukoliko se utvrdi da pacijent ima glavobolju, bolove u vratu ili leđima, 
odnosno ozljede istih te ukoliko je poremećene svijesti, intoksiciran ili 
ako je došlo do ozljeđivanja uslijed većeg mehanizma ozljede neophod- 
no je potrebno imobilizirati kralježnicu. 


Problem koji se javlja kod imobilizacije kralježnice je guranje ili navlače- 
nje dijelova tijela u nastojanju da se ozlijeđenog što bolje namjesti na 
dasci. Pacijent se uvijek mora pomicati kao cjelina i to uzdužno po dasci 
u čemu bi trebala sudjelovati najmanje tri medicinska djelatnika, a sve 
sa svrhom sprječavanja pomicanja kralježnice. 


| 


Prilikom izvođenja ,,log rol 
noj strani. 


postupka pacijenta okretati na neozlijeđe- 


Ne provoditi ,log roll“ postupak kod prijeloma kostiju zdjelice (nestabil- 
na zdjelica) i prijeloma obje natkoljenice. U tom slučaju za prebacivanje 
pacijenta na dugu dasku ili vakuum madrac mogu se koristiti rasklopna 
nosila. 


Ukoliko se početnom procjenom utvrdi da su dišni putovi ugroženi, a 
duga daska nije spremna, pacijenta brzo okrenuti log roll postupkom i 
započeti zbrinjavanje dišnih putova. 

POGLAVLJE 15. 


UPOTREBA RASKLOPNIH NOSILA 


Cilj: uspješno koristiti rasklopna nosila za premještanje pacijenta/imo- 
bilizaciju kralježnice. 


UVOD 


Rasklopna nosila su izrađena tako da se mogu razdvojiti po uzdužnoj osi. 
Upotrebljavaju se ili za premještanje ležećeg pacijenta sa sumnjom na oz- 
ljedu kralježnice na dugu dasku/vakuum madrac, ili za samu imobilizaciju 
kralježnice. Da bi se mogla upotrijebiti, obje strane tijela pacijenta moraju 
biti dostupne. Uporaba rasklopnih nosila posebno se preporuča prilikom 
premještanja ili imobilizacije pacijenata s nestabilnom zdjelicom te pacijena- 
ta s prijelomima obje natkoljenice. 


POČETNA PROCJENA 
Procijeniti sigurnost mjesta događaja prije nego se započne s ovim postupkom. 


Osigurati prohodnost dišnih putova, osigurati disanje i krvotok te napraviti 
brzu procjenu nastalih ozljeda i ciljani fizikalni pregled. U slučaju da dolazi 
do pogoršanja stanja ozlijeđenog, imobilizaciju kralježnice treba učiniti prije 
nego li se završi kompletan pregled. 


POSTUPAK 
1. Primijeniti osnovne mjere zaštite. 


2. Pristupiti pacijentu sprijeda, predstaviti se i upozoriti ga da se ne miče. 
Na taj način smanjuje se mogućnost da se pacijent okrene prema medi- 
cinskom djelatniku. 


3. Rukama obuhvatiti pacijentovu glavu i vrat oslanjajući dlanove na košta- 
ni dio lica te na taj način stabilizirati glavu i vrat u neutralnom položaju. 


4. Objasniti pacijentu postupak imobilizacije kralježnice i zatražiti njegovu 
suradnju. 

5. Prije nego li se započne s imobilizacijom mora se procijeniti krvotok, 
osjet i mogućnost pomicanja svih ekstremiteta. Početna procjena se 


vrši palpacijom distalnih bila na svim ekstremitetima, procjenom snage 
stiska i mogućnosti savijanja ruku, ispružanja stopala te utvrđivanjem 


vozaci_hitne_2012.indd 81 q&) 19.07.2012. 19:12 


10. 


11. 


12. 


13. 

postoji li osjet dodira na svim ekstremitetima. Izostanak bila, osjeta ili 
motoričke funkcije može ukazivati na neurološki ispad. Procjenu treba 
ponoviti tijekom izvođenja postupka kako bi se utvrdilo da nije došlo do 
pogoršanja ozljede kralježnice. 


. Drugi medicinski djelatnik postavlja odgovarajući ovratnik za imobiliza- 
ciju vratne kralježnice ozlijeđenog nakon što je pregledao i opipao vrat, 
posebno područje vratnih kralježaka. Ovratnik za imobilizaciju vratne 
kralježnice osigurava održavanje glave i vrata ozlijeđenog u neutralnom 
položaju za vrijeme dok se imobilizira kralježnica. 


. Dok jedan medicinski djelatnik nastavlja održavati glavu i vrat u neu- 
tralnom položaju, druga dva rasklapaju nosila te postavljaju po jednu 
stranu rasklopljenih nosila uzduž bočnih strana pacijenta obuhvaćajući 
ga sve dok se rasklopljeni dijelovi ponovno ne približe toliko da se mogu 
ponovno sklopiti. Nosila su blago zaobljena tako da se ovaj postupak 
može provesti bez pomicanja kralježnice. 


. Ukoliko se pacijenta želi imobilizirati na rasklopnim nosilima, na njih se 
postavljaju i učvršćuju bočni stabilizatori te se pacijent veže remenjem 
preko koštanih izbočenja ramena, zdjelice i gležnjeva. Tijelo ozlijeđenog 
treba vezati za rasklopna nosila prije glave zbog toga što težina tijela 
može pomaknuti kralježnicu iz neutralnog položaja, ukoliko se postupak 
učini obrnutim redoslijedom. 


. Nakon što je tijelo učvršćeno za rasklopna nosila učvršćuju se glava i 
vrat postavljanjem traka koje obuhvaćaju bočne stabilizatore preko čela 
i brade pacijenta. 


Ruke ozlijeđenog se također moraju učvrstiti kako bi se spriječilo mogu- 
će ozljeđivanje. Ruke se mogu učvrstiti pojasevima ili trakama. 


Ponovno procijeniti krvotok, osjete i pokrete sva četiri ekstremiteta, 
bilježeći sve promjene u odnosu na prvu procjenu. Protokol kod sumnje 
na ozljedu kralježnice nalaže da se navedeni parametri procjenjuju prije 
i poslije imobilizacije te svaki put kada se pacijenta pomakne. Svaka pro- 
mjena tih parametara može ukazivati na pogoršanje ozljede kralježnice. 


Ukoliko se rasklopna nosila upotrebljavaju samo za premještanje paci- 
jenta na dugu dasku ili vakuum madrac, dok dva medicinska djelatnika 
nose pacijenta na rasklopnim nosilima treći drži glavu i vrat u neutral- 
nom položaju. 


Nosila se postave na dugu dasku/vakuum madrac i istovremeno se ra- 
sklope na oba kraja. Na taj se način uz gotovo nikakvo pomicanje kraljež- 
nice nosila izvuku ispod tijela pacijenta. 


Kada je pacijent postavljen na dugu dasku postupak se nastavlja kako je 
to opisano u 13. poglavlju. 

PONOVNE PROCJENE 


* Nakon imobilizacije i nakon svakog pomicanja unesrećenog, ponovno se 
mora procijeniti krvotok, senzorna i motorička funkcija sva četiri ekstre- 
miteta. 


* Promijene stanja krvotoka, osjetilne ili motoričke funkcije su značajan 
nalaz kod pacijenta s ozljedom kralježnice i mogu upućivati na trajni in- 
validitet. 


* Obavezno nadzirati stanje prohodnosti dišnih putova i disanje. 
* Bilježiti svaku promjenu mentalnog statusa. 


* Pacijent koji je imobiliziran na rasklopnim nosilima neće moći sjesti da bi 
kašljao ili povraćao. 


* Ukoliko pacijent povraća, mora ga se okrenite na bok zajedno sa rasklo- 
pnim nosilima i pripremiti pribor za aspiraciju kako bi se spriječila aspi- 
racija želučanog sadržaja u dišne putove. 


VAŽNE NAPOMENE 


* Ukoliko se utvrdi da pacijent ima glavobolju, bolove u vratu ili leđima, 
odnosno ozljede istih, te došlo do poremećaja svijesti, intoksiciran ili ako 
je došlo do ozljeđivanja uslijed većeg mehanizma ozljede neophodno je 
potrebno imobilizirati kralježnicu. 


* Za premještanje i ili imobilizaciju pacijenata sa sumnjom na ozljedu kra- 
lježnice mogu se upotrebljavati rasklopna nosila. 


* Posebno se preporuča upotreba rasklopnih nosila kod pacijenta s nesta- 
bilnom zdjelicom te pacijenata s obostranim prijelomom natkoljenica. 


* Ručna stabilizacija glave i vrata mora se provoditi sve dok pacijent nije 
potpuno vezan za nosila. 


* Vezanje pacijenta završava fiksacijom u području glave putem bočnih 
stabilizatora. 

POGLAVLJE 16. 


SKIDANJE KACIGE 


CILJ: uspješno skinuti kacigu s unesrećenog ne ugrožavajući pri tome 
vrat i kralježnicu 


UVOD 


Kacigu u današnje vrijeme ne nose samo vozači motora. Kaciga se nosi i ti- 
jekom brojnih sportskih aktivnosti poput skijanja, rolanja, vožnje biciklom, 
hokeja, jahanja. 


POTREBNA OPREMA 

* Ovratnik za imobilizaciju 

* Duga daska za imobilizaciju 
* Bočni stabilizatori glave i vrata 


* Ljepljiva traka širine 5 do 10 cm 


POČETNA PROCJENA 


Prije nego se započne ovaj postupak potrebno je utvrditi da je mjesto do- 
gađaja sigurno kako po tim tako i po pacijenta, osigurati prohodnost dišnih 
putova, disanje i krvotok. 


Ukoliko kaciga ometa zbrinjavanje dišnih putova, što je moguće brže skinuti 
kacigu prije obavljanja bilo kakvih drugih postupaka. 


POSTUPAK 
1. Primijeniti osnovne mjere zaštite. 


2. Pristupiti pacijentu sprijeda, predstaviti se i upozoriti ga da se ne miče te 
ručno stabilizirati kacigu (slika 1.). Na taj način smanjuje se mogućnost da 
se pacijent okrene prema medicinskom djelatniku. 


3. Drugi medicinski djelatnik obuhvaća podlakticama kacigu i drži rukama 
donji rub kacige s obje strane (slika 2.) 

Slika 1. Slika 2. 


4. Objasniti postupak unesrećenome — razgovarati !Potrebno je pripremiti 
unesrećenog za bilo kakvu neugodu koju može osjetiti tijekom skidanja 
kacige. 


5. Otkopčati remen kacige koji se nalazi ispod brade (slika 3.). 


Slika 3. Slika 4. 


6. Prvi medicinski djelatnik postavljanjem jedne ruke na donju čeljust, a dru- 
ge na potiljak stabilizira glavu i vrat u neutralnom položaju (slika 4.). Pridr- 
žavanje glave na zatiljku će spriječiti kasnije padanje glave na tlo kada se 
kaciga ukloni. 


m 


Drugi medicinski djelatnik širi kacigu koliko može više (da ne dođe do 
ozljeđivanja uški) i podiže prednji dio kacige prema gore izbjegavajući 
kontakt sa nosom. U trenutku kada se nos oslobodi kaciga se lagano po- 
diže prema naprijed što oslobađa potiljak iz kacige. U ovom trenutku sva 
težina glave će pasti na ruku drugog medicinskog djelatnika koja pridržava 
zatiljak pacijenta (slika 5.). 

Slika 5. Slika 6. 


8. Kaciga se odlaže sa strane, a pod glavu se ( prostor od glave do poda koji 
je nastao skidanjem kacige) podmeče unaprijed pripremljeni presavijeni 
umetak (plahta, ručnik). Kacigu ne bacati jer oštećenja na njoj mogu uka- 
zivati na mehanizam nastanka ozljede. Liječnik u hitnom prijemu je može 
zatražiti radi pregleda. 


9. Održavanje glave i vrata u neutralnom položaju sada preuzima medicin- 
ski djelatnik koji je skinuo kacigu, a drugi medicinski djelatnik postavlja 
ovratnik za imobilizaciju vratne kralješnice (slika 6.). Svaka ozljeda koja je 
dovoljno ozbiljna i zbog koje treba skinuti kacigu vrlo često ukazuje na oz- 
ljedu vrata i kralježnice, te je potrebna potpuna imobilizacija kralježnice. 


10. Rukama stabilizirati glavu i vrat sve dok se pacijent ne zaveže i učvrsti na 
dugu dasku (vidi 13. poglavlje). 


11. Ponoviti procjenu krvotoka, osjeta i pokreta na svim ekstremitetima i 
zabilježiti svaku promjenu u odnosu na početnu procjenu. Sve promjene 
stanja krvotoka, osjeta i pokreta na ekstremitetima upućuju na moguć- 
nost pogoršanja ozljede kralježnice. 


PONOVNE PROCJENE 


Nakon imobilizacije i nakon svakog pomicanja unesrećenog mora se ponov- 
no procijeniti krvotok, osjetilna i motorička funkcija sva četiri ekstremiteta. 


Bilježiti svaku promjenu mentalnog statusa. 


Promjene krvotoka, osjetilne ili motoričke funkcije kod pacijenta s ozljedom 
kralježnice i mogu upućivati na trajni invaliditet. 


Obavezno nadzirati stanje prohodnosti dišnih putova i disanje unesrećenog. 


Ukoliko pacijent povraća, mora ga se okrenite na bok zajedno sa daskom i 
pripremiti pribor za aspiraciju kako bi se spriječila aspiracija želučanog sadr- 
žaja u dišne putove. 

VAŽNE NAPOMENE 


* Kralježnica se mora imobilizirati rukama bez ikakve daljnje manipulacije, 
ukoliko se utvrdi da unesrećeni ima ozljedu glave, vrata, bolove u vratu 
ili druge ozljede; ima promijenjeni mentalni status, nije pri svijesti, pod 
utjecajem je alkohola ili opojnih sredstava; ili je teže ozlijeđen. 


* Ukoliko unesrećeni nosi štitnike za ramena, i njih će biti potrebno skinuti 
ili podmetnuti nešto pod glavu kako bi se zadržao neutralan položaj. Da 
bi se kaciga sigurno skinula potrebna su dva medicinska djelatnika. 


POSEBNOSTI DJEČJE DOBI 


Budući da je glava malog djeteta veća u odnosu na tijelo, kada se skine ka- 
ciga mora se podstaviti nešto pod ramena da bi se održao neutralan položaj 
kralježnice. 

POGLAVLJE 17. 


ZABACIVANJE GLAVE I PODIZANJE DONJE ČELJUSTI 


CILJ: svladati vještinu zabacivanja glave i podizanja donje čeljusti. 


UVOD 


Postupak zabacivanja glave i podizanja donje čeljusti osnovni je postupak 
za otvaranje dišnih putova. Provodi se u svim stanjima koja ugrožavaju pro- 
hodnost dišnih putova (poremećaji svijesti, stanja bez svijesti, zastoj disanja, 
srčani zastoj ...). Najčešći razlog za potpunu ili djelomičnu opstrukciju dišnih 
putova je gubitak mišićnog tonusa i posljedično tome zapadanje jezika, me- 
kih česti ždrijela i opuštanje donje čeljusti. 

Zabacivanjem glave i podizanjem brade prema gore, jezik i donja čeljust se 
pogurnu prema naprijed što u većini slučajeva otvori dišne putove. 


Postupak zabacivanja glave i podizanja donje čeljusti treba izbjegavati kod 
ozljede ili sumnje na ozljedu glave, vrata ili kralježnice. 


OPREMA 
e Rukavice 
e Maska za lice 


e Zaštitne naočale 


POČETNA PROCJENA 
Pacijent: 
* Ne odgovara na podražaj 
* Bez svijesti je/različitog stupnja poremećaja svijesti 
* Ne diše (zastoj disanja) 
* Nema znakova života (srčani zastoj) 


Ukoliko se u početnoj procjeni utvrdi ili posumnja na ozljedu glave, vrata ili 
kralježnice, postupak zabacivanja glave i podizanja brade NE PROVODITI. U 
tom se slučaju dišni putovi otvaraju postupkom potiskivanja brade prema 
naprijed (eng. jaw trust) što je opisano u 2. poglavlju. 

POSTUPAK zabacivanja glave i podizanja donje čeljusti 
1. Primijeniti mjere osobne zaštite. 
2. Pacijenta poleći na leđa. 
3. Kleknuti sa strane pacijenta (slika 1.). 


4. Postaviti dlan jedne ruke na čelo paci- 
jenta, a prste druge ruke na koštani dio 
donje čeljusti kod brade (slika 2.). 


5. Istovremeno potiskujući dlanom čelo i 
zabacujući glavu prema natrag, prstima 
druge ruke podizati donju čeljust sve 
dok zubi donje čeljusti gotovo ne do- 
dirnu zube gornje čeljusti (slike 3. i 4.). 
Podizanje donje čeljusti odvaja jezik od 
stražnje strane ždrijela te otvara dišne 
putove. 


Slika 1. 


Slika 2. Slika 3. Slika 4. 


6. Održavajući glavu zabačenom, a donju čeljust odignutom procijeniti disa- 
nje iako je potrebno započeti asistiranu ventilaciju. (slika 5.) 


Slika 5. 

POSEBNOSTI KOD DJECE 


Prilikom izvođenja ovog zahvata kod djece i dojenčadi treba imati na umu 
anatomske karakteristike djeteta. Kod djece do godine dana života (dojen- 
čad) glava se ne zabacuje već se postavlja u neutralan položaj (os uha u 
razini je s osi prsnog koša), a kod djece starije od godinu dana glava se blago 
zabacuje natrag (položaj “njušenja“). Prejako zabacivanje glave može zatvo- 
riti dišne putove ili ih ozlijediti. 


s 


VAZNE NAPOMENE 


* Prste treba postaviti na koštani dio donjeg dijela brade. Ukoliko su po- 
stavljeni na mekana tkiva pod bradom, može doći do opstrukcije dišnih 
putova. 


* U nijednom trenutku izvođenja ovog zahvata prsti ne bi trebali biti u 
ustima pacijenta zbog mogućnosti ugriza. 


* Treba izbjegavati potpuno zatvaranje usta. 

POGLAVLJE 18. 


POTISKIVANJE DONJE ČELJUSTI PREMA NAPRIJED I GORE 


CILJ: Svladati vještinu otvaranja dišnih putova potiskivanjem donje 
čeljusti prema naprijed i gore. 


UVOD 


Otvaranje i osiguravanje dišnih putova od iznimne je važnosti kod pacijenata 
koji ne mogu sami održavati prohodnost istih. To su uglavnom pacijenti bez 
odgovora na podražaje, različitog stupnja poremećaja svijesti, pacijenti koji 
ne dišu ili pacijenti koji nemaju prisutne znakove života. 


Dišni putovi u tih pacijenata su obično opstruirani kao rezultat popuštanja 
tonusa mišića, tako da jezik i meke česti ždrijela sprječavaju ulazak zraka u 
pluća. Postupak potiskivanja donje čeljusti prema naprijed i gore se prepo- 
ruča za otvaranje dišnih putova pacijenata kojima se dišni put mora otvoriti 
i osigurati, a postoji sumnja na ozljedu glave, vrata ili kralježnice. Postiže se 
potiskivanjem donje čeljusti prema naprijed, što povlači jezik prema napri- 
jed te se dišni putovi otvaraju uz ograničeno pokretanje glave ili vrata. 


OPREMA 
e Rukavice 
e Maska 


e Zaštitne naočale 


POČETNA PROCJENA 
Pacijent: 
* Ne odgovara na podražaje 
e Nediše 
* Nema znakova života 


* Sumnja se na ozljedu glave, vrata ili kralježnice 

POSTUPAK potiskivanja donje čeljusti prema naprijed i gore 
1. Primijeniti mjere osobne zaštite 


2. Pacijent bi trebao ležati na leđima. Ukoliko pacijent ne leži ispružen na 
leđima potrebno mu je pažljivo okrenuti cijelo tijelo održavajući ga u 
ispruženom položaju te ga položiti na leđa. 


3. Kleknuti iznad glave pacijenta, ako je moguće. 


4. Bez pomicanja glave ili vrata, pažljivo postaviti dlanove ruku na obje stra- 
ne glave pacijenta u području sljepoočnica pazeći pri tom da se ne dodi- 
ruju očne jabučice. Na taj način glava se održava u neutralnom položaju. 
Palčeve položiti niže od očiju i lateralno od nosa na jagodice, a ostale pr- 
ste postaviti na ugao donje čeljusti s obje strane. (slika 1.). 


5. Bez pomicanja glave i vrata, koristeći kažiprst i srednji prst, potisnuti ugao 
donje čeljusti s obje strane prema naprijed i gore (slika 2.). 


Slika 1. Slika 2. Slika 3. 


Potiskivanje čeljusti prema naprijed i gore omogućava da se jezik odvoji od 

stražnje strane ždrijela te da se dišni putovi otvore (slika 3.). 

6. Održavajući donju čeljust potisnutom prema gore, procijeniti disanje i za- 
početi umjetno disanje ako je to potrebno. Primijeniti kisik ako je potreb- 
no. Svakako pripaziti da se prilikom izvođenja postupka umjetnog disanja 
ne vrši pritisak na donju čeljust kako se ona ne bi pomaknula prema na- 
trag i uzrokovala zapadanje jezika, a time i zatvorila dišne putove. 


VAŽNE NAPOMENE: 


Postupak potiskivanja donje čeljusti prema naprijed i gore provodi se kod 
pacijenta kojemu je potrebno uspostaviti prohodnost dišnih putova, a sum- 
nja se na ozljedu glave, vrata i/ili kralježnice. 


Ne gurati prste u usta pacijenta tijekom izvođenja ovog postupka jer postoji 
mogućnost ugriza. 


Ne zatvarati usta pacijenta tijekom izvođenja ovog postupka. 


o2 

POGLAVLJE 19. 


UMJETNO DISANJE UPOTREBOM DŽEPNE MASKE 


CILJ: uspješno provoditi umjetno disanje džepnom maskom. 


UVOD 


Za provođenje postupka umjetnog disanja koriste se različite tehnike. 
Umjetno disanje usta-na-masku jedna je od mogućnosti. Džepne maske ima- 
ju jednosmjernu valvulu koja dozvoljava ventilaciju kroz masku, a sprječava 
da se izdahnuti zrak iz pacijenta vrati kroz valvulu u usta osobe koja mu daje 
umjetno disanje. Neke džepne maske imaju uz jednosmjernu valvulu i filter, 
što povećava zaštitnu barijeru. Većina maski dolazi s nastavkom za spajanje 
cijevi za kisik što značajno povećava koncentraciju kisika u zraku koji se upu- 
huje u pacijenta. 


OPREMA 
* Zaštitna oprema 
* Džepna maska s jednosmjernom valvulom 
* Cijev za dovod kisika 
* Spremnik kisika s regulatorom tlaka i protoka (boca za kisik smanometrom) 


* Aspirator sa tvrdim kateterom za aspiraciju 


POČETNA PROCJENA 


Početna procjena uključuje procjenu sigurnosti dišnih putova te procjenu 
disanja i znakova života. 


Procjena sigurnosti dišnih putova podrazumijeva poznavanje onih stanja 
koja mogu ugroziti prohodnost dišnih putova. Ukoliko su dišni putovi ugro- 
ženi primjenjuje se jedna od metoda za otvaranje i osiguranje prohodnosti 
dišnih putova. Nakon što je dišni put otvoren procjenjuje se diše li pacijent 
(podiže li mu se prsni koš obostrano, osjeća li se njegov dah na vlastitom 
obrazu, čuje li se šum disanja). 

POSTUPAK upotrebe džepne maske 
1. Primijeniti mjere osobne zaštite. 


2. Kleknuti iznad glave pacijenta, ako je moguće. 


3. Otvoriti dišne putove potiskivanjem donje čeljusti prema naprijed i gore 
(slika 1.). Dišni putovi se mogu otvoriti i zabacivanjem glave i podizanjem 
donje čeljusti, no preporuka je da se to učini potiskivanje donje čeljusti 
prema naprijed. 


4. Aspirirati ako je potrebno. Provo- 
đenje postupka umjetnog disanja 
kod pacijenta kojem dišni putovi 
nisu očišćeni može dovesti do 
opstrukcije istih i/ili aspiracije 
sadržaja dublje u dišne putove. 

5. Spojiti cijev za dovod kisika s 
džepnom maskom (ako je kisik 
dostupan) (slika 2.).Bez doda- 
nog kisika, koncentracija kisika u 

Slika 1. upuhanom zraku iznosila bi oko 

17%. Dodani kisik može značajno 

povećati koncentraciju kisika u 

upuhnutom zraku. 


Slika 3. 


6. Postaviti regulator protoka kisika na 15 litara/min ili više ako je moguće 
(slika 3.).Veći dotok kisika znači i veću koncentracija kisika u upuhanom 
zraku. 


7. Postaviti masku na lice pacijenta tako da je uži kraj položen na korijen 
nosa pacijenta, a širi dio maske između donje usne i brade (slika 4.). Ovaj 
položaj osigurava najbolje prianjanje maske na lice pacijenta. 


8. Postavljenu masku učvrstiti obuhvativši je s obje ruke i položivši palčeve 
na nosni dio maske (slika 5.), kažiprste na dio maske koji priliježe na bra- 

du, a ostale prste na donji dio donje čeljusti tako da mali prst dođe do 
ugla donje čeljusti. Istovremeno, pomoću srednjeg prsta, prstenjaka i ma- 
log prsta obiju ruku, povući čeljust gore prema masci (slika 6.). 


Slika 4. Slika 5. Slika 6. 


9, Držeći masku u gore navedenom položaju (slika 7.), duboko udahnuti i 
polako izdahnuti u jednosmjernu valvulu na vrhu maske (slika 8.). Tijekom 
upuhivanja ne bi se smio osjećati otpor. Ako postoji otpor, ponovno otvo- 
riti dišne putove. 


Slika 7. Slika 8. 


10. Isporuka udaha odraslim osobama treba trajati do 2 sekunde, s omjerom 
od barem jednog upuha svakih 5 sekundi. NE upuhivati brže. 


11. Nakon upuha odmaknuti svoja usta od jednosmjerne valvule kako bi 
upuhnuti zrak mogao izaći van. 


12. Ako pacijent nema znakova života, uz umjetno disanje potrebno je pro- 
voditi i vanjsku masažu srca, odnosno treba započeti kardiopulmonalnu 
reanimaciju (KPR). Većina maski ima remen koji omogućuje da se maska 
učvrsti oko glave. Remen za pričvršćivanje maske na glavu, ako je dostu- 
pan, održava masku u pravilnom položaju. Premda je i dalje potrebno 
osigurati dobro prilijeganje maske skraćuje se vrijeme do ponovnog upu- 
ha, jer masku ne treba svaki puta namještati u odgovarajući položaj. 

PONOVNE PROCJENE 


Tijekom provođenja postupka umjetnog disanja potrebno je pažljivo pratiti 
odiže li se prsni koš te postoji li otpor pri upuhivanju zraka. 


VAŽNE NAPOMENE: 


* lako džepna maska ima jednosmjernu valvulu koja smanjuje rizik od 
kontakta s tjelesnim tekućinama pacijenta, rizik od takvog kontakta ipak 
postoji. 


* Pri korištenju džepne maske važno je provoditi dobre mjere osobne za- 
štitne. 

* Ako postoji sumnja da je pacijent zarazan bolje je primijeniti samošireći 
balon s valvulom i maskom. 

* Pacijentovi brkovi i brada ne bi smjeli ometati upotrebu džepne maske. 


* Ako se primijeti povraćani sadržaj ili bilo koja tekućina unutar maske, 
odmah prestati s umjetnim disanjem, očistiti dišne putove ručno/aspiri- 
rati. 


POSEBNOSTI KOD DJECE 


Isporuka udaha kod djece i dojenčadi treba trajati 1 do 1,5 sekundu, s omje- 
rom od barem jednog upuha svake 3 sekunde. Pripaziti da upuhivanje ne 
bude prebrzo. 


Džepne maske obično su veličinom prilagođene odraslim pacijentima tako 
da ne priliježu odgovarajuće na lice djeteta ili novorođenčeta. 

POGLAVLJE 20. 


UMJETNO DISANJE UPOTREBOM SAMOŠIREĆEG BALONA S VALVULOM 1 
MASKOM 


CILJ: uspješno provoditi umjetno disanje samoširećim balonom s val- 
vulom i maskom. 


UVOD 


U većini hitnih medicinskih službi umjetno disanje samoširećim balonom s 
valvulom i maskom ima prednost pred umjetnim disanjem usta na usta, usta 
na masku i mehaničkom ventilacijom. Pri tome se koristi oprema koja se 
sastoji od: 


* balona koji ima svojstvo samoširenja. To znači da dok se balon priti- 
šče rukom, zrak prolazi kroz jednosmjernu valvulu do maske i paci- 
jenta. Kada pritisak popusti, balon se automatski širi zbog svoje ela- 
stičnosti. Zrak ulazi ili iz okoline kroz otvor na drugom kraju balona 
ili iz spremnika za kisik ako je priključen na balon. Na balonu postoji 
i poveznica na koju se može priključiti crijevo za dotok kisika šireg 
promjera 


* jednosmjerne valvule koja nakon stiskanja balona propušta zrak pre- 
ma maski, a za vrijeme izdisaja se zatvara i tako sprječava ponovno 
udisanje izdahnutog zraka 


* maske za lice koja je prozirna i anatomski oblikovana s mogućnošću 
dobrog prianjanja na lice pacijenta 


* spremnika za kisik koji se može priključiti na samošireći balon. Spre- 
mnici za kisik su vrećice ili široke cijevi koje dolaze u volumenima za 
odrasle i djecu. 


Samošireći baloni s valvulom i 
maskom su dostupni u raznim 
veličinama, no kod odraslih se 
uglavnom upotrebljavaju baloni 
volumena od 1600 ml (slika 1.). 
Isporuka volumena zraka samo- 
širećim balonom s valvulom i 
maskom ovisi o osposobljenosti 
osobe koja ga upotrebljava. Ako 
je na samošireći balon priklju- 
čen kisik, volumen potreban za 
ventilaciju pacijenta prosječno 
iznosi 500 ml. 


Slika 1. 

Upotreba samoširećeg balona s valvulom i maskom zahtjeva dobru uvjež- 
banost. Istovremeno se maska mora čvrsto priljubiti na lice pacijenta te 
stiskati balon. Zato je poželjno da ovaj postupak provode dvije osobe. Jedna 
osoba osigurava dobro prianjanje maske na lice pacijenta dok druga osoba 
stišće balon. Prilikom ventilacije samoširećim balonom s valvulom i maskom 
mogu se koristiti i osnovna pomagala za održavanje dišnog puta kao što su 
orofaringealni i nazofaringealni tubusi. Isto tako samošireći balon se može 
priključiti i na endotrahealni tubus te na alternativna pomagala kao što su 
laringealne maske različitih tipova. 


OPREMA 
* Zaštitna oprema 
* Orofaringealni ili nazofaringealni tubusi 
*Fonendoskop 
* Aspirator s tvrdim kateterom za aspiraciju 
* Samošireći baloni s valvulom, maskom i spremnikom za kisik 


* Pun spremnik kisika s regulatorom tlaka i protoka (boca za kisik s mano- 
metrom) 


e Pulsni oksimetar 


POČETNA PROCJENA 


Pacijent treba biti polegnut na leđa. Procjenjuje se brzina disanja, volumen 
udisaja te promjene na koži. Ako pacijent pokazuje znakove nedostatka 
kisika u tkivima, usporeno diše (bradipneja) ili diše s nedostatnim volume- 
nom udisaja (hipoventilacija), potrebno ga je ventilirati. Ujedno je potrebno 
procijeniti koja je odgovarajuća veličina samoširećeg balona s valvulom i 
maskom. Prije uporabe treba provjeriti ispravnost samoširećeg balona s val- 
vulom i maskom. 


Za učinkovitu ventilaciju neophodno je osigurati prohodnost dišnih putova 
pacijenta. Ukoliko su dišni putovi opstruirani zbog zapadanja jezika ili mekim 
čestima ždrijela potrebno je primijeniti jednu od metoda za njihovo otvara- 
nje. Prije početka ventilacije treba otkloniti/aspirirati strano tijelo ili tekući- 
nu, sluz, krv i slično. 

POSTUPAK umjetnog disanja samoširećim balonom s valvulom i maskom, 
tehnika za dvije osobe 


1. 


Primijeniti mjere osobne zaštite. Izvođenje ove vještine podliježe velikom 
riziku izlaganja tjelesnim tekućinama pa su osobne mjere zaštite obvezne. 


. Procijeniti odgovarajuću veličinu samoširećeg balona i maske za svakog 


pacijenta. Pogrešno određena veličina može prouzročiti prekomjernu ili 
nedostatnu ventilaciju. 


. Provjeriti ispravnost samoširećeg balona i maske (slika 2.). Ukoliko je 


samošireći balon s valvulom i maskom bio neprimjereno pohranjen kroz 
duže vrijeme (presavijen). Neprimjereno pohranjen samošireći balon s 
valvulom i maskom može biti oštećen što može ozbiljno ugroziti učinkovi- 
tu ventilaciju pacijenta (ispo- 
ruka nedovoljnog volumen). 


4. Pacijenta poleći na leđa. To 
je jedini položaj u kojemu 
se pacijent smije ventilirati 
samoširećim balonom s 
valvulom i maskom. Samo 
u slučaju kada izvlačenje 
ukliještenog pacijenta traje 
dugo (iz vozila, ruševina i 
sl.) pacijenta se može ven- 
tilirati u nekom drugom 
položaju. 


Slika 2. 


5. Osoba koja provodi ovaj 


postupak treba biti iznad glave pacijenta, a drugi član tima pokraj pacijenta, 
jer se tako osigurava najbolji položaj za otvaranje dišnih putova i prilijeganje 
maske na lice pacijenta. 


6. 


Otvoriti dišne putove i osigurati ih standardnim postupkom zabacivanja 
glave i podizanja donje čeljusti. Kod sumnje na ozljede vrata i kralježnice, 
primijeniti tehniku potiskivanja donje čeljusti prema naprijed i gore sa 
stabilizacijom glave i vrata. 


. Provjeriti usnu šupljinu pacijenta te odstraniti strano tijelo ili tekućinu 


(aspirirati po potrebi).Provjera usne šupljine je iznimno važna. Provođenje 
umjetnog disanja kod pacijenta koji u gornjim dišnim putovima ima kruti 
ili tekući sadržaj može izazvati opstrukciju dišnih putova kao i aspiraciju 
sadržaja u donje dišne putove. Zbog toga je iznimno važno otkloniti kruti 
sadržaj i/ili aspirirati tekućinu prije stavljanja maske na pacijenta. 


. Postaviti orofaringealni ili nazofaringealni tubus ako su dostupni jer oni 


olakšavaju održavanje prohodnosti dišnih putova te provođenje postupka 
umjetnog disanja.. Postavljanje orofaringealnog ili nazofaringealnog tubu- 
sa ne smije odgađati ventilaciju, stoga je prihvatljivo prvo ventilirati paci- 

jenta samoširećim balonom s valvulom i maskom, a tek kasnije postaviti 


10. 


11. 


12: 


orofaringealni ili nazofaringealni tubus. 


. Osoba koja se nalazi iznad glave pacijenta postavlja masku na pacijentovo 


lice tako da je uži dio maske iznad hrpta nosa, a širi dio maske između 
donje usne i brade. Pridržavajući masku čvrsto priljubljenom na lice pa- 
cijenta, palčeve treba postaviti na gornji dio maske (uži dio), a mali prst, 
prstenjak, srednji prst i kažiprst duž donjeg dijela donje čeljusti pacijenta 
sve do ugla donje čeljusti istovremeno podižući donju čeljust gore prema 
masci (slika 3.). 


Slika 3. Slika 4. 


Druga osoba koja pomaže počinje polako stiskati balon nastojeći postići 
željeni broj upuha u minuti. Potrebno je upuhati zrak u pluća minimalno 
jednom u svakih 5 sekundi kod odraslih (slika 4.). Vrlo je važno da se 
balon ne stišće prebrzo ili prejako. Balonu treba vremena da se ponovno 
napuše, a potrebno je i omogućiti da upuhani zrak izađe iz pluća paci- 
jenta. Prejak pritisak na balon može uzrokovati povišeni tlak u gornjim 
dišnim putovima. Uz visoki tlak upuha i masku stisnutu na lice pacijenta 
postoji velika vjerojatnost da će zrak ući u jednjak, a potom i u želudac, 
što povećava rizik od povraćanja i eventualne aspiracije želučanog sadr- 
žaja. 

Ukoliko već nije, samošireći balon bi što prije trebalo spojiti s bocom za 
kisik. Spajanje na dotok kisika je važno, ali ne toliko važno kao ventilacija 
pacijenta. Spajanje na bocu s kisikom ne smije odgađati samu ventilaciju 
tako da se u početku ona može započeti bez dodatnog kisika. Umjetno 
disanje samoširećim balonom uz osiguran maksimalan dotok kisika uve- 
like smanjuje potreban volumen upuhnutog zraka. To je posebno važno 
kada se ventiliraju velike odrasle osobe. Na taj način ujedno se i brže 
rješava nedostatak kisika u organizmu. 


Provjeriti je li samošireći balon ispravno spojen s poveznicom na boci za 
kisik. 

13. Promatrati podizanje prsnoga koša prilikom svake ventilacije. Prilikom 
svakog upuha, trebalo bi se vidjeti podizanje prsnoga koša, što pomaže 
procjeni ispravnosti ventiliranja. 


14. Obratiti pažnju na otpor koji se javlja prilikom stiskanja balona. Normal- 
no je osjećati lagani otpor za vrijeme stiskanja balona, no pojava jačeg 
otpora koji zahtjeva snažnije stiskanje balona, upućuje na nastanak op- 
strukcije u dišnim putovima. 


15. Ukoliko prilikom ventilacije izostane podizanje prsnog koša, moguće je 
da su dišni putovi opstruirani. Nastojanje da se opstruirani dišni putovi 
nasilno ventiliraju može samo pogoršati postojeću opstrukciju. Zbog toga 
se prije slijedećeg upuha mora provjeriti prohodnost dišnih putova i iz 
njih ukloniti strani sadržaj. 


16. Za cijelo vrijeme ventilacije potrebno je pratiti stanje dišnih putova paci- 
jenta, razinu svijesti i napor pri disanju. Poželjno je auskultirati prsni koš. 


POSTUPAK ventilacije samoširećim balonom s valvulom i maskom, tehnika 
za jednu osobu 


U slučaju kardiopulmonalne reanimacije kada se istovremeno mora provo- 
diti nekoliko postupaka; vanjska masaža srca, umjetno disanje, priprema 
opreme za provođenje mjera naprednog održavanja života kao i provođenje 
naprednih postupaka održavanja života, svi članovi tima izvanbolničke hitne 
medicinske službe najčešće se nađu u situaciji da samostalno izvode tehniku 
ventilacije samoširećim balonom s valvulom i maskom. 


U tom slučaju postupak se provodi tako da jedna osoba istovremeno pridr- 
žava masku čvrsto priljubljenom na lice pacijenta jednom rukom, dok dru- 
gom rukom polako stišće balon nastojeći postići željeni broj upuha u minuti. 
Nakon što su provedeni postupci od 1. — 8. iz prethodnog dijela teksta osoba 
koja će samostalno izvoditi ovaj postupak treba palcem i kažiprstom obuhva- 
titi masku, a ostalim prstima oslanjajući se na koštani dio podignuti donju 
čeljust (slike 5. i 6.) 


Slika 5. Slika 6. 

PONOVNE PROCJENE 


Tijekom ventilacije neophodno je stalno pratiti podizanje prsnoga koša pa- 
cijenta te otpor koji se javlja prilikom upuha. Ako pacijent odgovara sponta- 
nim udisajima, procijeniti učinkovitost tih udisaja. Orofaringealne ili nazofa- 
ringealne tubuse postaviti što je prije moguće, kako bi se osigurala primje- 
rena ventilacija. Tražiti znakove povraćanja ili sekreta za vrijeme ventilacije i 
po potrebi aspirirati. 


VAŽNE NAPOMENE 


* Ukoliko ventilaciju samoširećim balonom s valvulom i maskom provodi 
jedna osoba vrlo je teško postići dostatan volumen upuha uz istovre- 
meno dobro prianjanje maske i stiskanje balona. U nekim slučajevima 
jedan, ako ne i oba ova postupka, su ugroženi. Još je teže ako osoba ima 
male šake ili je pacijent velik. Međutim, dvije osobe taj postupak mogu 
izvoditi prilično učinkovito. 

* Ako se ne vidi podizanje prsnog koša ili se čuje izlazak zraka uz masku, 
potrebno je promijeniti položaj glave pacijenta, priljubiti masku na lice 
te ponovno pokušati ventilirati. 


* Umjetno disanje samoširećim balonom s maskom kod pacijenata sa 
sumnjom na ozljedu kralježnice je vrlo teško i zahtjevno jer se istovre- 
meno moraju dišni putovi održavati otvorenima, ventilirati pacijenta, ali 
i održavati glavu i vrat u neutralnom položaju. Postavljanje orofaringe- 
alnog ili nazofaringealnog tubusa te provođenje postupka s dvije osobe 
može ventilaciju samoširećim balonom s valvulom i maskom učiniti zna- 
čajno uspješnijom. 

* Prozirne maske omogućavaju da se odmah uoči ukoliko je došlo do na- 
kupljanja tekućine ili ostalih sadržaja u dišnim putovima. U tom slučaju 
dišni putovi se odmah moraju očistiti ručno otklanjajući veće komade ili 
aspiracijom. U protivnom provođenje umjetnog disanja može dovesti do 
aspiracije sadržaja u pluća i/ili opstrukcije dišnih putova. 


* Maske ne pristaju svim pacijentima što može prouzrokovati teškoće pri 
ventilaciji, npr. pacijenti s malim ili velikim licem, s brkovima i bradom, 
bez zubne proteze, ozlijeđeni s postavljenim ovratnikom za imobilizaciju 
vratne kralježnice, kao i oni s ozljedom lica. Tada treba pažljivo odabrati 
masku kao i položaj maske koja će omogućiti najbolju moguću ventilaci- 
ju. 


* Ukoliko se tijekom stiskanja samoširećeg balona pojavi otpor ili on po- 
stane veći moguće je da je došlo do opstrukcije dišnog puta kao i do 
povećanja otpora u prsnom košu. 


* Neophodno je provjeravati ispravnost i čistoću BVM-a. 

POSEBNOSTI KOD DJECE | OSOBA STARIJE ŽIVOTNE DOBI 


Dišni putovi u ove dvije skupine pacijenata su krhkiji i mogu se lakše oštetiti 
povećanim tlakom. Dužina trajanja upuha kod djece i dojenčadi je od 1 do 
1,5 sekundie. Isporučuje se jedan upuh svake 3 sekunde. Potrebno je oda- 
brati odgovarajuću veličinu maske. 


Kod starijih pacijenata se treba pobrinuti da se svakim stiskom samoširećeg 
balona zrak isporučuje tijekom 2 sekunde. Samošireći baloni dolaze u tri 
veličine: 250, 450-500 i 1.600 — 2.000 ml. Većina samoširećih balona ne po- 
država spontano disanje. Kisik prolazi samo dok je valvula otvorena, a to se 
događa dok se balon pritišće. Ako se balon ne stišće, dijete neće moći disati, 
jer ne može generirati tlak koji bi otvorio valvulu. Maske koje se koriste uz 
samošireće balone moraju dobro obuhvatiti usta i nos, bez pritiska na oči. 
Najbolje su maske s najmanjim mrtvim prostorom. Moraju biti prozirne kako 
bi se mogla kontrolirati djetetova boja te mogući povraćani sadržaj. Postoje 
maske raznih veličina i dvaju oblika: anatomskog i kružnog. Maske kružnog 
oblika, od mekane plastike ili napuhanog ruba omogućuju dobru priljublje- 
nost u novorođenčeta i malog djeteta. Anatomski oblikovana maska može se 
koristiti za stariju djecu i odrasle. 

POGLAVLJE 21 


OSNOVNE MJERE ODRŽAVANJA ŽIVOTA KOD ODRASLIH 


Cilj: Uspješno provoditi osnovne mjere održavanja života kod odraslih 


UVOD 


U ovom poglavlju će se raspraviti one postupke koje vozači moraju poznavati 
kako bi u timu zajedno s liječnikom i medicinskom sestrom /medicinskim 
tehničarom uspješno započeli postupke održavanja života. 


OPREMA 
* Mjere osobne zaštite 
* Džepna maska 
* Samošireći balon sa spremnikom 
e Kisik 


* Aspirator i kateter za aspiraciju 


POČETNA PROCJENA 


Provjeriti sigurnost okoline te razmotriti potrebu premještanja pacijenta ako 
je: 


* okolina nesigurna 

* prisutna značajna količina vode u okolini 
* pacijent na metalnoj površini 

* prisutna mogućnost eksplozije 


Ako je prije dolaska tima hitne medicinske službe započeta kardiopulmo- 
nalna reanimacija (KPR), potrebno ju je prekinuti dok se ne procijeni stanje 
pacijenta. Procjenjuje se odgovor pacijenta na poziv i laganu trešnju, disanje 
i znakovi života. Ako pacijent ne reagira, ne diše i nema znakova života: 
započeti vanjsku masažu srca i umjetno disanje! 

POSTUPAK 

1. Primijeniti mjere osobne zaštite. 

2 Provjeriti sigurnost mjesta za sebe i pacijenta. 

3. Poleći pacijenta na leđa na suhu i nemetalnu površinu. 


4. Procijeniti odgovor pacijenta na podražaj; nježno protresti ramena paci- 
jenta i glasno upitati: “Jeste li dobro?“ (slika 1.) 


5. Ako pacijent ODGOVARA / REA- 
GIRA NA PODRAŽAJ, potrebna 
je daljnja procjena njegova sta- 
nja. 

6. Ako pacijent NE ODGOVARA / 
NE REAGIRA NA PODRAŽAJ po- 
slati drugog člana tima da pozo- 
ve tim s liječnikom (kada liječnik 
nije u timu) i donese automatski 
vanjski defibrilator ukoliko ga 
ima u opremi. Za to vrijeme pro- 
cijeniti disanje i znakove života. 


Slika 1. 


POSTUPAK PROCJENE DISANJA I ZNAKOVA ŽIVOTA 
7. Otvoriti dišne putove zabacivanjem glave i podizanjem brade: 
* Staviti ruku na čelo pacijenta i nježno zabaciti glavu. 


* Vrhove svojih prstiju postaviti na vrh brade i podizanjem brade otvoriti 
dišne putove (slika 2.). 


Slika 2. Slika 3. 

8. Procijeniti disanje održavajući dišne putove otvorenima GLEDATI, SLUŠA- 
TI i OSJEĆATI diše li pacijent normalno i to u trajanju do 10 sekundi (slika 
3.) te pri tome: 


* Gledati pomicanje prsnog koša ( disanje/kašljanje) 
* Tražiti bilo kakve pokrete ili znakove života 

e Slušati zvuk disanja nad ustima pacijenta. 

* Osjećati struju zraka na svom obrazu. 


Unutar prvih nekoliko minuta nakon srčanog zastoja, osoba može jedva 
disati ili rijetko i glasno hvatati zrak. To se ne smije zamijeniti s normalnim 
disanjem. Ako postoji bilo kakva sumnja je li disanje normalno, ponašati se 
kao da disanje nije normalno. Agonalno disanje (usporeno disanje, disanje 

s naporom i hroptanjem) se često javlja u ranoj fazi srčanog zastoja kao i za 
vrijeme vanjske masaže srca no nije znak da postoji spontana cirkulacija krvi. 


Ukoliko pacijent NE diše/NE diše normalno, NE kašlje, NEMA strujanja zra- 
ka i NEMA pokreta prsnog koša i svrhovitih pokreta drugih dijelova tijela 
zaključuje se da NEMA NI ZNAKOVA ZIVOTA. 


9. Ako pacijent NEMA znakova života odmah započeti vanjsku masažu srca i 
umjetno disanje u omjeru 30:2 te poslati drugog člana tima da pozove tim 
s liječnikom (kada liječnik nije u timu) i donese automatski vanjski defibri- 
lator ukoliko ga ima u opremi. 


POSTUPAK IZVOĐENJA VANJSKE MASAŽE SRCA I UMJETNOG DISANJA U 
OMJERU 30:2 


* Kleknuti sa strane pacijenta u 
razini prsnog koša. 


* Postaviti korijen dlana jedne 
ruke na sredinu prsnog koša 
(što odgovara sredini donje 
polovice prsne kosti). 


e Staviti korijen dlana druge 
ruke povrh prve. 


* Ispreplesti prste ruku i provje- 
riti da se dlan nije pomaknuo 
sa sredine prsnog koša i sa 
prsne kosti na rebra, donji dio 
prsne kosti ili trbuh. 


Slika 4. 


* Postaviti se okomito iznad prsnog koša pacijenta i s rukama ispruženim u 
laktu utisnuti prsnu kost 5 — 6 cm (slika 4.) 

* Nakon svakog pritiska, otpustiti pritisak bez odvajanja ruku od prsne kosti 
pacijenta. 


* Pritiske ponavljati brzinom od oko 100 do 120 puta u minuti (nešto manje 
od dva pritiska u sekundi) (slika 4.). 


* Vrijeme trajanja pritiska i otpuštanje mora biti jednako. 


* Nakon 30 pritisaka na prsnu kost otvoriti dišne putove gore opisanim po- 
stupkom i započeti postupak umjetnog disanja usta na usta, džepnom ma- 
skom (vidi poglavlje 3) ili samoširećim balonom s maskom (vidi poglavlje 4) 
zavisno od toga što je od opreme dostupno. 


Postupak izvođenja umjetnog disanja usta na usta 
* Normalno udahnuti i usnama obuhvatiti usta pacijenta osiguravajući 
dobro prianjanje (slika 5.). 
* Palcem i kažiprstom ruke koja je smještena na čelu pacijenta stisnuti 
mekani dio nosa. 


* Polagano upuhati zrak u usta pacijenta istovremeno promatrajući podi- 
zanje prsnog koša. Učinkoviti udah traje otprilike 1 sekundu i potrebno je 
upuhati toliko volumena zraka da se proizvede vidljivo podizanje prsnog 
koša kao pri normalnom disanju. 


* Izbjegavati brze i snažne upuhe. 


* Održavajući glavu zabače- 
nom i bradu podignutom, 
odmaknuti usta od pacijenta 
otpustiti vršak nosa i proma- 
trati spuštanje prsnog koša za 
vrijeme dok zrak izlazi. 


* Ponovno normalno udahnuti i 
upuhati zrak u usta pacijenta 
dajući mu tako dva učinkovita 
udaha. 


* Nakon 2 upuha odmah, bez 
odgađanja, postaviti ruke na 
Slika 5. sredinu prsnog koša i započeti 

vanjsku masažu srca provo- 
deći slijedećih 30 pritisaka na 
prsnu kost. 


* Nastaviti s vanjskom masažom srca i umjetnim disanjem u omjeru 30:2. 


* Sve do dolaska tima s liječnikom NE prekidati KPR kako bi se procijenilo 
stanje pacijenta osim, ako se ne pojave znakovi života. 

* Ako početni upuh ne odigne prsni koš kao kod normalnog disanja, tada se 
prije slijedećeg pokušaja mora: 


* provjeriti usnu šupljinu pacijenta i ukloniti sadržaj koji zatvara dišni 
put 


provjeriti je li glava pravilno zabačena i brada podignuta. 


* Ne pokušavati upuhati više od dva udaha prije nastavljanja vanjske masaže 
srca. 


* Članovi tima koji vrše vanjsku masažu srca trebali bi se mijenjati u prosjeku 
svake dvije minute kako ne bi došlo do zamora i neučinkovite masaže. Za- 
mjena se može dogoditi i ranije ukoliko masaža nije učinkovita. Najbolje je 
da se drugi član tima pripremi započeti vanjsku masažu odmah nakon što 
je prvi upuhao zrak u usta pacijenta drugi puta. 


11. Ako pacijent NE odgovara/ NE reagira na podražaj, ali DIŠE/IMA znakove 
života potrebno je nastaviti procjenu njegova stanja. 


VAŽNE NAPOMENE 


Postupak vanjske masaže srca i umjetnog disanja se ne prekida sve dok ne 
stigne tim s liječnikom i preuzme postupak ili dok se ne donese automatski 
vanjski defibrilator ako je u opremi prisutnog tima. 


Žrtva ne počne normalno disati. 
Agonalno disanje se ne smatra normalnim disanjem. 


Umjetno disanje usta na usta primjenjuje samo onda kada nema drugih po- 
magala poput džepne maske, samoširećeg balona s maskom i sl. 


Umjetno disanje usta na nos je učinkovita zamjena umjetnom disanju usta 
na usta (kada nema druge opreme) u situaciji kada se usta ne mogu otvoriti 
ili su ozlijeđena te u posebnim situacijama kao što je spašavanje iz vode. 

POGLAVLJE 22. 


OPSTRUKCIJA DIŠNIH PUTOVA STRANIM TIJELOM KOD ODRASLIH 


Cilj: Uspješno prepoznati gušenje i otvoriti dišne putove u slučaju teš- 
ke opstrukcije uzrokovane stranim tijelom kod odraslih 


UVOD 


U ovom poglavlju opisani su postupci koje vozači hitne medicinske službe 
moraju poznavati kako bi u timu zajedno s liječnikom i medicinskom se- 
strom/medicinskim tehničarom uspješno započeli postupke za izbacivanje 
stranog tijela iz dišnih putova. 


OPREMA 


Osobna zaštitna oprema 


POČETNA PROCJENA 


Prepoznavanje opstrukcije dišnih putova stranim tijelom ključ je uspješnog 
ishoda po pacijenta i zato je važno ne zamijeniti ovo hitno stanje s nesvjesti- 
com, srčanim udarom, konvulzijama ili drugim stanjima koja mogu iznenad- 
no uzrokovati otežano disanje, cijanozu ili gubitak svijesti. 


Strano tijelo može uzrokovati lakše ili teže začepljenje dišnih putova. Najče- 
šće se napad gušenja događa tijekom jela, a pacijent se pritom drži za vrat 
(slika 1.). Važno je pacijenta koji je pri svijesti upitati “Gušite li se?“. 


Znakovi i simptomi lakše opstrukcije dišnih 
putova su: 


* na pitanje ,,Gušite li se?“ pacijent odgovara 
,Da“ 


* pacijent može govoriti, kašljati i disati. 


Znakovi i simptomi teške opstrukcije dišnih 
putova su: 


na pitanje ,,Gušite li se?“ pacijent ne može 
* govoriti, može reagirati klimanjem glave 


* pacijent ne može disati ili diše uz zvižduke 


kašalj je nečujan 


Slika 1. 


* pacijent može biti bez svijesti. 

POSTUPAK 
1. Primijeniti mjere osobne zaštite 
2. Provjeriti sigurnost mjesta za sebe i pacijenta. 
3. Procijeniti radi li se o lakšoj ili teškoj opstrukciji dišnih putova. 
4. Ukoliko pacijent pokazuje znakove lakše opstrukcije dišnih putova 
* Treba ga poticati da nastavi kašljati i ne činite ništa više. 


5. Ukoliko je pacijent pri svijesti i pokazuje znakove teške opstrukcije diš- 
nih putova 


* Primijeniti do pet udaraca po leđima 
- postaviti se sa strane i malo iza pacijenta 


- podržati jednom rukom prsni koš pacijenta i nagnuti ga prema na- 
prijed (slika 2.) Ovaj položaj omogućava da strano tijelo izađe na 
usta, a ne da se pomakne prema dolje u dišne putove. 


- korijenom dlana jače udariti između lopatica do pet puta. 


* Nakon svakog udarca provjeriti jesu li se dišni putovi oslobodili jer je 
cilj otkloniti opstrukciju svakim pojedinim udarcem, a ne udariti svih 
pet puta. 


* Ukoliko se s pet udaraca nije 
uspjela otkloniti opstrukcija dišnih 
putova, primijeniti pet pritisaka na 
trbuh 


- postaviti se iza pacijenta i obuhva- 
titi s obje ruke gornji dio njegova 
trbuha 


- nagnuti pacijenta prema naprijed 


- stisnuti šaku i staviti ju između 
pupka i donjeg kraja sternuma 
(slika 3.) 


- uhvatiti stisnutu šaku drugom 
rukom i naglo povući prema sebi i 
gore, 


- ponoviti postupak do pet puta. 


Slika 2. 


* Ukoliko je opstrukcija još prisutna, a pacijent pri svijesti, nastaviti 
izmjenično s pet udaraca po leđima i s pet pritisaka na trbuh. 

Napomena: kod teže op- 
strukcije uzrokovane stranim 
tijelom neophodno je odmah 
pozvati tim s liječnikom. Za 
vrijeme dok jedan član tima 
poziva tim s liječnikom, drugi 
član tima nastavlja s postup- 
kom. 


6. Ukoliko pacijent izgubi svi- 
jest 


* Pažljivo ga položiti na čvr- 
Slika 3. stu i ravnu površinu. 


* Započeti s osnovnim mjerama održavanja života. Neophodno je 
započeti vanjsku masažu srca kod pacijenta koji je bez svijesti, čak i 
ako je bilo prisutno jer se pritiskom na sredinu prsnog koša želi oslo- 
boditi strano tijelo iz dišnih putova. 


* Prilikom otvaranja dišnih putova za pokušaj umjetnog disanja, po- 
gledati vidi li se strano tijelo u usnoj šupljni. Ako se strano tijelo vidi 
u usnoj šupljini pokušati ga ukloniti prstom ili Magillovim hvataljka- 
ma. 


VAŽNE NAPOMENE 


* Nakon uspješnog otklanjanja opstrukcije, strano tijelo može zaostati u 
gornjem ili donjem dijelu dišnog sustava i kasnije uzrokovati komplikaci- 
je te takove pacijente obavezno mora pregledati liječnik. 

* Pacijente koji kašlju, otežano gutaju ili oni koji još uvijek imaju osjećaj 
stranog tijela u grlu, mora pregledati liječnik. 

* Pritisci na trbuh mogu uzrokovati teške unutarnje ozljede i stoga sve 
pacijente kod kojih je bio primijenjen ovaj postupak mora pregledati 
liječnik. 

POGLAVLJE 23. 


OSNOVNE MJERE ODRŽAVANJA ŽIVOTA KOD DJECE 


Cilj: Uspješno provoditi osnovne mjere održavanja života djece 


UVOD 


U ovom poglavlju opisani su postupci koje vozači u hitnoj medicinskoj službi 
moraju poznavati kako bi u timu zajedno s liječnikom i medicinskom se- 
strom/medicinskim tehničarom, uspješno započeli osnovne mjere održava- 
nja života kod djece. 


OPREMA 

* Mjere osobne zaštite 

* Samošireći balon s maskom i spremnikom 
e Kisik 


POČETNA PROCJENA 
Dojenče je dijete do jedne godine života. 
Djetetom se smatra dijete od jedne godine života do puberteta. 


Ako je prije dolaska tima hitne medicinske službe započeta kardiopulmo- 
nalna reanimacija (KPR), potrebno ju je prekinuti dok se ne procijeni stanje 
djeteta ABC pristupom. Procjenjuje se odgovor djeteta na poziv i osjetilnu 
stimulaciju, disanje i znakove života. Ako dijete ne reagira, ne diše normal- 
no i nema znakova života: započeti umjetno disanje i vanjsku masažu srca! 

POSTUPAK 
1. Primijeniti mjere osobne zaštite 


2. Provjeriti sigurnost mjesta događaja za sebe i dijete. 


3. Utvrditi reagira li dijete, procjenjujući odgovor djeteta na poziv i osjetilnu 
stimulaciju (slika 1.). Nikad ne tresti dijete. Glavu djeteta stabilizirati stav- 
ljanjem jedne ruke na njegovo čelo dok se drugom rukom nježno protrese 
djetetova ruka. Istodobno, glasno zazvati dijete po imenu i reči mu ,,Pro- 
budi se!“ili upitati “Jesi li dobro?" 


4. Ukoliko dijete reagira pokre- 
tom, plakanjem ili riječju: 


* ostaviti ga u položaju u 
kojemu je nađeno 


* procijeniti stanje djeteta 
SALI i potražiti pomoć ako je 
MM L po potrebno. 

i | as 


UA 


5. Ukoliko dijete ne reagira 
poslati drugog člana tima da 
pozove tim s liječnikom. Ukoliko 
liječnik nije u timu koji se na- 

Slika 3. šao u situaciji da provodi mjere 

održavanja života neophodno je 

odmah ga pozvati kako bi se u nastavku mogle što je moguće ranije provoditi 
mjere naprednog održavanja života. Za vrijeme dok jedan član tima poziva 
tim s liječnikom/donosi AED, drugi član tima nastavlja s procjenom i provodi 
mjere održavanja života. 


6. Otvoriti dišne putove zabacivanjem glave i podizanjem brade. 
- Pristupiti djetetu sa strane. 
- Stavite ruku na njegovo čelo i nježno mu zabaciti glavu. 


- Vrhove svojih prstiju postaviti na vrh brade i podizanjem brade otvo- 
rite dišne putove. Kod dojenčeta (<1 godine) glava se postavlja u 
neutralni položaj (os uha je poravnata s osi prsnog koša). Kod starije 
djece, potrebno je jače zabaciti glavu (tzv. položaj njušenja). 


* Ukoliko su dišni putovi i dalje zatvoreni pokušati ih otvoriti metodom 
potiskivanja donje čeljusti prema naprijed. 


- Postaviti dva prsta obje ruke iza svake strane djetetove donje čeljusti 
i gurnuti donju čeljust prema naprijed. Ovo je ujedno i postupak ko- 
jim se dišni putovi otvaraju kod sumnje na ozljedu vratne kralježnice. 

7. Održavajući dišne putove otvorenima, GLEDATI, SLUŠATI i OSJEĆATI diše li 
dijete spontano i djelotvorno i to najviše 10 sekundi. 


* Gledati pomicanje prsnog koša i trbuha. 
e Slušati šumove disanja nad ustima djeteta. 


* Osjećati strujanje zraka na svom obrazu. 

Ukoliko dijete diše normalno 
* održavati dišne putove prohodnima 


* stalno nadzirati disanje. 


oD 


Ukoliko dijete ne diše normalno ili uopće ne diše 


* Pogledati u usnu šupljinu i uvjeriti se ima li u njoj kakvo vidljivo strano 
tijelo te ga pažljivo ukloniti. Uklanjanje “na slijepo“ se ne smije provoditi 
radi opasnosti od nastanka oštećenja mekog tkiva ili dubljeg guranja 
stranog tijela u dišni put. 


* Početno 5 puta upuhati zrak. 


* Provodeći umjetno disanje procjenjivati javlja li se nagon na povraćanje 
ili kašalj što čini procjenu znakova života. 


POSTUPAK PROVOĐENJA UMJETNOG DISANJA KOD DOJENČETA 
* Osigurati neutralni položaj glave i podignutu bradu. 
* Udahnuti i ustima dobro obuhvatiti usta i nosne otvore dojenčeta. 


* Ukoliko se kod starijeg dojenčeta nos i usta ne mogu obuhvatiti, može se 
svojim ustima obuhvatiti samo nos ili usta dojenčeta (ako se koristi nos 
treba zatvoriti usta da se spriječi izlaz zraka). 


* Upuhnuti odmjereno u usta i nos dojenčeta kroz 1 — 1,5 sekundi, dostat- 
no da se postigne vidljivo podizanje prsnoga koša. 


* Održavajući neutralni položaj glave i podignutu bradu, odmaknuti svoja 
usta od dojenčetovih i promatrati spušta li se prsni koš kako zrak izlazi 
van. 


* Udahnuti ponovo i ponoviti taj slijed 5 puta. 


POSTUPAK PROVOĐENJA UMJETNOG DISANJA KOD DJETETA STARIJEG OD 
1 GODINE: 


* Osigurati zabačenu glavu i podignutu bradu. 


* Stisnuti kažiprstom i palcem ruke koja je na čelu mekani dio nosa držeći 
ga zatvorenim. 

* Malo otvoriti usta djeteta održavajući podignutu bradu 
* Udahnuti i dobro obuhvatiti usnama usta djeteta. 


* Upuhnuti odmjereno u usta kroz 1 — 1,5 sekunde promatrajući podizanje 
prsnoga koša. 


* Održavajući zabačenu glavu i podignutu bradu, odmaknuti svoja usta od 
djetetovih i promatrati spušta li se prsni koš kako zrak izlazi van. 


* Udahnuti ponovo i ponoviti taj slijed 5 puta. 


Djelotvornosti umjetnog disanja se prepoznaje promatranjem podizanja 

i spuštanja prsnoga koša djeteta slično kao kod pokreta uzrokovanih nor- 
malnim disanjem. Ako pokreti prsnoga koša prilikom umjetnog disanja nisu 
vidljivi moguće je da se radi o opstrukciji dišnih putova pa je potrebno po- 
kušati otvoriti dišne putove ponovnim namještanjem glave, a ako i to nije 
bilo uspješno treba pokušati metodom potiskivanja donje čeljusti prema 
naprijed. 


10. Ukoliko se nakon 5 pokušaja nije postiglo djelotvorno upuhivanje zraka, 
treba započeti s vanjskom masažom srca. 


Ukoliko je upuhivanje zraka bilo djelotvorno nastaviti kako slijedi. 
11. Procijeniti znakove života. 


* Tražiti znakove života koji uključuju pokrete tijela, kašljanje ili normalno 
disanje (ne agonalno niti rijetko i nepravilno disanje). 


* Postupak ne smije trajati duže od 10 sekundi 
12. Ukoliko ima znakova života 


* Nastaviti s umjetnim disanjem sve dok dijete ne započne samostalno 
djelotvorno disati. 


* Održavati dišne putove prohodnima ako je dijete bez svijesti. 

* Pažljivo nadzirati dijete tijekom prijevoza u zdravstvenu ustanovu. 
13. Ukoliko nema znakova života: 

* započeti vanjsku masažu srca 

* naizmjenično provoditi vanjsku masažu srca i umjetno disanje 
14. Postupak vanjske masaže srca: 

* Kod sve djece kompresija se radi na donjoj polovici prsne kosti. 


* Kako bi se izbjegla kompresija gornjeg dijela trbuha locirati vršak prsne 
kosti tako da se pronađe ugao gdje se donja rebra spajaju s prsnom kosti. 


* Prsna kost se pritišće jedan poprečni prst iznad toga mjesta. 


* Pritisak treba biti dostatan da utisne prsnu kost najmanje za 1/3 promje- 
ra prsnoga koša. 

* Otpustiti pritisak i ponavljati ga brzinom od najmanje 100/min. 


* Nakon 15 kompresija, zabaciti glavu i podignuti bradu te dvaput djelo- 
tvorno upuhati zrak. 


* Nastaviti vanjsku masažu srca i umjetno disanje u omjeru 15:2. 


lako se vanjska masaža provodi brzinom 100 puta po minuti, stvarni broj u 
minuti biti će manji od 100 zbog stanki za umjetno disanje. 


Postupak vanjske masaže srca kod dojenčadi 


* Metoda s dva prsta se preporučuje u dojenčeta kada je prisutan jedan 
član tima hitne medicinske službe. 


- Postaviti dva prsta jedne ruke na donju polovicu prsne kosti (slika 2.). 
- Prsnu kost utisnuti najmanje za 1/3 promjera prsnog koša. 


- Nakon svake kompresije 
popustiti pritisak ne odižući 
prste sa prsnog koša. Prsti 
se odižu tek nakon serije od 
15 kompresija radi podizanja 
brade i učinkovitog otvara- 
nja dišnog puta te provođe- 
nja umjetnog disanja s dva 
upuhivanja zraka. 


Slika 2. 


* Metoda dva palca s obuhvaćanjem prsnoga koša se primjenjuje kada su 
prisutna dva člana tima. 


- Dva palca se postave ravno jedan uz drugog na donju polovicu prsne 
kosti s vrhovima postavljenim prema glavi dojenčeta (slika 3.). 


- Ostalim dijelom obje ruke sa 
skupljenim prstima obuhva- 
titi donji dio prsnoga koša 
tako da vrhovi prstiju podu- 
piru leđa dojenčeta. 


- Pritisnuti na donju polovi- 
cu prsne kosti s dva palca 
tako da se prsna kost utisne 
najmanje za 1/3 promjera 
prsnog koša dojenčeta. 


Slika 3. 

Postupak vanjske masaže srca kod djece iznad 1 godine života: 
- Postaviti korijen dlana jedne ruke iznad donje polovice prsne kosti. 
- Podignuti prste kako ne bi pritiskali na djetetova rebra. 


- Postaviti se okomito iznad prsnog koša djeteta i s ispruženom rukom 
pritisnuti prsnu kost tako da se utisne najmanje za 1/3 promjera pr- 
snoga koša. 


Kod veće djece ili članova tima slabije fizičke građe, prsnu kost je lakše uti- 
snuti koristeći se objema rukama s isprepletenim prstima. 


VAŽNE NAPOMENE 


* Kada su prisutne dvije osobe koje pružaju pomoć, jedna obavještava 
medicinsku prijavno dojavnu jedinicu, a druga provodi postupke vanjske 
masaže srca i umjetnog disanja 


* Kada je prisutna samo jedna osoba postupke vanjske masaže srca i 
umjetnog disanja treba provoditi kroz 1 minutu i tada pozvati medicin- 
sku prijavno dojavnu jedinicu. 


* Izuzetak je situacija kada se neposredno svjedoči iznenadnom kolapsu 
djeteta. U tom slučaju zbog pretpostavke da se radi o srčanom uzroku 
aresta medicinsku prijavno dojavnu jedinicu mora se obavijestiti prije 
nego li se započnu osnovne mjere održavanja života (prisutna samo 
jedna osoba). 


* Umjetno disanje usta na nos i usta te usta na usta primijeniti onda kada 
nema samoširećeg balona s maskom i spremnikom primjerene veličine 
za dob djeteta uz dodatni kisik. 


* Postupak vanjske masaže srca i umjetnog disanja se ne prekida: 
- dok ne stigne tim s liječnikom i preuzme postupak 


- dijete ne pokaže znakove života (počinje se buditi, pokretati dijelove 
tijela, otvarati oči i normalno disati.). 

Poglavlje 24. 
OPSTRUKCIJA DIŠNIH PUTOVA STRANIM TIJELOM KOD DJECE 


Cilj: Uspješno prepoznati gušenje i otvoriti dišne putove u slučaju op- 
strukcije uzrokovane stranim tijelom kod djece 


UVOD 


U ovom poglavlju opisani su postupci koje vozači hitne medicinske službe 
moraju poznavati kako bi u timu zajedno s liječnikom ili u situaciji kada se 
nađu sami, uspješno započeli postupke za izbacivanje stranog tijela iz dišnih 
putova. 


OPREMA 


Sredstva osobne zaštite 


POČETNA PROCJENA 


Prepoznavanje opstrukcije dišnih putova stranim tijelom ključ je uspješnog 
ishoda. 


Kad strano tijelo uđe u dišne putove, dijete odmah reagira kašljem u po- 
kušaju da ga izbaci. Ako je kašalj odsutan ili nedjelotvoran, radi se o teškoj 
opstrukciji dišnih puteva. 
U većine dojenčadi i djece gušenje se događa tijekom igre ili jela, najčešće u 
nazočnosti svjedoka. Opstrukciju dišnih putova stranim tijelom karakterizira 
nagli početak poteškoća s disanjem, kašljanje, nagon na povraćanje ili stri- 
dor (zvuk disanja naliči struganju, zviždanju). Sumnja na opstrukciju dišnih 
putova stranim tijelom postavlja se: 

* kod iznenadnog početka kašlja ili gušenja 

* kad nema drugih znakova bolesti 


* kad postoje podaci o jelu ili igri smalim predmetima neposredno nakon 
početka simptoma. 

POSTUPAK 

1. Primijeniti mjere osobne zaštite 

2. Provjeriti sigurnost mjesta događaja za sebe i dijete. 

3. Procijeniti dijete koje se guši. 

4. Ukoliko dijete učinkovito kašlje treba ga poticati da nastavi kašljati i ne 
činite ništa više. 
Pri učinkovitom kašlju, dijete kašlje glasno, može plakati ili govoriti, može 
udahnuti zrak prije kašlja i reagira u potpunosti. 


U1 


. Ukoliko je kašalj djeteta neučinkovit ili postane neučinkovit, odmah utvr- 
diti razinu svijesti. Pri neučinkovitom kašlju dijete tiho ili nečujno kašlje, 
ne može govoriti, ne može disati, postaje cijanotično i snižene je razine 
svijesti. Ukoliko liječnik nije u timu koji se našao u situaciji da provodi 
postupke za otvaranje dišnih putova kod opstrukcije uzrokovane stranim 
tijelom, neophodno je odmah ga pozvati. Za vrijeme dok jedan član tima 
poziva tim s liječnikom, drugi član tima nastavlja s postupkom. 

Ukoliko je vozač sam odmah mora pozvati pomoć. 


mN 


. Ukoliko je dijete pri svijesti, ali ne kašlje ili neučinkovito kašlje primijeniti 
udarce u leđa. 


3 


. Udarci u leđa 
* Postupak kod dojenčeta (slika 1.). 


- Okrenuti dojenče u položaj na 
trbuh s glavom prema dolje i 
poduprijeti ga. 


- Zdravstveni djelatnik koji sjedi ili 
kleči može sigurno poduprijeti 
dojenče preko svoga krila. 


- Poduprijeti glavu dojenčeta po- 
stavljajući palac jedne ruke na 
kut donje čeljusti i jedan do dva 
prsta iste ruke na isto mjesto s 
druge strane donje čeljusti. 


- Ne pritiskati meko tkivo ispod 
donje čeljusti dojenčeta jer će 
to pogoršati opstrukciju dišnog 
puta. 


ć pa - Korijenom dlana jedne ruke 

Slika 1. primijeniti do pet udaraca u sre- 
dinu leđa između lopatica jer je 
cilj osloboditi opstrukciju svakim 
udarcem, a ne ih primijeniti svih 
pet. 


119 


vozaci_hitne_2012.indd 119 q&) 19.07.2012. 19:12 


* Postupak kod djeteta starijeg od godine dana 


- Udarci u leđa su djelotvorniji ako je dijete u položaju s glavom prema 
dolje. 


- Malo dijete može biti postavljeno preko krila kao i dojenče. 


- Ako to nije moguće, poduprijeti dijete koje stoji rukom i nagnuti ga 
koso prema naprijed i primijeniti udarce u leđa. 


8. Ako udarci u leđa ne uklone opstrukciju dišnih putova stranim tijelom, 
primijeniti pritiske na prsnu kost kod dojenčadi ili pritiske na trbuh kod 
djece. Ovi postupci stvaraju “umjetni kašalj" što povećava tlak u prsnom 
košu i uklanja strano tijelo. 

Dojenčadi Ne pritiskati trbuh. 


Način pritiska na prsnu kost kod dojenčeta (slika 2.). 


* Okrenuti dojenče na leđa s gla- 
vom prema dolje. 


* Rukom koja je položena prema 
dolje ili preko natkoljenice po- 
duprijeti dijete. 

* Odrediti mjesto pritiska na pr- 
snu kost. 


Primijeniti do 5 pritisaka na prsnu 
* kost. 


Okretanje dojenčeta na leđa s 
glavom prema dolje postiže se 
postavljanjem slobodne ruke duž 
leđa dojenčeta i obuhvaćanja 
zatiljka šakom. Mjesto pritiska 

je donji dio prsne kosti otprilike 
jedan poprečni prst iznad vrška 
prsne kosti. Na prsnu kost se 
pritišće slično kao kod vanjske 
Slika 3. masaže srca, ali snažnije i sporije. 


Način pritiska na trbuh kod djece starije od godine dana 


* Stati ili kleknuti iza djeteta. Postaviti svoje ruke ispod ruku djeteta i obu- 
hvatiti njegov trup. 

* Stisniti svoju šaku i položiti je između pupka i vrška prsne kosti. 

* Stisnutu šaku čvrsto obuhvatiti drugom rukom i snažno povuči prema 


unutra i gore pazeći pri tom da se ne pritišće na vršak prsne kosti ili do- 
nja rebra jer to može uzrokovati ozljede trbušnih organa. 

* Postupak ponoviti do 5 puta. 


Ako strano tijelo nije uklonjeno, a dijete je i dalje pri svijesti, nastaviti sa sli- 
jedom udaraca u leđa i pritisaka na prsnu kost (za dojenčad) ili pritisaka na 
trbuh (za djecu iznad 1 godine života). 


9, Ako je dijete s opstrukcijom dišnih putova bez svijesti ili izgubi svijest 
e Pažljivo ga postaviti na čvrstu i ravnu površinu. 


* Otvoriti dišne putove i pogledati u usnu šupljinu tražeći vidljivo strano 
tijelo. Prilikom otvaranja dišnih putova za pokušaj umjetnog disanja, 
pogledati vidi li se strano tijelo u usnoj šupljni. Ako se strano tijelo vidi u 
usnoj šupljini pokušati ga ukloniti prstom. Ne pokušavati uklanjati strano 
tijelo na slijepo ili ponavljati pokušaj prstom jer to može uzrokovati nje- 
govo pomicanje dublje u ždrijelo i uzrokovati ozljedu. 


* 5 puta upuhati zrak procjenjujući pritom učinkovitost svakog udaha. 
Ukoliko udah ne uzrokuje podizanje prsnoga koša treba ponovo namje- 
stiti glavu djeteta prije slijedećeg pokušaja upuhivanja zraka. 


* Ukoliko nakon 5 upuhivanja nema odgovora (pokreta dijelova tijela, ka- 
šljanja, spontanog disanja) započeti vanjsku masažu srca bez procjene 
znakova života. 


VAŽNE NAPOMENE 


* Nakon uspješnog otklanjanja opstrukcije potrebno je procijeniti stanje 
djeteta pa dijete treba pregledati liječnik. 


* Dio stranog tijela može zaostati u gornjem ili donjem dijelu dišnog susta- 
va i kasnije uzrokovati komplikacije pa dijete treba pregledati liječnik. 


* Pritisci na trbuh mogu uzrokovati teške unutarnje ozljede i stoga bi svu 
djecu kod koje je bio primijenjen ovaj postupak morao pregledati liječ- 
nik. 

